
Partea întâi 


Fericirea nu este un accident 


1 
' Baza unei vieţi fericite 


Fiecare om dorește fericirea, dar relativ puţini 
oameni o găsesc. Lucrătorii în domeniul social, 
pastorii, psihiatrii, psihologii, își petrec timpul 
încercând să ajute oameni disperaţi și nefericiți. 
Americanii cheltuiesc bilioane pe case noi, mobilă, 
ustensile, mașini și diverse obiecte de recreere. O 
varietate de programe la radio și televiziune sunt 
la îndemâna mulțimilor numai prin simpla apăsare 
pe buton şi oamenii petrec ore întregi cu eveni- 
mente sportive, cu glumeţi de profesie și cu alte 
forme de amuzament. Totuși, nici o epocă nu a 
cunoscut atât de multă nefericire. Crize nervoase, 
sinucideri, case distruse, dependență de droguri, 
alcoolism și zbucium sunt marca epocii noastre. 
Dincolo de fațada veseliei și aparența bunăstării se 
află un sentiment adânc de singurătate și de ne- 
liniște, care umple totul. De ce sunt oamenii atât de 


nefericiți? Răspunsul poate fi găsit în Biblie. Ea ne 
spune că deși omul a fost creat după chipul lui 
Dumnezeu și a fost rânduit să trăiască o viaţă de 
sfințenie în comuniune cu Creatorul lui, el este 
acum o ființă căzută și păcătoasă, înstrăinat de 
Dumnezeu și având nevoie de iertare. Augustin a 
avut dreptate când a scris în „Mărturisirile“ lui 
celebre: „Tu ne-ai creat pentru Tine și niciodată nu 
vom găsi odihnă decât în Tine.“ 

Primul pas spre o viaţă fericită trebuie să fie un 
pas spiritual. Dacă dorești scăpare de frustrare, 
insucces și frică, trebuie să te afli într-o stare bună 
față de Dumnezeu. Este nevoie să ai încredere în 
existenţa Lui, să ai siguranța iertării păcatelor și să 
primeşti putere ca să birui lucrurile care îți distrug 
viaţa. 


1. Credinţa 


Biblia subliniază importanţa faptului de a crede, 
spunându-ne că „fără credință este cu neputinţă să 
fim plăcuţi lui Dumnezeu“ (Evrei 11.6). Această 
credinţă este mai mult decât o părere vagă că există 
o putere supranaturală și că, într-un fel, toate 
lucrurile se vor desfăşura în cele din urmă spre bine. 


Credinţa biblică nu este o simplă gândire visă- 
toare. Întemeiată în istorie, are conținut intelectual 
și implică întreaga personalitate a aceluia care o 


posedă. 

Credinţa despre care vorbește Biblia nu este o 
săritură oarbă, iraţională, ci este un pas înțelept, 
bazat pe o motivație solidă. De fapt, naturalistul 
este unul dintre cei care au luat o poziţie nelogică, 
ce necesită o credință oarbă. El se află într-o con- 
fuzie totală atunci când trebuie să explice cum a 
apărut o viață inteligentă prin simplu accident şi 
este nedumerit de a doua lege a termodinamicii, 
care cere un timp pentru creaţie. De exemplu, 
oamenii de știință sunt de acord că soarele își pierde 
treptat căldura și cineva poate fi forțat să tragă 
concluzia că soarele nostru a fost așezat destul de 
recent în locul lui, dacă se ia în consideraţie efectul 
pe care îl are și astăzi. Nu uitaţi niciodată că unii 
dintre cei mai mari oameni de știință sunt oameni 
ai credinţei, convinși că Proiectantul și Creatorul 
universului este Dumnezeu descoperit nouă în 
Biblie. 

Credința în Dumnezeu care aduce fericire, 
oricum, nu se sprijine pe aceste dovezi. Mai degrabă 
se întemeiază pe descoperirea lui Dumnezeu Însuși 
prin Fiul, după cum este scris în Biblie. Cu aproape 
2000 de ani în urmă, Isus Hristos a apărut pe acest 
pământ și a afirmat a fi împlinirea profeţiilor Ve- 
chiului Testament și Fiul lui Dumnezeu. El a spus 
că va muri pentru mântuirea păcătoşilor, a afirmat 
că va învia a treia zi și a fost crezut prin minunile 
și învăţătura Lui. Conducătorii religioși din timpul 


Lui L-au urât, pentru că le-a dat pe față ipocrizia și 
în final au reușit să-L răstignească. A fost îngropat, 
dar spre surprinderea chiar și a ucenicilor Lui, 
Domnul Isus a înviat din morţi, după cum spusese. 
Timp de 40 de zile care au urmat învierii, S-a arătat 
de multe ori — o dată la peste 500 de persoane — 
și apoi S-a înălțat la cer. După zece zile, Duhul Sfânt 
S-a coborât peste ucenicii Lui, făcându-i să ves- 
tească Evanghelia Hristosului Celui Viu cu atâta 
eficacitate, încât nenumărate mii de oameni au 
devenit credincioși Domnului Isus. 

Toate aceste informaţii sunt notate în Noul Tes- 
tament. Ştiţi că această colecție de cărți răspunde 
oricărui principiu acceptat de analiză textuală și 
istorică? O autoritate în materie, nu mai puţin decât 
W.F. Albright, cel mai mare arheolog biblic, afirmă 
că fiecare carte a Noului Testament trebuie să fi fost 
scrisă între anii 50 și 75 d.H. și deci autorii au fost 
contemporani cu Domnul Hristos. Vă daţi seama că 
aceste cărți au dreptul absolut să fie considerate 
documente istorice demne de încredere? Ştiţi că 
necredinciosul care neagă divinitatea lui Hristos și 
realitatea învierii Lui, respinge două din evenimen- 
tele cele mai bine documentate din istorie? 

Dacă vrei să obţii fericirea, trebuie să crezi 
declaraţia lui Dumnezeu prin Isus Hristos. Un 
filozof celebru spunea recent că un ateu poate fi o 
persoană relativ bună, care priveşte viața fără să-și 
piardă calmul, dar care nu poate fi un om fericit. 


Nimeni nu poate găsi bucurie, crezând că toate 
realizările muncii și ale geniului uman sunt des- 
tinate completei dispariții! Dumnezeu dorește ca tu 
să fii fericit și, oricum, să știi că El te iubește. De 
fapt El a intrat în istorie în persoana lui Isus Hristos, 
ca să-ţi arate cum este El și să-ți dăruiască fericirea 
veșnică și îţi cere să crezi în El. 

Credinţa despre care vorbeşte Biblia nu este 
vagă şi nedefinibilă. Scriptura declară că Dum- 
nezeu există din veșnicie în trei Persoane, că este 
infinit în sfinţenie și nemărginit în putere și în 
dragoste. De asemenea, Biblia- mai face cunoscut 
omului faptul că este păcătos și precizează că numai 
credinţa în Domnul Isus Hristos poate primi ier- 
tarea de păcat. | 

Mai mult decât atât, credinţa Bibliei nu este o 
lucrare prin care se câștigă mântuirea sau se merită 
favoarea lui Dumnezeu. Este doar veriga prin care 
sărmanul păcătos este pus în legătură cu răscum- 
părarea adusă de Dumnezeu. Mulţi păstori sunt 
confruntați cu oameni neliniștiţi, care se plâng de 
„credinţa lor slabă“ și disperă pentru că socotesc că 
credința lor nu este suficient de puternică pentru a 
fi plăcută lui Dumnezeu. Prietene, credinţa ta poate 
fi slabă, dar dacă ea a fost așezată în Hristos, poți 
fi sigur că ești mântuit. Domnul Isus a promis: 
„Adevărat, adevărat vă spun, că cine aude cuvântul 
Meu și crede în Cel ce M-a trimis pe Mine, are viața 
veșnică și nu vine la judecată, ci a trecut din moarte 


la viață“ (loan 5.24). 

Când îți dai seama că mântuirea este în între- 
gime prin har și că este un dar primit prin credință, 
_nu vei mai fi tulburat și nici în nesiguranţă, dacă 
cineva îți spune că n-ai fost botezat cum trebuia, 
sau că trebuie să vorbeşti în limbi înainte de a putea 
fi mântuit, să trăiești experiențe deosebite, să ţii 
sabatul sau sărbătoarea Corturilor, sau alte cere- 
monii din Vechiul Testament. Vei şti atunci că oricât 
de slabă sau de nedesăvârșită ar fi credința ta, ea 
este așezată în Isus Hristos și în ceea cea făcut El 
pentru tine. Această înţelegere îţi va da siguranță 
spirituală și stabilitate. 

Am văzut că această credință care aduce feri- 
cirea este întemeiată în istorie și are un conținut 
„intelectual. Ea include, de asemenea, sentimentele 
"și voința. Când o persoană crede Evanghelia, nu 
poate să nu iubească pe Domnul Isus, să nu-I fie 
recunoscător și să nu se desfăteze în a-l face voia. 
Apostolul Paul scria: „Dar mulțumiri fie aduse lui 
Dumnezeu pentru că, după ce aţi fost robi ai 
păcatului, ați ascultat acum din inimă de dreptarul 
învățăturii pe care ați primit-o“ (Romani 6.17). 

Conţinutul credinței este expus în cuvintele „de 
dreptarul î învățăturii pe care ați primit-o“, în timp 
ce aspectele emoționale și voliționale sunt expri- 
mate în cuvintele „ați ascultat acum din inimă.“ 
Credința adevărată dă naştere unei noi perspective 
de viață și unei vieți schimbate. 


2. Iertarea 


A doua componentă a unei vieți spirituale 
fericite este siguranța cu privire la iertarea divină. 


„Când o persoană crede în Dumnezeu și se recu- 


noaște ca ființă răspunzătoare din punct de vedere 
moral, va deveni conștientă de propria sa stare de 
păcat. 

Mulţi oameni au devenit nevropaţi pentru că 
trăiesc cu adânci simțăminte de vinovăție. Unii 
psihologi le spun că au doar un complex de 
vinovăție și că trebuie să abandoneze ideea unui 


Dumnezeu personal, care observă fiecare gând și . 


faptă a lor. Un asemenea sfat poate conduce la o 
anumită eliberare de sub simțământul vinei, dar 
vina rămâne. 

Această filozofie de viață duce în final la 
nemulțumire și disperare, pentru că dacă nu este 
un Dumnezeu care să condamne păcatul, nu există 
un Dumnezeu care să dea sens vieții. Omul nu poate 
crede în propria lui valoare, dacă nu cunoaște 
răspunderea față de Dumnezeul care l-a făcut. 
Pentru că unei persoane, ca să fie fericită, îi este 
necesar să știe cum poate fi iertat păcatul ei. Numai 
așa poate avea comuniune cu Domnul. 

Nu se poate aprecia deplin învățătura Bibliei cu 
privire la iertare, dacă nu se înţelege doctrina 
îndreptățirii. Apostolul Paul declară: „Deci, fiindcă 


am fost îndreptățiți prin credință, avem pace cu 
Dumnezeu prin Domnul nostru Isus Hristos. Lui îi 
datorăm faptul că prin credință am intrat în această 
stare de har în care suntem; și ne bucurăm în 
nădejdea slavei lui Dumnezeu“ (Romani 5.1-2). 

Cuvântul grecesc tradus prin „îndreptățit“ sau 
„justificat“ înseamnă „declarat îndreptățit. “ Este un 
termen juridic care denotă că cel acuzat a fost 
achitat de vină și restabilit într-o poziție de favoare 
şi acceptție. 

Dumnezeu iartă pe păcătoşi pe baza lucrării 
Domnului Isus. A doua Persoană a Trinității a luat 
asupra Lui natura omenească, fiind născut din 
fecioara Maria. Întâi a trăit o viață desăvârşită, apoi 
a mers la cruce ca „Mielul fără cusur“ (1 Petru 
1.19), Înlocuitorul nostru. Acolo, El a îndurat 
„plata păcatului“, care este „moartea“ (Romani 
6.23). A suferit moartea veşnică — despărțirea de 
Dumnezeu — în timpul celor trei ore de î întuneric, 
suportând pedeapsa lui Dumnezeu împotriva 
păcatului lumii. Noi nu putem înțelege niciodată, 
deplin, suferința acestor ceasuri. Nu putem înțelege 
nici ce a însemnat aceasta pentru Domnul Isus — 
care a trăit întreaga Lui viață într-o părtășie per- 
fectă cu Tatăl pe pământ — să experimenteze acea 
deznădejde a iadului care L-a făcut să strige: „Dum- 
nezeul Meu, Dumnezeul Meu, pentru ce M-ai 
părăsit?“ (Matei 27.46). Numai după ce a înţeles 
că a băut paharul suferințelor până la fund și că a 


sl de 


plătit întregul preț pentru păcat, a spus: „S-ă 
sfârșit“ (loan 19.30), permițându- -Și moartea fizică 
cu strigătul de biruință: „Tată, în mâinile Tale Îmi 
încredintez Duhul“ (Luca 23.46). Trei zile după 
aceea, El a înviat din morți și Paul afirmă că aceasta 
a avut loc „pentru îndreptăţirea noastră“ (Romani 
4.25). 

Înțelegi tu adevărul că prin această unică jertfă, 
Domnul nostru Isus a satisfăcut o dată pentru 
totdeauna cerințele dreptății unui Dumnezeu 
sfânt? „El, dimpotrivă, după ce a adus o singură 
jertfă pentru păcate, S-a așezat pentru totdeauna 
la dreapta lui Dumnezeu“ (Evrei 10.12). 

Când crezi că Isus Hristos a murit pentru 
păcatele tale, ești îndreptățit — iertat și primit de 
Dumnezeu. 

Dacă te miri cum este posibil ca un om ca tine 
atât de imperfect, plin de slăbiciuni și de greșeli, să 
se poată aștepta să intre în cer imediat după 
moarte, adu-ți aminte ce a făcut Domnul Isus 
pentru tine. Credinţa ta poate fi slabă, dar ea te-a 
legat de Hristos. N-a mai rămas nimic de plătit 
pentru tine, nici o lucrare de îndeplinit, nici un ideal 
de atins. Moartea lui Isus Hristos este tot ceea ce 
trebuie din partea lui Dumnezeu pentru tine. Chiar 
dacă s-ar mai ivi păcatul, nu-ţi pierzi noua poziţie 
în Hristos. Bucuria legăturii cu Dumnezeu va fi 
restabilită, dacă îți mărturiseşti păcatul; și calea 
rămâne totdeauna deschisă. „Dacă ne mărturisim 


păcatele, El este credincios și drept ca să ne ierte 
păcatele și să ne curățească de orice nedreptate“ (1 
Ioan 1.9). 


3. O viață nouă 


Adevărata fericire este atinsă printr-o încredere 
neclintită într-un Dumnezeu personal și prin 
siguranța că vina păcatului a fost înlăturată. În 
acest proces continuu, o altă nevoie absolută este 
eliberarea de sub puterea păcatului. Credincioșii au 
primit o viață nouă, care le dă puterea să biruie 
păcatul, minunea la care S-a referit Domnul Isus 
când a spus lui Nicodim: „...Adevărat, adevărat îţi 
spun că, dacă cineva nu este născut din apă și din 
Duh, nu poate să intre în Împărăția lui Dumnezeu“ 
(loan 3.5). 

Această naștere din nou este necesară pentru că 
fiecare dintre noi ne-am născut cu o fire vinovată 
şi stricată, moștenită de la Adam. Sămânţa egois- 
mului și inclinaţia spre rău sunt o parte din natura 
decăzută a umanităţii, dar Dumnezeu nu caută să 
îmbunătățească sau să cârpească această natură 
moștenită. În schimb, El î împărtășește o viaţă nouă 
aceluia care primește pe Hristos şi omul acela 
devine o „creaţie nouă“. „... dacă este cineva în 
Hristos, este o creație nouă. Cele vechi s-au dus: 
iată, toate s-au făcut noi“ (2 Corinteni 5.17). 

Puterea nașterii din nou a fost demonstrată în 


milioane de vieţi. Bărbaţi și femei prinși în lanțul 
alcoolismului, al homosexualității şi al altor vicii 
care se pot imagina, au găsit eliberare prin credința 
în Isus Hristos. 

Mulţi creștini sunt încurcați de faptul că se află 
încă departe de ceea ce ştiu că ar trebui să fie ei, și 
de ceea ce doresc să fie. Deși experimentează o 
măsură crescând de biruință asupra păcatului, sunt 
încă hărțuiţi de gânduri rele și de dorințe egoiste. 
Autorul unor imnuri creștine a exprimat această 


nemulțumire când a scris: „Gata să hoinăresc, 


Doamne, așa sunt. Gata să părăsesc pe Dumnezeul 
pe care-L iubesc.“ Această luptă continuă se naște 
din firea veche păcătoasă care rămâne în cel credin- 
cios în tot timpul vieţii lui pe pământ. Apostolul 
Paul, la 30 de ani după întoarcerea lui la Dum- 
nezeu, a recunoscut prezența eului său păcătos, 
când a scris: „Știu, în adevăr, că nimic bun nu 
locuieşte în mine,... O, nenorocitul de mine! Cine 
mă ca scăpa de acest trup de moarte?...“ (Romani 
7.18,24). 

Paul era perfect conştient că deși primise 
nașterea din nou, nu putea trăi o viață de biruință 
prin propria putere. Dar el nu se temea, pentru că 
știa că putea birui păcatul, privind permanent la 
Isus Hristos. Deci imediat, ca urmare a întrebării de 
la Romani 7.24, el scrie minunatele cuvinte: 
„mulţumiri fie aduse lui Dumnezeu, prin Isus Hris- 
tos, Domnul nostru!“ (Romani 7.25). 


FR 


Da, mulțumiri lui Dumnezeu că poţi fi un 
biruitor! Viaţa ta, deși nu poate fi niciodată 
desăvârșită pe acest pământ, unde cerul își află o 
părticică, poate fi însă marcată de îndreptăţirea Lui. 
Nu dispera când îţi dai seama că ai păcătuit. Ur- 
mează îndemnul de la 1 Ioan 1.9 și mărturiseşte-l. 
Dacă ai părăsit acel păcat, fii sigur că legătura ta cu 
Dumnezeu a fost restabilită. Planul Său pentru tine 
include o biruință crescândă asupra păcatului aici 
și eliberare definitivă de prezenţa lui în cer. 

Dumnezeu vrea ca tu să fii fericit. El ţi-a spus că 
te iubește și ţi-a dat motive potrivite ca să-L crezi. 
Nu-ţi cere să te încrezi în niște teorii abstracte care 
se nasc în minţile filozofilor și nici să crezi un mit 
neîntemeiat. Mai mult, S-a descoperit pe El Însuşi 
în persoana lui Isus Hristos. Istoria nașterii Dom- 
nului, lucrarea Lui, cuvintele Lui, moartea și 
învierea Lui și înălțarea la cer sunt prezentate în 
documente care răspund oricărei cerinţe de veridi- 
citate. Când vei crede mesajul Bibliei, vei avea 
asigurarea că Dumnezeu te iubește, că păcatele 
ti-au fost iertate și că ești într-adevăr un copil al lui 
Dumnezeu. Acest lucru înseamnă că dragostea Lui 


pentru tine nu se va schimba niciodată și orice lucru 


survine în viața ta, este o parte din planul Său 
pentru binele tău veşnic. 

Crede acestea și te vei afla pe drumul adevăratei 
fericiri. 


2 
Dificultăţi trupești în calea unei vieți 
fericite 


Cei mai mulți oameni care ne cer sfatul se află 
în căutarea unui ajutor spiritual și deseori pro- 
blemele lor sunt provocate de factori fizici. Unii 
suferă perioade de adâncă depresie din cauza 
sănătății precare sau a infirmităţilor, iar alții sunt 
tulburaţi pentru că în chinul lor simt un duh de 
răzvrătire împotriva lui Dumnezeu. Li se pare greu 
să creadă că o persoană care experimentează 
anumite limite sau suferinţe fizice poate fi cu 
adevărat fericită. Noi nu putem înțelege deplin 
chinul acelora care suferă în mod constant o durere, 
sau trebuie să trăiască o viață foarte limitată și nu 
ar trebui să fim aspri în judecarea lor. Faptul este 
că, oricum, mulți oameni cu o sănătate serios afec- 
tată au găsit plăcere și satisfacţie în viață. Pastori 
au vorbit adesea despre enoriași care erau orbi sau 
bolnavi de cancer avansat, ori ţintuiți la pat cu vreo 
boală cronică și care totuși străluceau de o fericire 
adevărată. 

Deseori creștini aflați în necazuri, profund 
mișcați când aud despre oameni evlavioși care tri- 
umfă în serioase suferinţe fizice sau în infirmități, 
tânjesc după aceeași atitudine de biruință. Într- 
adevăr, unii dintre cei care cunosc cu adevărat pe 


Domnul trec prin momente de descurajare și 
deprimare severă. Aceasta nu se întâmplă din cauza 
lipsei de suport din partea lui Dumnezeu, pentru că 
El este gata să dea fiecăruia dintre cei care suferă, 
harul de care are nevoie pentru a se ridica deasupra 
necazurilor. 

Două îndemnuri biblice sunt adresate credin- 
ciosului care trece prin încercări fizice: 1. Trebuie 
să-și exerseze credinţa și 2. Să practice iubirea în 
mod activ. 


1. Exercitiul credinţei 


Pentru ca să fie un om fericit, copilul lui Dum- 
nezeu care suferă trebuie mai întâi să exerseze 
credința în Dumnezeu. Este adevărat că unii 
oameni fără această credință pot să accepte cu 
stoicism soarta lor, fără să se plângă sau să 
manifeste semne de slăbiciune, iar anumiţi indivizi 
se ridică într-adevăr deasupra suferințelor lor, 
ajutând î în mod activ pe alții. Dar numai un credin- 
cios se poate bucura de încredințarea că are un Tată 
Ceresc care îl iubește. Numai un credincios poate 
avea siguranţa că într-o zi va fi eliberat de situația 
grea prezentă, ca să intre într-o veșnicie glorioasă, 
de perfecțiune și de fericire. Ca să se bucure de 
aceste certitudini creștine, copilul lui Dumnezeu 
trebuie să-și exerseze credința, acceptând ceea ce 
spune Biblia despre suferinţă și ascultând îndem- 


nurile ei. 

Biblia declară că Domnul are un scop al dragos- 
tei atunci când permite încercarea și ne asigură că 
planurile Lui vor fi împlinite. El este Atotputernic 
şi nu un simplu spectator care stă alături fără a da 
un ajutor, în timp ce noi ne chinuim în suferință. El 
dă cu mână largă din puterea Lui. Mai mult decât 
atât, El este prea înţelept ca să greșească și prea 
bun ca să fie crud. Trebuie să începi să-ţi exersezi 
credința, crezând că Dumnezeu vede suferința din - 
perspectiva înţelepciunii infinite și înțelegând că El 
dezvoltă caracterul prin suferință — formând 
curăţia, răbdarea, mila și încrederea de copil în El. 

Suferința este un factor curăţitor în vieţile 
copiilor lui Dumnezeu, întocmai cum focul îndepăr- 
tează amestecul din minereul brut, scoțând oţelul 
fin, aurul curat sau argintul veritabil. lov, exemplul 
clasic al omului evlavios care a îndurat suferința 
plină de durere în trup și în suflet, a recunoscut 
acest scop curățitor, când a spus: „Dar El știe ce cale 
am urmat; și, dacă m-ar încerca, aș ieși curat ca 
aurul“ (lov 23.10). 

Comentând acest pasaj din Scriptură, tatăl meu 
a scris odată: 

„Se spune că dacă o bară de oţel valorează 5 $, 
transformată în potcoave simple ar valora 10 $. 
Dacă același oțel ar fi prelucrat în ace, valoarea lui 
s-ar ridica la 350 $, dacă ar fi transformat în arcuri 
fine pentru ceasurile scumpe, ar avea valoarea de 


250.000 $. Cea mai mare parte din creșterea în 
valoare constă în munca depusă, temperatură, 
tăierea după forma potrivită, supunerea la căldură 
din nou și din nou. Trebuie bătut cu ciocanul, 
manipulat, lovit, finisat și lustruit, până când în 
final este gata pentru sarcina lui delicată. 

Această pildă are o aplicație pentru fiecare copil 
al lui Dumnezeu. Trebuie să înțelegem că Dum- 
nezeu cheltuiește eforturi numai cu acela care 

: promite să aibă valoare. Avem nevoie de nori, de 
zile întunecate, de furtuni și de ploaie, tot atât de 
mult cum avem nevoie și de soare; și Dumnezeu, 
care ne modelează vieţile, căutând să ne facă 
asemenea Domnului Isus Hristos, este Cel care 
cunoaște ceea ce este cel mai bine pentru noi.“ 
(M.R. De Haan, „The ministry of suffering“ pag. 
18). 

Trebuie să ne amintim că Dumnezeu este 
desăvârșit în înțelepciune și putere și să spunem 
odată cu lov: „El ştie ce cale am urmat.“ Dumnezeu 
ştie ce face și ceea ce face El este drept. Când în 
mod conștient ne încredem în El, vom putea spune 
împreună cu Iov: „Dacă m-ar încerca, aș ieși curat 
ca aurul.“ 

Suferinţa fizică este de asemenea un mijloc prin 
care Dumnezeu dezvoltă răbdarea. Paul declară că 
noi, ca oameni credincioși, „ne bucurăm chiar și în 
necazurile noastre; căci ştim că necazul aduce 
răbdare.“ Aceasta este mai mult decât o simplă 

suferință pasivă, pentru că este atitudinea care 
biruie în mod activ dificultatea. Scriitorul de imnuri 
creștine, Benjamin Schmolck, a manifestat răb- 
darea din Noul Testament atunci când, după ce doi 
dintre copiii lui au fost arşi mortal, iar el personal 
a paralizat, rămânând invalid și orb, a putut să 
scrie: „Doamne Isuse, voia Ta să fie a mea! În mâna 
dragostei Tale mă predau. Prin necazuri și bucurii 
condu-mă Tu, căci sunt al Tău; și ajută-mă să mai 
pot spune: „Doamne, facă-se voia Ta!“ 

Mulţi dintre copiii lui Dumnezeu au dovedit 
faptul că din suferinţa și infirmitatea lor au căpătat 
o pace lăuntrică și o seninătate pe care nu le-au mai 
experimentat niciodată înainte. 

Aceasta este răbdarea despre care vorbește Paul 
— o dulce conștienţă a stării de față a lui Dum- 
nezeu, pe care nimic nu o poate distruge. 

Necazul are la fel însemnătate în a conduce pe 
oameni la manifestarea milei și a compasiunii. Paul 
a lăudat pe Dumnezeu pentru mângâierea Lui, 
„care ne mângâie în toate necazurile noastre, 
pentru ca, prin mângâierea cu care noi înșine sun- 
tem mângâiați de Dumnezeu, să putem mângâia pe 
cei ce se află în vreun necaz!“ (2 Corinteni 1.4). 

Noi deseori avem puţină înţelegere pentru alții, 
până când ajungem și noi să trecem prin necaz. Unii 
nu învață niciodată să intervină cu înţelegere 
autentică pentru mulțimile care suferă de foame 
sau de boli îngrozitoare, până când ei înșiși trec prin 


încercări fizice. Dacă suferințele noastre ajung să 
ne ofere preocuparea adevărată şi să ne facă să ne 
rugăm efectiv, atunci este sigur că ele merită orice 
neplăcere ar fi de îndurat. 

Durerea, orbirea sau boala, pot fi și ele necesare 
pentru a ne învăța ca în umilință să depindem de 
Dumnezeu. Scriind despre lunile în cursul cărora 
efectul unui atac de cord a redus mult activitatea 
de slujire lui Dumnezeu, tatăl meu spunea că ver- 
setul de la Isaia 30.15 i-a fost o sursă de mare ajutor 
spiritual. Un om viguros și întreprinzător de felul 
lui, a învățat în simpatie să aștepte totul de la 
Dumnezeu. Versetul spune: „În pocăință și odihnă 
va fi mântuirea voastră, în seninătate și încredere 
va fi tăria voastră“ (Isaia 30.15). 

Dumnezeu spunea Israeliților că ar fi eliberați 
din starea lor disperată, dacă ar conta cu toată 
încrederea pe El, în loc să caute alianța cu 
popoarele păgâne vecine. Ca şi poporul Israel, avem 
tendița să ne încredem în propria putere sau să 
cerem ajutor la prieteni, mai curând decât să ne 
întoarcem umili spre Dumnezeu. Câteodată trebuie 
să ajungem la punctul unde oamenii nu mai pot face 
nimic pentru noi, înainte de a învăţa să contăm în 
totul pe El. O fostă membră a cercului „Radio Bible 
Class“, care a plecat la Domnul, a declarat că actul 
chirurgical major pentru o stare rea s-a dovedit a fi 
cea mai grea experiență a vieții ei, pentru că a 
învățat-o cum să se încreadă în Dumnezeu și să 


trăiască în părtășie cu El. 

Da, Dumnezeu îngăduie suferința ca să ne 
corecteze și ca se ne aducă mai aproape de El. El ne 
iubește și lucrează ca să ne curățească, învățându- 
ne lecții de răbdare, de mângâiere și de credinţă. 
Mă rog ca Duhul Sfânt să folosească ceea ce am 
scris în acest capitol, pentru a vă arăta calea spre 
fericire în suferință. 

Dumnezeul Cel nemărginit în înțelepciune, în 


- dragoste și în putere, descoperit în Biblie, are tot- 


deauna un scop plin de har în toate necazurile 
noastre, lucrând ca toate să se întoarcă spre binele 
nostru. 

Noi ne exersăm credința nu numai crezând ce 
spune Biblia despre suferință, dar și ascultând de 
îndemnurile practice pe care ea le conţine. Să ne 
oprim la două dintre ele: ,... să priviți ca o mare 
bucurie când treceţi prin felurite încercări“ (Iacob 
1.2). „Fiule, nu disprețui disciplinarea Domnului și 
nu-ți pierde inima când ești mustrat de El“ (Evrei 
12.5). 

Iacob se adresa credincioșilor care sufereau per- 
secuţii pentru credința lor, atunci când a spus: ,... 
să priviţi ca o mare bucurie când treceţi prin felurite 
încercări.“ Cuvintele lui au o aplicație precisă 
pentru orice om handicapat sau suferind. Bine- 
înțeles că Iacob nu se aștepta ca cei credincioși să 
sară în sus de bucurie din cauza suferinţei, dar se 
aştepta ca ei să găsească prilej de bucurie în 


suferința lor. Urmau să reflecteze asupra a ceea ce 
ea putea face pentru dezvoltarea caracterului lor și 
pentru adâncirea experienței lor creștine. 

Prietene creștin, gândeşte la ceea ce a făcut 
Dumnezeu ca să te mântuiască și meditează la 
măreția înțelepciunii, puterii și a dragostei Lui. 
Apoi trage concluzia logică, anume că Dumnezeu 
te iubește și că totul lucrează pentru binele tău 
veșnic. El Și-a dovedit dragostea, trimițând pe Hris- 
tos ca să moară pentru păcatele tale. Crede acest 
lucru și nu te răzvrăti; nu te plânge că Domnul nu 
S-ar fi purtat cinstit cu tine. Gândește-te la 
mulțimile care trăiesc fără credința într-un Tată 
ceresc plin de iubire, care nu au absolut nici o 
nădejde în așteptarea morții și a veșniciei. Practică 
credinţa în Dumnezeu și vei experimenta o bucurie 
lăuntrică profundă, chiar dacă din când în când îți 
pot curge lacrimi de durere sau dezamăgire. Vei 
constata că viața merită încă să fie trăită. Peri- 
oadele de depresie vor fi totdeauna mai puțin aspre 
prin credință și harul lui Dumnezeu te va ridica din 
nou și din nou. Vei descoperi multe motive de 
bucurie și optimism. 

Scriitorul epistolei către Evrei ne amintește că 
nu trebuie să „disprețuim“ disciplinarea Tatălui 
nostru Ceresc. Deseori avem nevoie de corectare și 
Dumnezeu face cu noi exact ceea ce face un tată 
pământesc bun, atunci când copiii lui au nevoie a 
fi disciplinaţi. El declară: „Orice disciplinare, 


deocamdată pare o pricină de întristare, și nu de 
bucurie; dar mai pe urmă aduce, celor încercați prin 
ea, roada dătătoare de pace a dreptății“ (Evrei 
12.11). 

Copiii nu apreciază niciodată disciplina, atunci 
când le este aplicată. Valoarea ei se vede mai târziu. 
Ea se află în relaţia noastră cu Tatăl Ceresc. Poate 
că nu înțelegem căile lui Dumnezeu, dar prin 
credință ne lăsăm în mâna Lui, nici răzvrătindu-ne 
împotriva Lui, nici lâncezind în disperare. Din nou, 
aceasta cere un exercițiu de credință din partea 
noastră, dar Dumnezeu ne-a dat motive din belșug 
să credem în El și să avem încredere absolută în 
înțelepciunea, în dragostea și în puterea Lui. 


2. Practicaţi dragostea 


Calea spre fericire în suferință nu se găseşte 
numai prin exercițiu de credinţă, ci și prin prac- 
ticarea dragostei. Cineva care nu mai poate avea o 
activitate normală, ca oamenii sănătoși, se simte 
„pe linie moartă.“ Curând crede că oamenii nu-l 
mai bagă în seamă, începe să aibă complexe și în 
final ajunge chiar să se îndoiască de dragostea lui 
Dumnezeu față de el. Unei asemenea persoane îi 
vine greu să vorbească despre viaţa creştină. Ea nu 
are o apreciere corectă despre sine ca obiect al grijii 
lui Dumnezeu, nu poate iubi pe oamenii care par 
că o neglijează și nu înțelege cum ar fi posibil să 


iubească un Dumnezeu care S-a arătat atât de încet 
în a-i răspunde la rugăciuni. Este tentată să se 
angajeze într-o milă de sine însăși și să spună: Cum 
pot eu să iubesc pe Dumnezeu, când El nu arată nici 
un fel de iubire pentru mine? Cum pot să iubesc pe 
oameni, când lor nu le pasă de mine? Sunt ca și 
inexistent pentru alţii, ca și mort. 

Drag copil necăjit al lui Dumnezeu, adu-ți 
aminte că Domnul Și-a dovedit deja dragostea 
pentru tine. Isus a afirmat că trebuie să iubim chiar 
și pe cei care ne urăsc și ne poruncește să avem o 
dragoste manifestată în trei direcții: față de Dum- 
nezeu, față de alții și față de mine însumi. Domnul 
Isus a spus: „Să iubești pe Domnul Dumnezeul tău, 
cu toată inima ta, cu tot sufletul tău și cu tot cugetul 
tău. Aceasta este porunca cea iare și cea dintâi. Și 
a doua este asemenea ei: „Să iubeşti pe aproapele 
tău ca pe tine însuţi.“ De aceste două porunci țin 
toată Legea și Profeţii.“ (Matei 22.37-40). 

Domnul Isus nu a făcut din iubire o opțiune. Nici 
un om nu poate fi cu adevărat fericit sau să aibă 
simțământul că își împlinește scopul în viață, dacă 
nu iubește pe Dumnezeu, pe alții și pe sine. 

Problema pe care o întâmpină mulți oameni este 
o problemă de practică. Cum pot eu să manifest o 
dragoste reală pentru Dumnezeu, când soarta mea 
în viață nu pare dreaptă? Cum pot iubi oameni 
neatenţi, nesimţitori? Este posibil să mă iubesc pe 
mine, când mă simt respins și deloc atrăgător? 


Apostolul Ioan a înțeles această problemă și a arătat 
cum se poate împlini această poruncă a Domnului. 
El spune că este imposibil să iubim pe Dumnezeu, 
dacă nu iubim mai întâi pe cei din jurul nostru. 

„Dacă zice cineva: „Eu iubesc pe Dumnezeu“, și 
urăște pe fratele său, este un mincinos; căci cine nu 
iubeşte pe fratele său, pe care-l vede, cum poate să 
iubească pe Dumnezeu, pe care nu-L vede?“ (1 Ioan 
4.20). 

Nu poţi să iubeşti cu adevărat pe Dumnezeu, 
dacă inima ta este plină de ură față de aproapele 
tău credincios, Nici nu poți avea o gândire corectă 
față de tine, dacă ai resentimente. Deci, trebuie să 
începi arătându-ţi iubirea în mod activ față de aceia 
cu care într-un fel sau altul te afli în legătură. 

Daţi-mi voie să fac o sugestie practică. Dacă 
mergi la o adunare, dar simţi că oamenii te-au 
neglijat în ultimul timp, cere Domnului să-ți umple 
viața cu un duh de dragoste curată și apoi tu să fii 
acela care face primul pas. Cheamă pe prietenii tăi 
și spune-le cât de mult ţi-au lipsit ei; poți chiar să 
le sugerezi să-ți facă o vizită; sau de ce să nu le ceri 
o favoare? Acest lucru îi va face să înțeleagă că tu 
nu ai nimic împotriva lor. 

Sute de oameni doresc ca vieţile lor să fie 
folositoare, dar au nevoie de cineva prietenos care 
să-și aducă aminte de ei din când în când. De fapt 
voi le-aţi face un serviciu dându-le ocazia să facă 
ceva pentru voi. Când începi din nou să iubeşti pe 

cei din jurul tău, vei constata o schimbare în 
atitudinea ta față de Dumnezeu. Binecuvântarea 
mântuirii și siguranța stării Lui de față te vor face 
să răspunzi în dragoste față de Dumnezeu. Vei 
împlini astfel prima poruncă: să iubeşti pe Dum- 
nezeu cu toată inima ta, cu tot sufletul tău, cu tot 
cugetul tău și cu toată puterea ta. Rugăciunile tale 
vor deveni expresii ale laudei și mulțumirii. Destul 
de ciudat, vei începe să te vezi şi pe tine într-un mod 
cu totul deosebit. Ține minte, Dumnezeu vrea ca tu 
să te iubeşti pe tine, pentru că El ţi-a spus să iubeşti 
pe aproapele tău ca pe tine însuți. Vei vedea încă o 
dată că ești în adevăr un copil al lui Dumnezeu și 
că eşti destinat pentru o veșnicie glorioasă. Când 
acest nou fel de a vedea lucrurile devine o realitate 
în viața ta, vei constata că tu însuţi eşti o persoană 
complet transformată. 


3 
Emoțiile și o viață fericită 


Deseori creștinii sunt stăpâniți de sentimente 
mult mai mult decât de gânduri şi de aceea starea 
lor alternează între culmi de bucurie și adâncimi de 
disperare. Acest lucru poate fi adevărat şi în 
privinţa ta şi te întrebi cum poți fi un exemplu mai 
bun al harului și al puterii lui Dumnezeu. Nu poți 
fi cu adevărat fericit atât timp cât ai atât de multe 
înălțări și coborâri emoționale. Îți dai seama că 


strici mărturia pentru Hristos, prin faptul că nu 
reușești să manifeşti seninătate și bucurie în 
împrejurări adverse. Probabil că ai încercat citirea 
Bibliei și rugăciunea, dar n-ai găsit ajutorul de care 
aveai nevoie. Probabil că ţi-ai pierdut răbdarea cu 
prietenii tăi creștini bine intenţionaţi, care ți-au dat 
această formulă drept remediu pentru suferința ta 
spirituală și emoţională. Dacă ești timid, nervos, 
iritabil și nesigur de tine, întâmpini multe greutăți 
cu care cei ce au trecere și sunt atrăgători, nu se 
întâlnesc; dar Dumnezeu S-a îngrijit de ceea ce este 
necesar pentru tine ca să trăieşti o viață de satis- 
facții și răsplătiri. 

În acest capitol vom analiza cu atenție viața 
emoțională a credinciosului. Vom recunoaște că ea 
a fost afectată de păcat, că problemele ei sunt 
universale și că Dumnezeu ne dă putere să depășim 
îndoielile, temerile și perioadele de depresie. 


1. Emoţiile afectate de păcat 


Dumnezeu ne-a creat cu capacitatea de a iubi și 
de a uri, de a fi veseli sau necăjiţi, de a fi exaltați 
sau deprimați. Aceste simțăminte sunt necesare 
pentru împlinirea noastră ca persoane. Cum ar fi 
viața dacă n-am fi în stare să iubim sau dacă 
niciodată n-am putea experimenta bucuria? Cu 
părere de rău însă trebuie să admitem că aspectul 
emoțional al ființei noastre, care îmbogăteste viata 


atât de mult, poate cauza și multă frustrare. De 
aceea, trebuie să ne înțelegem și să ne apreciem 
emoțiile în lumina Scripturii, care ne învaţă clar că 
emoțiile şi sensibilitățile noastre nu mai sunt în 
echilibru din cauza păcatului și că fiecare om, ca 
păcătos, este expus anumitor dificultăți emoțio- 
nale. Biblia ne spune cum putem depăși starea de 
neliniște, de teamă și de tristețe amară. 

Dumnezeu ne-a făcut pentru ca să-L iubim pe 
El, pe aproapele nostru și pe noi înșine. Domnul 
Isus a exprimat lucrul acesta clar, când a spus: „Să 
iubeşti pe Domnul Dumnezeul tău, cu toată inima 
ta, cu tot sufletul tău și cu tot cugetul tău.“ „Aceasta 
este porunca cea mare și cea dintâi. Și a doua este 
asemenea ei: „Să iubeşti pe aproapele tău ca pe tine 
însuţi.“ „De aceste două porunci țin toată Legea și 
Profeții.“ (Matei 22.37-40). 

Deoarece Dumnezeu este perfect de sfânt, a-l, 
iubi pe El îndepărtează afecțiunea pentru orice este 
stricat sau întinat. 

Trebuie să urâm păcatul și să fim cu totul 
altruiști în atitudinea noastră față de Dumnezeu și 
față de alții. Când facem așa, urmează în mod 
natural un respect față de noi înșine. Dar cu părere 
de rău trebuie să admitem că nu suntem așa. Ca fire 
păcătoasă, avem înclinația naturală de a face râul. 
Chiar lucrurile bune pe care le facem pentru alții 
sunt deseori marcate de egoism și viaţa noastră este 
roasă de dorințe rele, invidie și mândrie. 


Mai mult decât atât, noi nu mai avem un 
echilibru perfect între intelect, emoții și voinţă, care 
a marcat pe om înainte de cădere. Aceste trei 
elemente ale personalității nu se mai găsesc 
niciodată în armonie. Un om cu asemenea per- 
sonalitate poate găsi plăcere în compania altora și 
poate apărea chiar fericit, dar el tinde să fie super- 
ficial și de obicei este slab pregătit să facă față 
adversităților vieţii. 

Dezastrul financiar, pierderea unei persoane 
dragi sau vestea că suferi de o boală incurabilă, 
toate acestea pot provoca depresie cuiva. Pe de altă 
parte, cel îndreptat spre sine însuși, înclinat să 
rămână tăcut în prezenţa altora, să evite prietenii 
mai apropiate sau să se angajeze într-o cercetare de 
sine cu autocritică exagerată, trebuie să ia seama 
să nu devină ursuz sau aspru. Viața emoțională are 
nevoie de corectare zilnică, iar noi avem nevoie 
permanent de oameni care să ne amintească de 
obligaţia de a-L iubi pe Dumnezeu mai mult decât 
orice și pe aproapele nostru ca pe noi înșine. Pentru 
că suntem ființe slabe și supuse păcatului, ne este 
necesar ajutorul lui Dumnezeu pentru a experimen- 
ta adevărata fericire în toate problemele vieții și în 
moarte. 


2. Problemele emoționale sunt universale 


Continuând să apreciem sentimentele, trebuie 


să recunoaștem că îndoielile, temerile și perioadele 
de descurajare sunt comune tuturor. Chiar și unele 
dintre personajele biblice remarcabile au trăit tul- 
burări emoționale. Ieremia, unul dintre cei mai 
însemnați profeţi ai Vechiului Testament, deseori a 
plâns din cauza condiției spirituale a poporului 
căruia îi slujea și odată, într-un moment de 
amărăciune, a blestemat ziua în care s-a născut. În 
altă împrejurare a fost atât de descurajat, încât a 
jurat că nu va mai predica niciodată. loan Bote- 
zătorul, despre care Domnul Isus a spus că nici un 
om născut din femeie nu este mai mare decât el, a 
început să fie cuprins de îndoială în timp ce zăcea 
în închisoare, întrebându-se dacă Isus Hristos era 
într-adevăr Mesia (Matei 11). Apostolul Paul, cel 
mai nobil urmaș al Domnului Hristos, mulți ani 
după întoarcerea lui la Isus, a strigat: „O, neno- 
rocitul de mine!“ (Romani 7.24). Poate că îţi este 
de ajutor să ştii că te afli într-o bună companie dacă 
eşti uneori descurajat în urma îndoielilor și a 
temerilor. De aceea nu da voie simțămintelor de 
vinovăție sau de tristeţe să te cufunde mai adânc în 
disperare. Dumnezeu îți cunoaște slăbiciunea și te 
înțelege. Psalmistul spunea: „Cum se îndură un tată 
de copiii lui, așa Se îndură Domnul de cei ce se tem 
de El. Căci El ştie din ce suntem făcuți; Își aduce 
aminte că suntem țărână“ (Psalmul 103. 13, 14). 
Vorbind despre emoții, trebuie să mai recu- 
noaștem că ele sunt strâns legate de sistemul ner- 


vos, care la rândul lui este influențat de condiția 
noastră fizică. Tulburări glandulare, uzura excesivă 
sau reacţia la o anumită experiență deosebită pot 
cauza un răspuns emoțional cu reverberații spiritu- 
ale. Geneza 14 descrie victoria strălucită a lui A- 
vraam asupra unei confederații de împărați păgâni, 
iar capitolul următor îl înfățișează într-o stare de 
adâncă depresie spirituală. Același lucru i s-a 
întâmplat și lui Ilie. După confruntarea dramatică 
cu preoții lui Baal pe Muntele Carmel (1 Împărați 
18 şi 19) şi după remarcabilul răspuns la rugă- 
ciunea lui pentru ploaie, s-a înfricoșat când a aflat 
vestea că Izabela voia să-l omoare. Plin de teamă, 
a fugit şi s-a așezat sub un ienupăr, simțind o 
revoltă împotriva Domnului și cerând mai bine să 
moară. Chiar și astăzi, mulți slujitori ai lui Dum- 
nezeu declară că după o zi extrem de încărcată de 
activitate spirituală, trebuie să lupte cu o stare de 
frustrare și depresie. 

Din cauza unei strânse legături între substratul 
fizic şi cel emoţional, credincioșii care sunt tul- 
buraţi au nevoie de o examinare medicală detailată 
sau poate au nevoie de o reducere a activității 
pentru evitarea extenuării care conduce la mari 
probleme lăuntrice. Mai mult decât atât, după o 
experienţă spirituală de mare intensitate, trebuie să 
fii pregătit pentru o coborâre emoţională care ur- 
mează aproape fără excepţie. 

Ţine minte că aceste conflicte care-ţi consumă 


energia și te fac nefericit sunt comune tuturor 
oamenilor. Nu lăsa ca simțământul vinovăţiei să îţi 
adâncească problemele. Mângâie-te cu gândul că 
unii dintre cei mai devotați credincioși au avut 
încercări similare și au putut să iasă biruitori. la 
orice măsură necesară într-un tratament medical, 
sau ajustează-ţi programul ca să elimini îndoielile 
și temerile care par a se naște atunci când nu te 
simţi bine sau când corpul și mintea ti-au fost 
suprasolicitate. Dumnezeu dorește ca tu să fii 
fericit, iar viața ta să fie bogată și răsplătită. 


3. Sănătatea emoţională realizabilă 


Nimeni să nu creadă că prin condiţia sistemului 
său nervos este sortit la o viață de nefericire. Dom- 
nul te va ajuta să trăieşti biruitor. Dacă treci prin 
probleme sentimentale sau spirituale, trebuie să 
faci două lucruri când citeşti și te rogi: (1) 
amintește-ţi de credincioșia lui Dumnezeu și (2) 
concentrează-ţi atenţia asupra marei lucrări de 
răscumpărare din Cuvântul lui Dumnezeu. 

În loc să te plângi de îndoielile și de temerile 
tale, accentuând tot mai mult starea depresivă, ia 
o atitudine pozitivă și vorbeşte cu tine însuţi. Poate 
ți se pare un sfat ciudat, dar este exact ceea ce făcea 
autorul psalmului 42 când se afla în deznădejde. El 
spunea: „Pentru ce te mâhnești, suflete al meu și 
gemi înăuntrul meu? Nădăjduiește în Dumnezeu, 


căci încă Îl voi lăuda; Fl este mântuirea mea și 
Dumnezeul meu“ (Psalmul 42.11). 

Aparent, psalmistul nu se simţea în stare să se 
bucure cu alții într-o închinare în public, la templu, 
iar vrăjmași neîndurători îi făceau viața şi mai grea. 
Era descurajat, dar n-a rămas așa. Și-a amintit de 
dragostea și de puterea lui Dumnezeu și de scopul 
Lui plin de har și aceasta i-a dat suportul emoţional 
de care avea nevoie. 

Paul se afla în închisoare, așteptând execuţia, 
când a scris cea de-a doua epistolă către Timotei. 
Acest tânăr era probabil cuprins de un duh de teamă 
când se gândea la moartea lui Paul și la viitorul 
Bisericii creștine. Apostolul l-a mustrat cu blândeţe 
și i-a amintit despre inepuizabilele rezerve de har 
pe care Dumnezeu le-a păstrat pentru copiii Săi. 
„Căci Dumnezeu nu ne-a dat un duh de frică, ci de 
putere, de dragoste și de chibzuinţă“ (2 Timotei 
1.7). 

Nu te teme, pentru că Dumnezeu ţi-a dăruit 
Duhul Sfânt, care este un Duh de putere. Poti fi slab 
şi timid de felul täu, dar prezența Lui te va face în 
stare să împlinești orice lucru pe care El îți cere să-l 
faci, şi-ţi dă putere să întâmpini încercările și 
ispitele care vor veni în calea ta. 

Sub controlul Duhului Sfânt, vei putea și tu să 
iubeşti cu același fel de iubire cu care te-a iubit și 
EI. Teama de nereușită izvorăște din iubirea de sine 
și din preocuparea cu tine însuți. Domnul ţi-a dăruit 


Duhul Sfânt, care să nască în tine o dragoste 
neegoistă față de Dumnezeu și de cei din jur, o 
caracteristică spirituală esenţială pentru o fericire 
reală. 

De asemenea, Duhul lui Dumnezeu care locu- 
ieste în noi păstrează în credincioși o minte 
sănătoasă. Aceasta îneamnă că orice credincios are 
ca dar un simţ de autocontrol, de disciplină și de 
judecată cu discernământ. Dacă asculți de Domnul 
și te încrezi în El, vezi lucrurile în perspectiva lor 
exactă și ai capacitatea să le evaluezi așa cum sunt 
ele în realitate. Această privire prin perspectiva 
veșniciei va păstra emoțiile la locul potrivit lor. Nu 
trebuie ca norii negri ai temerilor să întunece ziua 
de astăzi. Poţi fi fericit în siguranţa că ţi s-a dat 
Duhul Sfânt și că venirea Lui în viaţă ţi-a adus trei 
daruri ale harului de care aveai nevoie arzătoare — 
putere, dragoste și o minte sănătoasă. 

Nu îngădui emoţiilor să îți conducă viaţa. 
Gândește-te la marile adevăruri ale Scripturii cu 
privire la Dumnezeu și vorbeşte sufletului tău. 
Amintește-ţi că Dumnezeu deţine controlul vieții 
tale, că El ţi-a dovedit iubirea dându-L pe Isus 
Hristos ca să fie Mântuitorul tău și că El nu S-a 
schimbat. De ce să fii descurajat când ai un Tată 
Ceresc, care ţi-a împlinit totdeauna nevoile în 
trecut și care a promis că te va vedea în siguranță 
în glorie? 

Încurajează-te cu gândul că mii de copii ai lui 


Dumnezeu au putut întâmpina greutăți de nedes- 
cris și persecuții aspre; fără să se îndoiască de 
bunătatea lui Dumnezeu sau să se plângă de soarta 
lor în viață. Ei au găsit putere, înțelegând cuvântul 
care spune că: ,... suferinţele din timpul de acum 
nu sunt vrednice să fie puse alături cu slava 
viitoare, care are să fie descoperită față de noi“ 
(Romani 8.18). 

Spune-ţi că și tu te poţi sprijini pe aceeași 
asigurare și că Dumnezeu care a dat har și putere 
altora, va avea grijă și de nevoile tale. Da, arta de 
a vorbi cu sine trebuie să fie învățată de orice 
creștin. Psalmistul a făcut acest lucru și așa să faci 
și tu. 

Trebuie de asemenea să îți concentrezi gân- 
durile asupra marilor fapte prezentate în Biblie. 
Domnul Isus a trăit pe acest pământ, a murit, a 
înviat și a ieșit din mormânt, a învăţat pe ucenici și 
apoi S-a înălțat la cer. Aceste lucruri s-au petrecut 
cu adevărat și Biblia ne redă deopotrivă istoria 
acestor evenimente cât și semnificația lor. Dacă 
doreşti o sănătate spirituală, trebuie să-ţi înteme- 
iezi siguranța mântuirii pe aceste adevăruri de bază 
şi nu pe emoțiile tale schimbătoare și imprevizibile. 

Lui F.B. Meyer aflat la sfârşitul vieţii i se atribuie 
o frumoasă ilustrare cu privire la adevăratul loc al 


emoţiilor în viața credinciosului. El vorbește despre 


trei soldați cărora le-a dat numele: „Faptă“, 
„Credinţă“ și „Simţire“. El arată că acești trei 


militari trebuie să meargă totdeauna în marș în 
ordinea potrivită. „Faptul“ trebuie să preia con- 
ducerea, „Credinţa“ pe locul al doilea, iar „Sim- 
țirea“ trebuie să urmeze pe ceilalți doi. 

„Credinţa“ trebuie să privească totdeauna 
înainte la „Faptă“ și niciodată să nu se uite înapoi 
la „Simţire“, ca să vadă cum merge ea. Dacă 
„Credinţa“ privește înapoi, se împiedică și nu mai 
poate ţine pasul cu „Fapta“. Aplicația la viața 
creștină este evidentă: Credința noastră trebuie să 
se sprijine pe marea faptă a răscumpărării din 
Scriptură. Când credinţa face așa, atunci este tare 
și neclintită, dar când începe să depindă de simţire, 
când privește la emoţiile schimbătoare, atunci se 
clatină și nu mai este eficace. Apoi îndoielile încep 
să se ridice în inimă și te simţi descurajat când este 
să exersezi credința pe care ţi-a dat-o Dumnezeu. 
Gândește-te la tot ce este al tău în El. Amintește-ți 
că toate cărţile Noului Testament satisfac orice 
cerință pentru recunoașterea lor ca documente is- 
torice care merită să fie crezute și că sunt adevărate. 
Concentrează-ți gândurile asupra a ceea ce a făcut 
Dumnezeu ca să ţi Se descopere și ca să te 
mântuiască. Cere lui Dumnezeu să-ți întărească 
credința. 

Este adevărat că nu totdeauna te simți mântuit, 
dar adu-ți aminte că mântuirea ta nu se întemeiază 
pe simțămintele tale. Ea se bazează pe ceea ce 
Dumnezeu a făcut pentru tine. Realizarea acestui 


lucru îți dă posibilitatea să depășești starea de 
neliniște și să poţi spune împreună cu psalmistul: 
„... iarăși Il voi lăuda; El este mântuirea mea și 
Dumnezeul meu“ (Psalmul 42.11). Tulburările 
emoționale nu au voie să submineze fericirea ta. 
Trebuie să trăieşti deasupra unei atitudini de frică 
și temere, care te va lipsi de pacea și de bucuria 
lăuntrică. 


4 
Simțăminte de vinovăție și o viață 
fericită 


Slujitorul Evangheliei, sensibil la nevoile spi- 
rituale ale oamenilor, va petrece mult timp în 
rugăciune, cerând ca Duhul Sfânt să deschidă inima 
fiecăruia la predicile sale. Unii dintre ascultătorii 
săi, căutând o încântare superficială în plăcerile 
lumii, nu sunt preocupați de calitatea spirituală a 
vieţii lor și trebuie să fie înștiințați prin avertis- 
mente aspre. Alţii sunt împovărați de un sentiment 
profund de vină și au nevoie de cuvinte de 
mângâiere și de vindecare pentru că atitudinea lor 
de autocondamnare este o forță devastatoare 
pentru viaţa lor. Remușcări nepotrivite nutresc în 
ei teama de a fi respinși atât de Dumnezeu, cât și 
de oameni. Acest simțământ de înstrăinare rezultă 
dintr-o incapacitate de a recepționa ajutorul 
spiritual venit prin citirea Bibliei sau prin rugăciune 


şi un sentiment de singurătate generează treptat în 
persoana respectivă simptome de paranoie, astfel 
încât crede că toată lumea îi este împotrivă. Devine 
secretos, ascuns și se retrage din ce în ce mai mult 
dintre ceilalți. Simțăminte de vină, bolnăvicioase, 
fac de asemenea viața cuiva ineficientă, luându-și 
tributul asupra trupului și a minții prin subminarea 
energiei care altfel ar putea fi canalizată spre 
rugăciune sau spre altă lucrare folositoare. Mă rog 
ca Dumnezeu să facă din acest capitol un cuvânt 
special al Lui, pentru fiecare dintre voi care nu aţi 
putut realiza fericirea din cauza remușcărilor 
pentru păcatele din prezent sau din trecut, sau a 
unui sentiment de insucces, cum considerați a fi 
pierderea timpului sau alte ocazii ratate în viaţă. 


1. Problema păcatului 


Simţămintele adânci de vină pentru păcat pot 
proveni din ceva făptuit în trecut sau pot fi rezul- 
tatul unui obicei rău de care cineva nu s-a putut 
elibera. Nimeni nu poate fi cu adevărat fericit, dacă 
nu este eliberat de povara autocondamnării. 

Deseori simțământul vinei provine de la un 
păcat deosebit sau de la păcate comise cu mult timp 
în urmă. Cuvântul sau fapta rea par atât de 
îngrozitoare prin natura lor, încât creștinul tulburat 
nu poate crede că intră în puterea iertării. Poate că 
a fost un adulter, o perversiune gravă, o minciună 


care a rănit pe cineva profund, sau o afirmaţie 
blasfemică — dar nu poate fi uitată. Dacă ai acest 
fel de dificultate, atunci ești dus în derivă de emoţii 
schimbătoare și imprevizibile, mai mult decât de 
adevăr. Biblia afirmă clar că Isus Hristos a plătit în 
întregime preţul pentru toate păcatele tale și dă un 
număr de exemple specifice de oameni care au 
căzut adânc, dar care au experimentat fericita 
siguranţă a iertării. 

Isus Hristos a împlinit o lucrare deplină de 
ispăşire a tuturor păcatelor, pe cruce. El nu Si-a 
permis moartea fizică decât atunci când a putut 
spune: „S-a sfârșit.“ El n-ar fi rostit aceste cuvinte, 
dacă vreo nelegiuire a noastră ar fi putut rămâne 
neiertată. 

Apostolul Petru a afirmat și el natura perfectă a 
lucrării de răscumpărare a Domnului Hristos, când 
a spus: „El a purtat păcatele noastre în trupul Său, 
pe lemn, pentru ca noi, fiind morţi față de păcate, 
să trăim pentru dreptate“ (1 Petru 2.24). 

Petru n-a spus că El a purtat unele dintre 
păcatele noastre pe cruce, nici n-a menţionat că o 
parte a vieţii noastre nu intră sub efectul jertfei 
Domnului. De fapt Biblia afirmă în mod precis că 
Hristos a plătit prețul pentru toate păcatele și deci 
poţi fi sigur că fiecare păcat pe care l-ai făcut 
vreodată a fost acoperit de sângele Lui. 

Doi oameni remarcabili ai Scripturii au păcătuit 
grav, dar nu au lăsat ca gravitatea faptelor lor rele 


să le distrugă siguranţa iertării din partea lui Dum- 
nezeu. Aceștia sunt David și Paul. 

Aproape toţi cunosc istoria lui David cu Bat- 
Șeba. După ce a făptuit adulterul cu ea, împăratul 
a ordonat ca soţul ei, soldat în armată, să fie trimis 
într-o poziţie de luptă care i-a adus moartea. David 
a trecut printr-o perioadă de disperare și de 
profundă remușcare înainte de a-și mărturisi 
fărădelegea, pentru că în Psalmul 32 citim: „Câtă 
vreme am tăcut, mi se topeau oasele de gemetele 
mele necurmate. Căci zi și noapte mâna Ta apăsa 
asupra mea“ (Psalmul 32.3,4). 

Dar când și-a recunoscut păcatul, a primit 
asigurarea curățirii din partea lui Dumnezeu. Pavel 
citează expresia plină de bucurie a recunoştinţei în 
Romani 4, ca să ilustreze binecuvântarea iertării 
depline prin credinţă. „Ferice“, zice el, „de aceia ale 
căror fărădelegi sunt iertate, și ale căror păcate sunt 
acoperite! Ferice de omul căruia Domnul nu-i ţine 
în seamă păcatul!“ (Romani 4.7,8). 

Dacă Dumnezeu a iertat pe David, dându-i 
deplina asigurare și conștiența unei părtășii res- 
tabilite, va face El mai puţin pentru tine? 

Apostolul Paul a păcătuit și el foarte grav, dar 
s-a bucurat de siguranța unei iertări depline de 
toate nelegiuirile. El n-a uitat niciodată că a bles- 
temat numele lui Isus și că a persecutat cu asprime 
Biserica. Urmând apoi întoarcerea lui la Hristos, nu 
și-a mai pus niciodată întrebarea dacă Dumnezeu 


l-a iertai sau nu. De fapt, el s-a bucurat de dragostea 
lui Dumnezeu care l-a iertat și în prima sa scrisoare 
către Timotei, după ce s-a referit la ei însuși, că ia 
început a fost „un huiitor, un prigonitor și un 
batjocoritor“ (i Timotei 1.13), a adăugat cu 
recunoștință: „O, adevărat și cu totul vrednic de 
primit este cuvântul acesta: „Hristos isus a venit în 
lume ca să mântuiască pe cei păcătoşi“, dintre care 
cel dintâi sunt eu. Dar am căpătat îndurare, pentru 
ca Isus Hristos să-Și arate în mine, cel dintâi, toată 
îndelunga Lui răbdare, ca un model celor care sunt 
gata să creadă în El, ca să primească viaţa veșnică“ 
(1 Timotei 1.15,16). 

Paul își amintea de păcatul din trecut, dar 
recunoștea în același timp că era expus ca un trofeu 
al harului lui Dumnezeu, un exemplu al milei lui 
Dumnezeu față de cel mai înrăit păcătos, aducându- 
i iertarea absolută. 

Prietene credincios, crede ce a spus Dumnezeu. 
Când te porţi ca și cum păcatul tău deosebit ar fi 
dincolo de orice posibilitate de iertare, sugerezi că 
Domnul Isus S-a înșelat când a spus: „S-a sfârșit.“ 
Respingi mărturia lui David și a lui Paul. Încrede-te 

în Dumnezeu și bucură-te de cunoașterea iertării 
Lui depline. Ești slab, da, și câteodată aducerea 
aminte a păcatelor din trecut care te tulbură, își 
aduce neliniște, dar nu uita că Dumnezeu îţi 
înțelege slăbiciunea. Amintește-ţi că prin jertfa lui 
Hristos ai pace cu Dumnezeu și bucură-te de ier- 


tarea lui deplină. 

Simţăminte de vinovăţie ce implică păcatul pot 
fi în legătură cu gânduri, cu atitudini sau cu practici 
despre care ştii că sunt rele. Dorești eliberarea de 
acestea, dar în zadar. Citești din Biblie, te rogi, iei 
hotărâri să nu mai cazi din nou, dar ai încă de luptat 
cu anumite păcate. N-ai ajuns la mersul sfânt pe 
care îl dorești. Dacă aceasta este descrierea vieţii 
tale, atunci: (1) să fii recunoscător pentru această 
dorință serioasă după sfințenie, (2) să recunosti 
rolul lui Satan, (3) să înţelegi adevărul biblic că nu 
vei fi eliberat total de păcat, decât atunci când vei 
ajunge în cer. 

Ar trebui să fii recunoscător pentru faptul că 
dorești o viață sfântă și că tânjești după o părtășie 
plăcută cu Dumnezeu. Adu-l mulțumiri pentru 
aceste aspirații pe care El le-a pus în inima ta. 

De asemenea, este reconfortant gândul că unele 
dintre îndoielile și tulburările emoționale vin de la 
Satan, cel mai teribil dușman al copiilor lui Dum- 
nezeu. Odată, cel mai slăvit dintre creaturile lui 
Dumnezeu a căzut din cauza mândriei (Isaia 14.12- 
17; Ezechiel 28.11-19) și acum, cu oștirile sale de 
duhuri decăzute, se opune lui Dumnezeu și tuturor 
celor care sunt ai Lui. 

Paul afirmă: „Căci noi n-avem de luptat împo- 
triva cărnii și sângelui, ci împotriva căpeteniilor, 
împotriva domniilor, împotriva stăpânitorilor 
întunericului acestui veac, împotriva duhurilor 


răutăţii care sunt în locurile cereşti“ (Efeseni 6.12). 

Oilustrare din perioada istoriei americane, când 
se practica sclavia, arată lucrarea lui Satan în vieţile 
celor ce iubesc pe Dumnezeu. Proprietarul unei 
plantaţii a luat pe sclavul lui credincios la o 
vânătoare de rațe. Stând împreună într-o mlaștină, 
stăpânul, ignorant în ceea ce privește credința, l-a 
mustrat pe sclavul negru pentru religia lui. „Eu nu 
cred în Dumnezeu şi nu am nici tulburările 
emoționale și amărăciunea pe care se pare că le ai 
tu. Cel rău îţi dă mai mult necaz ţie, decât mie.‘ 
Tocmai atunci un stol de rațe a zburat pe deasupra 
capetelor lor și omul a tras în ele. Două dintre 
păsări au căzut, una aparent fără viaţă, iar cealaltă 
bătând disperată din aripi. Când sclavul a alergat 
să o ridice pe cea fără viață, stăpânul a strigat: „Nu 
pe aceea, suntem siguri de ea.“ Credinciosul smerit 
a luat pasărea rănită, a ucis-o şi cu un zâmbet pe 
față a spus stăpânului: „Stăpâne, acum am răspun- 
sul la problema pe care mi-ai pus-o. Motivul pentru 
care Diavolul îmi dă atât de mult de furcă, este 
pentru că eu am viaţă. Pe tine te lasă în pace, pentru 
că tu eşti mort spiritual. El îi tulbură pe acei care 
au viață.“ Prietene credincios, să fii mulțumit că 
Diavolul te socotește printre dușmanii lui, pentru 
că este cu mult mai bine să fii în tabăra lui Dum- 
nezeu decât într-a lui. 

Biblia ne mai învaţă că Dumnezeu a socotit 
potrivit să nu ne elibereze deplin de firea noastră 

veche, păcătoasă, până când murim. Nici unul nu 
va fi complet fără păcat, până când nu ajunge în 
cer. Când Domnul a spus: „Dacă ne mărturisim 
păcatele, El este credincios și drept, ca să ne ierte 
păcatele și să ne curățească de orice nedreptate“ (1 
Ioan 1.9), El ne-a înfățișat ţinta către care avem a 
năzui, deși știa că în această viaţă nici unul dintre 
noi nu o vom ajunge pe deplin. Trebuie să tânjim 
după sfințirea noastră, dar să recunoaștem că nu o 
vom atinge în mod deplin niciodată în această viață. 
Deci Dumnezeu ne spune să ne mărturisim păcatul, 
să urmărim ce este bine cât mai mult posibil și apoi 
să ne încredem fără rezerve în harul lui Dumnezeu. 
Insuccesele să nu ne facă să cădem într-o des- 
curajare spirituală. Ţineţi minte că deși nu puteți 
atinge o stare lipsită de păcat și o fericire deplină 
în această lume, odată veţi ajunge la această ţintă. 
Intre timp puteți experimenta o biruință mereu 
nouă asupra păcatului și puteți creşte în harul și în 
cunoașterea lui Dumnezeu. Viaţa noastră nu va fi 
perfectă ca a Lui, dar poate fi fericită și satisfăcută. 


2. Problema regretului inutil 


O altă sarcină care stânjenește viața multor 
creştini este regretul. Cu un sentiment de vinovăţie 
mereu crescând pentru timpul pierdut și pentru 
ocaziile ratate, ei privesc înapoi și spun: „Măcar 
dacă m-aș fi predat lui Hristos când eram tânăr!“ 

Spre benificiul acelora care își cheltuiesc timpul şi 
energia plângând pentru trecutul ratat, aș dori să 
fac trei observații: (1) este o nebunie și o pagubă, 
(2) este paralizant, (3) este egoism elementar. 

A fi preocupat în mod bolnăvicios de ratările din 
trecut este o nebunie şi o irosire de timp și energie, 
pentru că ceasul nu mai poate fi dat înapoi. Timpul 
nu se mai întoarce și toate regretele tale nu pot 
corecta nimic. Proverbul: „Inutil să plângi pentru 
laptele vărsat“ se potrivește foarte bine în acest caz. 
Că putem învăța lecţii din trecut este adevărat, dar 
să nu ne cufundăm în mustrări inutile pentru anii 
irosiți sau pentru ocaziile pierdute. 

Această mâhnire nesănătoasă este și paralizan- 
tă, pentru că ne fură puterea faţă de prezent. Am 
putea compara persoana care își petrece timpul 
necăjindu-se pentru ocaziile pierdute ale trecu- 
tului, cu un cântăreţ al cărui talent este descoperit 
târziu în viață. Să presupunem că un solist vocal, 
atunci când i s-ar da șansa să cânte în fața unui larg 
auditoriu, ar spune: „Aș fi făcut acest lucru încă de 
acum douăzeci de ani. Mai am doar zece ani de 
exersare a aptitudinilor mele de acum încolo și de 
aceea cred că nu voi lua în seamă această nouă 
ocazie pe care o am. Mă gândesc la cei douăzeci de 
ani pe care i-am pierdut.“ l-am spune unei 
asemenea persoane: „Omule, uită anii în care talen- 
tul tău s-a pierdut. Profită de prilejul pe care-l ai 
acum.“ Prietene, nu te necăji pentru trecut, ci 


folosește ocaziile și talentele pe care le ai, ca să 
glorifici pe Dumnezeu și să fii o binecuvântare 
pentru cei apropiați ție. Continuă! Slujeşte lui 
Dumnezeu astăzi cu zel și cu bucurie. 

O atitudine nesănătoasă de apăsare cu privire la 
trecut trădează faptul că ești încă un egocentrist. 
Dacă iubeşti cu adevărat pe Dumnezeu din toată 
inima și iubeşti pe aproapele tău ca pe tine însuţi, 
atunci faci tot ce este posibil ca să slujești Domnului 
și celor din jurul tău, lăsând problema judecății în 
seama lui Dumnezeu. Preocuparea ta nepotrivită cu 
ratările din trecut reprezintă egoism și fără îndoială 
este și dorința ta de a fi apreciat într-o măsură mai 
mare. Este demn de urmat exemplul lui Paul, care 
a regretat perioada din viață în care a hulit numele 
lui Isus și a persecutat pe credincioși și, deși a fost 
adânc lovit de acuzaţii la adresa lui, nu a îngăduit 
ca aceste lucruri să-i împiedice slujba. Scriind 
credincioșilor din Corint, el spune: „Cât despre 
mine, prea puțin îmi pasă dacă sunt judecat de voi 
sau de vreo judecată omenească. Ba încă, nici eu 
însumi nu mă mai judec, căci n-am nimic împotriva 
mea; totuși nu pentru aceasta sunt îndreptățit: Cel 
care mă judecă este Domnul“ (1 Corinteni 4.3,4). 

Apostolul și-a dat seama că ceea ce gândeau alții 
despre el nu conta, iar propria lui apreciere despre 
sine era de asemenea de o importanţă relativă. 
Domnul era Judecătorul lui și, deci, era bucuros să 
se dea pe sine fără rezerve sarcinei care-i stătea 


înainte. 

Țineţi minte că noi ne înșelăm foarte ușor. Pare 
a fi smerenie atunci când ne plângem pentru 
putinul pe care l-am făcut pentru Dumnezeu, dar în 
realitate aceasta presupune o părere mai înaltă 
despre talentele și potenţialul nostru. Da, fiecare 
dintre noi este răspunzător să facă tot ce este posibil 
pentru Dumnezeu și pentru alţii, iar lucrurile mari 
se realizează atunci când fiecare își împlinește par- 
tea care i se cuvine. Trebuie să fim conștienți de 
faptul că nici unul dintre noi nu este indispensabil, 
iar contribuţia noastră în lume este mică. Când 
murim noi, viața continuă fără întrerupere sau 
schimbare perceptibilă, cu excepția membrilor 
apropiați din familia noastră. Milton, un om 
strălucit care a ajuns orb la o vârstă timpurie, era 
convis că slujim lui Dumnezeu cel mai bine atunci 
când ne purtăm smeriți povara, fără murmur, 
deoarece spunea: „Mii pe dată la porunca Lui, 
ce-aleargă peste mări și țări, fără răgaz: La fel 
slujesc și când doar stau și așteaptă.“ 

Trebuie să realizați faptul că lucrul important 
este relația voastră cu Dumnezeu, nu suma de bani 
pe care o dați, nici numărul de ani pe care-i slujiți. 
Când trăiţi în părtăşie cu EI, Îi slujiți într-un duh de 
lepădare de sine, fără a avea gândul la răsplătire. 
Văduva care a dat numai doi bănuţi, a dat tot ce 
avea pentru că iubea pe Dumnezeu și nu pentru că 
ar fi căutat ceva în schimbul darului ei, iar Domnul 


o va răsplăti din plin în ceruri. 

Nu vă ocupați cu regrete inutile, ci slujiți lui 
Dumnezeu astăzi. Aţi fost mântuiți datorită haru- 
lui, prin credinţă și nu prin fapte. Încredeți-vă în 
Dumnezeu și în privința răsplătirii și slujiți-l pentru 
că-L iubiți și doriți să împliniți voia Lui. Viaţa 
voastră va fi astfel plăcută Lui și aceasta trebuie să 
fie cea mai mare preocupare a voastră. Calea spre 
fericire trece pe drumul de dovedire în timp a 
credinţei și a ascultării. Dacă-L crezi pe Dumnezeu, 
povara vinovăţiei tale va fi ridicată. Dacă-L asculți, 
reglându-ți viața în ascultare de porunca Domnului 
Hristos de a iubi pe Dumnezeu mai presus de orice 
și pe aproapele tău ca pe tine însuți, nu vei mai fi 
hărțuit de regrete inutile. 

Da, dacă vei crede pe Domnul și-L vei asculta, 
vei fi fericit! 


5 
Eliberarea de teamă 


Adevărata fericire este imposibilă cuiva care 
trăiește permanent cu teamă. Simțămintele 
chinuitoare de teamă și de neliniște deformează 
realitatea, amorțesc sentimentele și paralizează 
voința. O mare parte din tensiunea nervoasă care 
afectează mulțimea oamenilor astăzi se poate 
datora temerii. La unele persoane, efectul este o 


stare de oboseală și de iritabilitate extremă, pentru 
că nu pot dormi; la altele este senzaţia de somn 
permanentă, cu ceasuri lungi de toropeală, care nu 
le aduc odihna căutată cu atâta disperare. Gânduri 
negre cu privire la viitor le întunecă mintea, munca 
devine o robie și viața nu le rezervă nici o plăcere. 
Deseori persoana respectivă nu poate numi exact 
ce anume îi produce frică, dar simțământul nede- 
finit de teamă este în mare măsură răspunzător de 
diferitele simptome psihice, care produc suferinţe 
mari. Suferă de indigestie, dureri în stomac, sau 
junghiuri în regiunea inimii. Se întreabă dacă nu 
are cancer sau dacă nu cumva este unul dintre aceia 
care vor muri subit de un atac de cord. Poate avea 
dureri de cap violente, care îl fac să se gândească 
la o tumoare la creier. Totuși, ori de câte ori este 
consultat, doctorii nu constată nimic serios. Pacien- 
tul nu este satisfăcut, pentru că presupune că boala 
lui cumva nu a fost descoperită. Cu siguranţă, se 
gândeşte el, este imposibil să fie atât de extenuat 
sau să aibă dureri așa de mari, dacă n-ar avea o 
boală foarte gravă. 

Să spui acestei persoane că tulburările sale sunt 
de ordin mintal și că durerile și starea de extenuare 
nu sunt reale, nu-i rezolvă problema. Rădăcina 
acestei dificultăţi trebuie să fie descoperită. Câteo- 
dată, așa ceva necesită un psiholog sau un psihiatru 
priceput, dar deseori necesitatea profundă a unui 
suferind de acest gen este de natură spirituală. 


Trebuie să găsească eliberarea de neliniștea lui — 
teama care poate fi (1) teama de insucces, sau (2) 
teama de moarte. 


1. Teama de insucces 


Să fii cotat trept un om falimentar este un lucru 
umilitor și cei mai mulți oameni vor face tot ceea 
ce este posibil ca să evite o asemenea situație. 
Aproape orice om doreşte să fie recunoscut sau 
respectat ş și mulți trăiesc o teamă permanentă că nu 
vor fi în stare să facă față standardelor care se 
așteaptă de la ei sau situațiilor neprevăzute care pot 
surveni. Această teamă de eșec implică atât ex- 
periența de fiecare zi, cât și chestiunile legate de 
Dumnezeu și de veșnicie. 

Deseori oamenii suferă de ceea ce se cheamă un 
complex de inferioritate. Ei pot avea o inteligență 
medie, sau chiar deasupra ei, o înfățișare plăcută ş și 
alte calități, dar n-au încredere în ei înșiși. Acest 
sentiment de inadecvare le produce neliniște cu 
privire la viitor, punându-și problema ce-ar face ei 
dacă evenimentele cumplite pe care şi le ima- 
ginaseră, ar avea loc de fapt. Sunt îngroziţi la 
gândul că dacă vreunul din cei dragi ar muri, ei n-ar 
mai putea face față vieții și problemelor ei. 

Copile al lui Dumnezeu, dacă ești tulburat de 
astfel de sentimente, trebuie să recunoști că ești 
stăpânit de emoţii și nu de adevăr. Foarte probabil 


că ai pricepere adecvată și inteligență și este posibil 
să operezi la un nivel mult sub necesar, deoarece 
foloseşti numai o fracțiune din potenţialul pe care 
îl ai. Același lucru este valabil pentru mulți oameni. 
Ţine minte, Dumnezeu este Creatorul tău și El nu-ți 
va cere să împlinești o slujbă peste puterile tale sau 
să treci prin vreo încercare pentru care să nu-ți dea 
putere. Suntem asiguraţi că: „Nu v-a ajuns nici o 
ispită care să nu fi fost potrivită cu puterea 
omenească. Și Dumnezeu, care este credincios, nu 
va îngădui să fiți ispitiți peste puterile voastre; ci, 
împreună cu ispita, a pregătit și mijlocul să ieșiți 
din ea, ca s-o puteţi răbda“ (1 Corinteni 10.13). 

De aceea, încrede-te în Tatăl tău Ceresc pentru 
că El ţi-a dovedit că te iubeşte. Nu a spus Domnul 
Isus cum chiar păsările și florile de crin care nu pot 
mărturisi puterea creatorare a lui Dumnezeu și nici 
dragostea Lui, sunt totuși hrănite și îmbrăcate de 
El? Nu crezi că El va împlini ș și nevoile tale? Încrede- 
te în El că îţi va da putere și har. 

Mulţi credincioși, deși bine pregătiţi și capabili 
să facă față problemelor vieţii de fiecare zi cu calm 
și echilibru, se tem de un eșec spiritual. Poate că 
ești unul dintre ei, preocupat de faptul că viața ta 
de rugăciune nu este satisfăcătoare, că lectura 
biblică este o greutate, conștiența prezenţei lui 
Dumnezeu este practic zero și influența spirituală 
este neglijabilă. Cu siguranţă că nu vrei să fii găsit 
în această condiție când vei muri! Poate te temi 

chiar că odată vei cădea într-un păcat greu sau vei 
pierde de tot credinţa. 

Dacă vrei să fii eliberat de aceste temeri și să 
găsești adevărata fericire în viață, primul lucru pe 
care îl ai de făcut este să te concentrezi asupra 
împlinirii scopului pentru care ai fost mântuit de 
Dumnezeu. Poţi face acest lucru numai prin ascul- 
tare și prin exersarea credinţei. Trebuie să iei în 
mod serios cuvintele Domnului: „Să iubeşti pe 
Domnul Dumnezeul tău, cu toată inima ta, cu tot 
sufletul tău și cu tot cugetul tău.“ Aceasta este 
porunca cea mare și cea dintâi. Și a doua este 
asemenea ei: „Să iubeşti pe aproapele tău ca pe tine 
însuţi“ (Matei 22.37-39). 

Într-un capitol anterior am menţionat faptul că 
nu se poate invoca în mod magic dragostea pentru 
Dumnezeu. Ea trebuie dezvoltată prin ascultare și 
printr-o umblare în părtășie cu Domnul. Deci, în 
lumina declaraţiei lui Ioan că nu poţi iubi pe Dum- 
nezeu pe care nu-L vezi, dacă nu ești în stare să 
iubeşti pe oamenii pe care-i vezi (1 loan 4.20), 
trebuie să îţi abaţi atenţia de la tine, spre ceilalți. 
Când vei face bine aproapelui tău, căutând 
adevărata lui bunăstare, vei învăţa să-l iubeşti și vei 
începe să te rogi pentru el. Această viață de 
rugăciune altruistă te va conduce la părtășia cu 
Dumnezeu și inima ta se va încălzi față de El. Viaţa 
ta de rugăciune va fi transformată, Biblia îţi va 
ajunge o plăcere, prezenţa lui Dumnezeu va fi reală 


EN 


și viața ta va fi spre gloria lui Dumnezeu. 

Dacă ești una dintre aceste persoane care se tem 
de eșec spiritual pentru că își subapreciază 
capacitatea de a sluji lui Dumnezeu, sau te îndoiești 
de puterea de a rezista ispitei, adu-ţi aminte că El 
îți cunoaște limitele și nu așteaptă de la tine vreun 
lucru pe care ești incapabil să-l faci. Dumnezeu 
răsplăteşte în funcţie de credincioșie. Multe per- 
soane care n-au condus rugăciuni publice, n-au 
învățat în școala duminicală și n-au ţinut o predică, 
vor primi lauda lui Dumnezeu. Fii credincios şi 
odihnește-te în siguranța că El nu-ţi va reproşa 
faptul că ai puţine talente. Aprobarea Lui pentru 
slujba ta consacrată, o poate depăși pe a unora ale 
căror realizări pe pământ par a fi mult mai mari 
decât ale tale. 

Dacă îţi este teamă că vei ceda ispitelor sau șovăi 
în încercare, dă-mi voie să-ți amintesc că Dum- 
nezeu îţi va da cu îndurare puterea de care ai nevoie 
la fiecare test. Ne-am referit deja la 1 Corinteni 
10.13 unde Dumnezeu promite că niciodată nu ne 
va încerca dincolo de puterea noastră. Nu te com- 
plica deci cu temeri inutile în viață, imaginându-ți 
încercări care poate că niciodată nu se vor 
materializa. De exemplu, nu te îngrijora de puterea 
ta de a suporta o persecuție cumplită, în cazul când 
Dumnezeu o va îngădui. Și când citeşti despre 


“experiențele altora, nu-ţi face necazuri gândind că 


și tu ești chemat să suporţi o asemenea încercare. 


John Bunyan a stat în închisoare pentru că a vestit 
Evanghelia și a fost foarte întristat când dincolo de 
gratiile închisorii a văzut pe fiica lui oarbă vânzând 
șireturi de pantofi în stradă, ca să întreţină familia. 
Dar a primit har și a fost în stare să scrie literatură 
creștină atât de folositoare și durabilă în timp, în 
acea perioadă îngrozitoare. Tu mai mult ca sigur că 
nu vei fi chemat vreodată să treci printr-un 
asemenea supliciu. Dar dacă ar fi așa, atunci vei 
primi har pentru supranatural, întocmai ca și 
Bunyan. Nu pune înâinte situaţiile cele mai rele, ca 
apoi să te îngrijorezi cu privire la capacitatea de a 
trece prin ele cu putere și încredere. Domnul Isus 
ne-a spus: „Ajunge zilei necazul ei“ (Matei 6.34). 


2. Teama de moarte 


Teama de moarte este comună întregii omeniri. 
Unii oameni sunt capabili să înlăture din mintea lor 
gândul morţii, dar orice om, în mod instinctiv, se 
teme de ea. Chiar și animalele au instictul biologic 
de a trăi și se luptă cu tenacitate să mențină viața 
lor și a progeniturilor lor. Oricum, relația lor cu 
moartea este mult diferită de aceea a oamenilor, 
pentru că animalele nu au capacitatea de a gândi la 
semnificația morţii și nu cunosc nimic din aspiraţia 
după nemurire. 

Specia umană este înspăimântată de moarte și 
tânjeşte după viaţa de dincolo de mormânt. Este 


adevărat că unii oameni declară că nu doresc să își 
continuie existența într-o altă lume, dar acest lucru 
îl pot spune numai în anumite momente. Nu mai 
pot gândi așa, atunci când moare unul dintre cei 
dragi. 

Mulți oameni nefericiţi trăiesc în strânsoarea 
unei atitudini paradoxale faţă de moarte. Se tem de 
ea și totuși o doresc. Câteodată ei își plănuiesc 
sinuciderea, dar au o reţinere cu privire la ceea ce 
va fi dincolo, sau cu cei dragi ai lor, sau au un 
sentiment vag că sinuciderea este un lucru rău. Ei 
sunt obosiţi de viață, dar se tem de moarte. 
Shakespeare a exprimat acest conflict interior, când 
a scris: „A muri sau a dormi; a dormi: din 
întâmplare a visa; vai, aici e răul; căci în ăst somn 
al morţii, ce visezi poate veni.“ 

Creștinul n-ar trebui să aibă nici o teamă de 
moarte, nici dorință morbidă după ea. El trebuie să 
aibă libertatea de a vorbi despre moarte și fără a se 
înspăimânta. Trebuie să fie recunoscător pentru 
viața de pe pământ, să anticipeze cu bucurie gloria 
cerească și să fie perfect mulțumit în a aștepta 
momentul lui Dumnezeu. 

Biblia ne învaţă că murim pentru că păcatul a 
pătruns în rasa umană și de aceea avem o aversiune 
naturală față de moarte. Paul afirmă că: „...plata 
păcatului este moartea“ (Romani 6.23). Cuvântul 
lui Dumnezeu mai spune că Isus Hristos a luat 
boldul morţii și că aceia care se încred în El pot fi 


eliberaţi de teama ei. Autorul epistolei către Evrei 
afirmă că Isus Hristos a luat asupra Lui firea noastră 
omenească și a mers la cruce „pentru ca, prin 
moarte, să nimicească pe cel ce are puterea morții, 
adică pe Diavolul, și să elibereze pe toți aceia care, 
prin frica morţii erau supuși robiei toată viața lor“ 
(Evrei 2.14,15). 

Nu are rost să ne fie teamă de moarte, pentru 
că Isus Hristos a nimicit puterea morții. El a 
încheiat problema păcatului atunci când, ca Inlo- 
cuitor al nostru, a suferit mai întâi agonia iadului 
pe cruce și apoi a murit fizic. A demonstrat puterea 
Lui asupra mortii, prin învierea Sa. Apostolii cărora 
Hristos Cel înviat li S-a arătat de multe ori înainte 
de a Se înălța la cer, au mers pretutindeni, vestind 
că El este viu și că învierea Domnului a fost chezășia 
lui Dumnezeu că toți cei care cred vor primi la 
venirea din nou a lui Hristos, trupuri de glorie. Nu 
este de mirare că vestirea lor a transformat lumea 
romană a primului secol. 

Dumnezeu a descoperit, de asemenea, că peri- 
oada dintre moarte și înviere este una dintre 
binecuvântări în prezenţa lui Hristos. De aceea Paul 
a putut spune că absența din trup înseamnă 
prezență cu Domnul (2 Corinteni 5.6-8) şi a afirmat 
că „... pentru mine a trăi este Hristos și a muri este 
un câștig“ (Filipeni 1.21). A putut să strige cu 
entuziasm despre înviere: „Unde îţi este biruința, 
moarte? Unde îți este boldul, moarte?“ (1 Corinteni 


15.55). 

Hristos Cel viu a luat boldul morţii plătind 
prețul ei și a câștigat o biruinţă glorioasă asupra ei 
prin învierea Lui. De aceea — suntem asiguraţi — 
prin El avem viaţa veşnică. Pentru un credincios, 
moartea înseamnă intrarea într-o viaţă grandioasă, 
într-un loc mai bun, unde prezenţa lui Dumnezeu 
strălucește cu mai multă putere. Când murim, ajun- 
gem la acea stare fără păcat și suntem eliberați de 
orice rău, necurăţie, depresie sau tristeţe. Noi, care 
Îl cunoaștem pe Hristos, s-ar cuveni să vorbim 
adesea despre gloria care ne așteaptă și să vorbim 
despre moarte în mod liber, fără a avea sentimentul 
că subiectul este morbid. Credincioșii din generaţii 
anterioare au strâns deseori pe iubiții lor laolaltă 
atunci când moartea le-a fost iminentă și cu calm 
au dat ultimele îndemnuri, și-au luat rămas bun și 
și-au exprimat încrederea într- o reunire glorificată 
„dincolo“. 

Unii oameni, deși Îl cunose pe Hristos şi au 
siguranța intrării în cer se tem de „trecerea prin 
vale“. Nu trebuie să-i înspăimânte experienţa 
morții. Oameni aflați într-o fază finală a bolii, 
deseori par să sufere cumplit, dar în realitate ei nu 
sunt conștienți de acel moment. Aceasta este o 
chestiune medicală de care foarte puţini întreabă. 
Ba mai mult, o pace dulce inundă sufletul credin- 
ciosului atunci când ceasul morţii se apropie. 


O doamnă spunea unui membru al cercului de 


studiu în cadrul Radio Bible Class, că mama ei, care 
a trăit cu o teamă morbidă de patul de moarte, s-a 
uitat ţintă la soțul ei chiar înainte cu câteva clipe 
de a părăsi aceasta lume și a spus: “Deci asta 
înseamnă să mori. Este ușor! Gândește-te că toată 
viața mi-a fost frică fără un motiv serios!“ Prietene 
credincios, de ce te-ai teme să mori? Mântuitorul 
ţi-a promis că niciodată nu te va lăsa, nici nu te va 
părăsi. El a plătit prețul pentru păcatele tale și a 
înfrânt puterea morții. El a înviat din mormânt, 
învingându-i puterea. Nu trebuie să lași ca moartea 
— acest inevitabil — să fie o umbră peste viaţa ta 
și să-ți răpească fericirea. Fii recunoscător pentru 
fiecare zi trăită pe pământ și reflectează mereu la 
Casa care te-așteaptă, cu bucuria că această călă- 
torie de la pământ la cer nu va fi grea. 

În fiecare an, mii de oameni fără speranţă și în 
disperare comit sinuciderea. Cei care fac un aseme- 
nea pas sunt rareori — dacă sunt vreodată — în 
toate facultățile mintale. Este o tragedie cumplită 
și trebuie să ajutăm pe cel obsedat de ideea sinuci- 
derii. Nu faceți greșeala să credeţi că acel care 
ameninţă cu autodistrugerea, nu o va face. Trebuie 
să i se permită să vorbească despre simțămintele 
sale și să i se dea orice încurajare ca să continuie să 
trăiască. 

Dacă ai fost tentat să faci așa ceva, dă-mi voie 
să îți amintesc că așa ceva nu rezolvă nimic. Aș dori 
să îți spun, cu toată delicateţea posibilă, că acesta 


este un act de laşitate care arată că Îţi este teamă 
să întâmpini viața. Este egoism, pentru că acest act 
trădează lipsa de interes pentru cei iubiţi care vor 
fi părăsiţi. Se presupune că cel care se hotărăște să 
își ia viața, neagă înţelepciunea lui Dumnezeu. El 
trece cu vederea dragostea lui Dumnezeu pentru 
om şi ajutorul Lui pentru o viață de biruință în 
fiecare zi. Dacă te gândești la sinucidere, ia Biblia 
si citește din capitolul trei de la Eclesiast: „Toate îşi 
au vremea lor și fiecare lucru de sub ceruri își are 
timpul lui. Nașterea își are timpul ei, și moartea 
timpul ei; săditul își are timpul lui, și smulgerea 
celor sădite timpul ei... El a făcut orice lucru frumos 
la timpul lui; a pus în inima lor chiar și gândul 
veşniciei...“ (Eclesiatul 3.1,2,1 1). 
Dumnezeu are un plan minunat pentru orice 
credincios şi, în el, El Își are timpul Lui pentru 
fiecare om, ca să se nască şi să moară. Când 
naşterea este forțată prematur, viaţa este distrusă 
înainte de a începe în mod real şi când cineva își 
provoacă moartea cu propria sa mână, înseamnă că 
neagă frumuseţea și semnificația ei veşnică. Dum- 
nezeu a făcut clar faptul că prin sinucidere nu se 
poate scăpa de realitate, pentru că spiritul omului 
continuă să trăiască, iar învierea urmează să vină. 
EI doreşte astfel să ne lăsăm viața în mâna Lui și să 
trăim bucuroși în părtășie cu El, până în ziua când 
ne va chema acasă. 
Prietene credincios, Domnul te iubește și îți 

dorește fericirea. Exersează-ți credința. Încrede-te 
în El și ascultă-L. Dacă înveţi să-L iubești pe Dum- 
nezeu mai presus de orice, iar pe aproapele tău ca 
pe tine însuţi, vei constata că viața este bogată și 
plină de sens. Atunci vei fi în stare să trăiești în 
fiecare zi cu conștienţa stării de față a lui Dumnezeu 
și vei privi înainte cu speranţă statornică. Da, poți 
fi cu adevărat fericit! 


C 


Partea a doua 


Fericirea într-o lume ce se 
schimbă 


6 
Vidul Spiritual 


Următoarele cuvinte ale unui autor de imnuri: 
„Timpurile, ele se schimbă“ sunt atât de adevărate, 
încât pare a fi banal să le repetăm. Oamenii mai în 
vârstă, care obișnuiesc să se uite în librării după 
cărți, pot să își amintească de timpul când cineva 
care voia să vândă literatură sau fotografii por- 
nografice, trebuia să facă acest lucru în secret, 
pentru că ar fi fost urmărit în justiție dacă ar fi fost 
prins. Ei observă că mulți tineri ridiculizează pe față 
standardele moştenite și nu văd nici un motiv de a 
trăi după codul moral recomandat de Biblie. Cei 
mai mulți dintre adulți pot să-și amintească de 
zilele când aproape oricine accepta semnificația 
poruncii „fii bun“ şi o considera a fi adecvată, chiar 
dacă nu o trăia practic. 


Memoria unei atitudini aproape universală de 
repulsie față de homosexualitate este proaspătă în 
mintea oamenilor de vârstă mijlocie ai acestei 
generaţii, dar astăzi perversiunea este socotită fie 
ca ceva minor, fie este sprijinită pe față. Era un timp 
când criminalii erau consideraţi ca dușmani ai 
societății, pentru că ei călcau legea și meritau să fie 
pedepsiți. Astăzi, psihologii ne spun că actele de jaf, 
de ucidere sau de viol sunt, simplu, produsul chimic 
al corpului omenesc sau al unor condiții nefericite 
de mediu înconjurător şi că cei care le comit nu 
trebuiesc condamnaţi. Hoţii și criminalii sunt con- 
siderați ca oameni neprivilegiaţi, deși cei mai mulți 
dintre ei s-au bucurat de binecuvântări materiale 
nevisate de strămoșii lor. Tineri mânuind cuțite 
ascuţite sau lanţuri de biciclete sunt apăraţi ca 
victime nevinovate ale societății noastre crude. Nu 
este de mirare că epoca noastră de astăzi este 
deseori numită „epoca deformată!“ 

l-au făcut pe oameni aceste schimbări în 
societate, astăzi, mai fericiți decât erau ei cu ani în 
urmă? Bineînțeles că nu! Cei mai mulţi dintre tineri 
sunt frustrați și au o viziune întunecată cu privire 
la viitor. Ei sunt victimele unei filozofii a vieții fără 
Dumnezeu, care a captat mintea omului modern. 
Învățătura generală în toate universitățile spune că 
omul este produsul unei forțe impersonale, plus 
timp și schimbare, un accident al naturii fără nici o 
semnificaţie, fără scop, fără sens și fără un destin 


veșnic conştient. Tinerii care acceptă această 
filozofie a vieţii sunt frustraţi. Au disperat căutând 
valori adevărate şi conduita lor reflectă atitudinea 
pe care o au. Oricum, simplul fapt că totul se 
schimbă rapid nu explică nefericirea mulțimilor. 
Faptul este că cei mai mulți oameni trăiesc într-un 
vid spiritual. Omenirea s-a depărtat de Dumnezeu, 
a respins standardele absolute de comportament și 
a acceptat o abordare a vieţii care a fost numită pe 
drept „filozofia disperării.“ 


1. Îndepărtarea de Dumnezeu 


O mare parte a societăţii noastre a abandonat 
pe Dumnezeu. De fapt, negarea existenţei lui Dum- 
nezeu nu este un lucru neobișnuit astăzi. Mulţi 
oameni de știință, care acceptă teoria evoluției 
naturaliste, învaţă pe alții că oamenii nu mai au 
nevoie să se gândească la un Dumnezeu. Ei pos- 
tulează simplu teoriile rătăcite asupra felului în 
care a apărut viața, respingând pe Dumnezeul per- 
sonal al credinței creştine. Când oamenii neagă 
existenta lui Dumnezeu, resping intenționat 
mărturia pe care o dă lumea creată. De aceea sunt 
răspunzători pentru necredința lor și vinovați 
înaintea lui Dumnezeu. Paul declară: „Mânia lui 
Dumnezeu se descoperă din cer împotriva oricărei 
necinstiri a lui Dumnezeu și împotriva oricărei 
nedreptăţi a oamenilor, care înăbușe adevărul în 


nedreptate. Fiindcă ce se poate cunoaște despre 
Dumnezeu este descoperit printre ei, căci le-a fost 
arătat de Dumnezeu. Însușirile nevăzute ale Lui, 
puterea Lui veșnică și dumnezeirea Lui se văd 
lămurit, de la creerea lumii, când te uiţi cu băgare 
de seamă la ele în lucrurile făcute de EL. Așa că nu 
se pot dezvinovăţi“ (Romani 1.18,19,20). 

Natura aduce mărturia despre Dumnezeu, 
pentru că dovedește că are un Proiectant și un 
Creator. Biblia spune că oamenii „înăbușe adevărul 
în nelegiuirea lor.“ Această expresie poate însemna 
că ei împiedică sau suprimă adevărul, care vine la 
ei prin lumea creată. 

O altă interpretare posibilă a acestor cuvinte 
este că ei iau atât din adevăr, cât cred că au nevoie, 
dar în răutatea și răzvrătirea lor împotriva lui Dum- 
nezeu nu acceptă în întregime implicațiile exis- 
tenței Lui pentru viața de fiecare zi. Mulţi vor 
admite că există o inteligență situată deasupra 
universului, dar resping ideea unui Dumnezeu per- 
sonal, care a stabilit o conduită morală și care le 
cere supunere. În orice caz, dacă oamenii suprimă 
adevărul care le vine prin natura înconjurătoare, 
sau dacă refuză să-i accepte în întregime im- 
plicaţiile, Domnul îi ţine răspunzători pentru aceas- 
ta. 

Primul capitol din Romani prezintă în detaliu 
caracterul deliberat al ignoranței omului. Cunoaș- 
terea lui Dumnezeu este la îndemâna oamenilor, 


dar lor nu le place să „păstreze pe Dumnezeu în 
conștiința lor“ (versetul 28). Omenirea a preferat 
întotdeauna să își stabilească propriile ei sisteme 
religioase, îmbrăţișând forme de idolatrie netreb- 
nice și căzând în cea mai adâncă depravare i- 
maginabilă. Dovezile abundente aduse de 
arheologie arată că omul nu a evoluat treptat, de 
la concepte religioase inferioare, la monoteismul 
superior. Dimpotrivă, primii oameni au fost 
monoteiști, dar au respins descoperirea pe care le-a 
dat-o Dumnezeu despre Sine și treptat au născocit 
sisteme religioase politeiste, începând să se închine 
la idoli. Dar lumea, din punct de vedere moral, 
rămâne răspunzătoare înaintea lui Dumnezeu, iar 
rasa umană în condiţia ei naturală rămâne sub 
condamnare. 

Când oamenii ajung să nu mai creadă în Dum- 
nezeu, resping nu numai mărturia lumii naturale 
despre ei, ci chiar și glasul conștiinței care vorbește 
în lăuntrul fiinţei lor. Orice om știe că gândirea lui 
îl deosebește de animal. El nu poate să nu reflecteze. 
la moarte și la veșnicie. Omul posedă o cunoaștere 
instinctivă a ceea ce este bine și rău. Paul subliniază 
aceasta, când spune: „Când Neamurile, care n-au 
lege, fac din fire lucrurile Legii, prin aceasta ei, care 
n-au o lege, își sunt singuri lege; și ele arată că 
lucrarea Legii este scrisă în inimile lor; fiindcă 
despre lucrarea aceasta mărturisesc conștiința lor 
și gândurile lor, care sau se învinovăţesc, sau se 


dezvinovăţesc între ele“ (Romani 2.14,15). 

Antropologia afirmă că studiile asupra oame- 
nilor primitivi din trecut și din prezent arată că 
orice societate, oricât de nedezvoltată, dă dovadă 
de familiarizare cu concepţiile morale și spirituale. 
Putem deci considera în mod adecvat, că orice 
sistem științific sau filozofic care neagă suprana- 
turalul este o abatere de la gândul lui Dumnezeu. 
Gândirea modernă, în general, este dominată de 
aceia care au refuzat să creadă în Dumnezeu, iar 
rezultatul este imoralitatea și turbulența epocii 
noastre. 


2. Negarea principiilor 


Societatea de astăzi, de asemenea, a respins 
anumite principii care erau general acceptate cu 
câteva generaţii în urmă. Aceasta se întâmplă 
pentru că oamenii au respins pe Dumnezeu. 
Credința în Domnul, așa cum este El descoperit în 
Biblie, nu este o problemă de speculație și de im- 
portanță practică redusă. Ea implică viața ca un tot, 
atât al societăţii cât și al individului. 

Creștinii cred într-un Dumnezeu personal care 
a creat toate lucrurile și privesc universul ca fiind 
atât real, cât și sub puterea cunoașterii. Cu alte 
cuvinte, noi credem că un Dumnezeu inteligent şi 
chibzuit a creat o lume pe care o putem studia și o 
putem înțelege în mare măsură. Oameni de știință 


din vechime, ca Bacon, Copernicus, Galileo şi New- 
ton, au crezut în Dumnezeu și au susținut că lumea 
creată de E] este rațională, ordonată și reflectă atât 
planul cât și scopul divin. Ei au fost convinși că prin 
exercițiul inteligenței sale, omul ar putea să 
împlinească într-o anumită măsură — deși acum o 
creatură supusă păcatului și decăzută — sarcina lui 
Dumnezeu de a-l supune și de a exercita dominația 
asupra lui (Geneza 1.26). Ei afirmaseră că Domnul 
a stabilit legi naturale de guvernare, de cauză și 
efect, iar acest om, personalitate inteligentă, creată 
după chipul și asemănarea lui Dumnezeu, prin 
descoperirea acestor legi ar putea fie să le 
folosească, fie să le întrerupă cursul, pentru 
realizarea anumitor țeluri. Spre exemplu, omul a 
folosit legile naturale în producerea electricității și 
întrerupe cursul natural al acestor legi ori de câte 
ori învinge gravitatea, înălțând un avion. 

Oamenii de știință din vechime credeau că Dum- 
nezeu Creatorul Se distinge de legile universului pe 
care l-a făcut, stând deasupra lor și că omul ca 
creație specială a Lui este, de asemenea, în mod 
vădit deosebit de lumea animalelor și a plantelor. 

Secolul nostru douăzeci, oricum, este marcat de 
accepţia aproape universală a teoriei evoluţiei 
naturaliste. Această ipoteză, construită pe probe 
circumstanţiale și în mare măsură pe imaginaţie, 
expune o concepţie de viață din punctul de vedere 
al raţionamentului. Acest sistem de gândire, numit 


raționalism, începe cu omul și caută să explice 
totul, fără să treacă de om și de lumea lui. Oricum, 
toate eforturile omului de a prezenta un sistem unic 
de gândire, fără temelia unei credințe în Dum- 
nezeu, au consecințe mult mai adânci. Dacă n-ar 
exista un Dumnezeu personal, ar însemna că 
universul, așa cum îl cunoaștem, este simplu 
produsul unei forțe impersonale, plus timp, plus 
șansă. Dacă se acceptă această teorie, concepția 
despre om ca o ființă personală trebuie de 
asemenea să fie abandonată. 

Este imposibil de conceput o personalitate ca 
fiind produsul unei forțe impersonale. De aceea, 
astăzi mulți intelectuali necreștini cred că omul nu 
este cu adevărat o persoană, în înțelesul complet al 
cuvântului. Ei consideră pe om un element inex- 
plicabil în această lume a întâmplării și neagă 
realitatea libertăţii omului de a alege. Ei insistă că 
ceea ce omul face și gândește, se află sub controlul 
total al proceselor chimice din trupul său, ori al 
factorilor psihologici cărora le este supus. Ei cred, 
deci, că omul nu are o semnificaţie reală și că ființa 
și viața omului sunt fără scop. Deci el nu se 
deosebește ca esenţă de piatra pe care o scoate din 
grădina lui, de planta pe care o crește acolo sau de 
păsările și rozătoarele pe care încearcă să le 
înlăture din ea. Nu este de mirare atunci că lumea 
este atât de plină de oameni nefericiți. Omul nu 
poate trăi într-un vid spiritual care să-l reducă la un 


strop fără sens. i 
Depărtarea de Dumnezeu influențează nu 
numai concepția despre valoarea și semnificaţia 
omului, dar și atitudinea lui față de o conduită 
morală. Dacă nu există Dumnezeu, nu este posibilă 
nici stabilirea divină a principiilor pentru reglarea 
conduitei omului. Ca rezultat, fiecare individ 
trebuie să își creeze propriul său sistem moral, iar 
societatea este răspunzătoare să stabilească reguli 
de auto-ocrotire şi de bine general. Crima ar fi 
interzisă nu pentru că este un lucru rău în sine, ci 
pentru că o asemenea lege ar fi necesară pentru 
îmbunătățirea stării omenirii. Criteriile cu privire 
la ce este bine și rău nu sunt principiile descoperite 
și standardele absolute date de Dumnezeu, ci 
regulile stabilite în mod arbitrar de societate. Aces- 
tea s-ar putea schimba din generaţie în generație. 
O privire ateistă asupra vieţii înlătură, de 
asemenea, concepția răspunderii individuale pen- 
tru crimă. Ucigaşul, după evoluţioniștii naturaliști, 
nu a ales în mod deliberat să comită crima, ci a fost 
condus să o facă de către o forță chimică sau 
psihologică ieșită de sub controlul său. El este fie o. 
victimă a eredității, fie a mediului înconjurător 
prezent și nu unul care violează legile lui Dum- 
nezeu. De aceea, multe voci astăzi insistă că 
ucigașii au nevoie de tratament și de terapie și nu 
de pedeapsă. În concluzie, lumea modernă neagă 
principiile absolute de conduită și privesc omul 


doar ca pe o mașină. Această concepţie despre om 
și moralitatea lui poate fi într-un fel comodă pentru 
oamenii a căror conduită este rea, imorală și anti- 
socială, dar nu poate produce fericirea sau 
adevărata satisfacție. 


3. Filozofia disperării 


Cuvântul „disperare“, folosit deseori în legătură 
cu omul secolului douăzeci, descrie răspunsul lui la 
concluzia că el este o creatură fără semnificație și 
fără sens, care este programată ca un computer, 
fără libertate și fără să facă o alegere morală. 
Pentru cei care gândesc serios, consecința logică a 
negării lui Dumnezeu duce la tensiune lăuntrică. 
Un om poate afirma că nu crede că reprezintă ceva 
mai mult decât o mașină și că termeni ca „iubirea“ 
sunt cuvinte fără un înţeles real. Dar cu excepția 
momentului când este complet lipsit de sen- 
sibilitate, el nu poate menţine această filozofie 
atunci când privește la soţia și la copiii lui. El poate 
spune că o calitate cum este iubirea nu există în 
realitate, dar nu poate practica această definiție în 
viața sa reală. În sinea lui ajunge în fața unui 
conflict și trebuie să caute o cale de ieșire din 
disperarea adusă prin despărțirea lui de Dumnezeu. 

Mulţi filozofi și teologi s-au îndreptat spre un 
sistem de gândire numit existențialism. Ei spun că 
trebuie să acceptăm în mod rațional faptul că viața 


este lipsită de sens, chiar absurdă, dar că oricum, 
printr-un simțământ sau un act nonraţional, putem 
câştiga o experiență care să ne ajute. Unii exis- 
tențialişti nereligioşi vorbesc vag despre „auten- 
tificarea de sine“, în timp ce existențialiștii religioşi 
vorbesc despre „mântuire“, dar nu o definesc, nu 
vor și nici nu pot să o definească. 

Mulți oameni caută să își găsească „auten- 
tificarea“ prin literatură pornografică sau prin com- 
portare imorală grosolană. Altii încearcă să câștige 
o experiență prin muzică psihedelică sau prin 
folosirea drogurilor. Totuși bărbaţii și femeile care 
gândesc serios la implicațiile negării supranatura- 
lului experimentează o adâncă nefericire lăuntrică. 

Printre cei care refuză să înfrunte concluziile 
logice ale necredinţei lor, se află oameni cărora 
disperarea unei vieţi lipsită de sens le-a ocupat 
inima. Mulți, pur și simplu pun deoparte cât mai 
mult posibil gândul cu privire la moarte și la 
veșnicie şi se dedau căutării plăcerilor. Toţi am 
făcut cunoștință cu criminalul, omul fără lege, care 
trăiește cu nepăsare pentru că simte că nu are nimic 
de pierdut în afară de propria lui viață fără valoare. 
Proverbul popular: „mănâncă, bea şi veselește-te, 
căci mâine vei muri“ a devenit un fel de a trăi pentru 
mulți dintre asemenea oameni. Oricum, fără nici o 
îndoială, chiar și aceștia experimentează momente 
de spaimă atunci când se gândesc la viitorul lor 
sinistru. 


Atitudinea creștinului faţă de lumea necredin- 
cioasă trebuie să fie aceea de compătimire. Decât 
să ridiculizăm pe hippies, pe scriitorii pornografici, 
pe artiștii abstracți sau pe muzicienii destrăbălați, 
ar trebui să ne rugăm sincer pentru ei. 

Trebuie să le comunicăm faptul că Dumnezeu 
există, că El S-a descoperit, că poate fi cunoscut şi 
că mântuirea este posibilă prin Isus Hristos. Ei 
trebuie să poată vedea în noi o bucurie plină de 
strălucire, constantă și statornică, chiar în această 
lume schimbătoare. Ei trebuie să înțeleagă că Evan- 
ghelia este singura speranță pentru o lume dis- 
perată. Trebuie să fie făcuţi să înțeleagă că Isus 
Hristos este gata, doreşte și poate să le dăruiască 
adevărata fericire. 


7 
Starea morală 


Creșterea imoralităţii în societatea de astăzi 
reflectă gândirea profesorilor, autorilor, artiștilor și 
dramaturgilor secolului douăzeci. Normele accep- 
tate de conduită morală sunt atacate pe orice cale, 
ca fiind un rezultat al ideilor religioase demodate 
sau sunt ignorate de oamenii fără o gândire 
profundă, care trăiesc pentru a-și satisface poftele. 
Afirmațiile biblice care opresc furtul, uciderea, pof- 
tele, adulterul, minciuna și blestemul nu sunt 
socotite ca având valoarea de a fi luate în con- 


siderație în mod serios. Mulți insistă că societatea 
are nevoie de un nou cod moral care să înlocuiască 
standardul înlăturat. Acest sistem moral poate veni 
de la oamenii care nu profesează nici o religie, sau 
ar putea fi produsul așa numiților conducători 
creştini, care neagă credința într-un Dumnezeu 
personal, așa cum este El descoperit î în Biblie. În 
consecinţă, omenirea în general acceptă o ghidare 
pentru conduită care să provină fie de la aceia care 
nu au pretenția că sunt religioși, fie de la aceia care 
pretind că sunt creștini, dar neagă doctrina de bază 
a creștinismului istoric. 


1. Elemente ale moralității naturaliste 


Omul nu poate evita să nu facă anumite deter- 
minări cu privire la ce este bine și ce este rău. Chiar 
și aceia care acceptă învăţătura evoluţiei natura- 
liste și consideră omul a fi în esență un animal, 
admit faptul că trebuie să se stabilească unele linii 
de îndrumare. Poate că nu sunt de acord în a defini 
ce este bine și ce este rău în cazuri particulare și pot 
avea norme diferite după care să judece calitatea 
morală a unui fapt, dar toţi sunt de acord că nu 
există nici un standard fix de comportament. Ei, în 
unanimitate, afirmă că abordarea biblică sau 
creștină a vieții morale este demodată și inadec- 
vată. Există trei trăsături importante în gândirea 
moraliștilor naturaliști actuali: determinismul, 


hedonismul şi utilitarianismul. 

Teoria determinismului neagă realitatea vinei. 
Morala firească, modernă, învață că oamenii nu 
sunt personalități cu adevărat libere şi respon- 
sabile, care să stea condamnate în fața unui Dum- 
nezeu Sfânt. De fapt, termenul „vină“ ar fi depășit 
din două motive. Mai întâi, majoritatea educa- 
torilor insistă că nu există un Dumnezeu care să țină 
pe om răspunzător pentru ticăloșiile lui. În al doilea 
rând, ei consideră pe om ca fiind un animal; deci 
inteligența umană este considerată ca rezultat al 
unui proces mult mai asemănător cu acela care 
furnizează informaţii într-un computer. O persoană 
care comite o crimă teribilă împotriva societății, ar 
fi, simplu, victima unei programări nefericite. 

Această idee că natura omului a fost predeter- 
minată de ereditate și de factori psihologici a fost 
întărită prin învățătura lui Sigmund Freud. El 
susține teoria că toți sunt victimele unor complexe 
subconștiente reținute, cum ar fi energia sexuală, 
numită „libido“. El a portretizat omul ca pe o 
mașină programată în „subconștientul“ ei să 
reacționeze cu răspunsuri condiționate. Deci, o 
persoană nu ar putea fi ţinută niciodată răspun- 
zătoare de ceea ce face. 

Această negare a vinei a contribuit la o atitudine 
îngăduitoare față de criminal. El este tratat ca un 
om bolnav, nu ca un om rău. Oricum, semnificativ 
este faptul că rezultatele dezastruoase ale acestei 


gândiri au fost notate de un mare procent de 
psihiatri și criminologi. Mulţi dintre ei subliniază 
astăzi din nou că omul este o creatură responsabilă 
și că trebuie să aibă o serie de valori morale prin 
care să își regleze viaţa. Ei susțin că singure con- 
siderațiile practice fac obligatoriu faptul că atât 
copiii cât și adulții să fie făcuţi răspunzători pentru 
conduita lor. Ideea că omul este un simplu animal, 
că adică toate acţiunile lui sunt doar răspunsuri la | 
stimuli psihologici, a fost dovedită a fi deopotrivă 
periculoasă și falsă. A fost abandonată de mulți care 
aderaseră la ea inițial. 

Deși un mare procent dintre cei care s-au întors 
la credinţa în libertatea și responsabilitatea omului 
nu sunt creștini, ei se deplasează tot mai aproape 
de doctrina biblică a omului. Biblia ne învață că 
omul a fost creat după chipul lui Dumnezeu și că 
are o minte cu care poate judeca, o voinţă prin care 
poate lua decizii și o natură emoţională care îi 
permite să iubească și să urască, să plângă și să se 
bucure. Recunoaște simțămintele adânci ale stării 
lui de păcat și îi oferă remediu. Biblia nu neagă vina 
omului, dar descoperă harul răscumpărător al lui 
Dumnezeu prin Isus Hristos. Biblia spune 
oamenilor că pot fi iertaţi. Vorbește de asemenea și 
despre un conflict lăuntric și ne spune cum să 
căpătăm biruința în lupta cu păcatul ca rădăcină 
lăuntrică. Ea declară că Dumnezeu aduce o viaţă 
nouă în cei care se întorc la El și că Duhul Sfânt Își 


instalează reședința în trupul fiecărui credincios. 
Concepţia biblică cu privire la om este aducătoare 
de smerenie, dar este plină de speranță înno- 
bilatoare, reală și glorioasă. O persoană care crede 
ceea ce afirmă Biblia poate fi fericită. Aceasta este 
într-un contrast izbitor cu nenorocirea aceluia care 
încearcă să facă faţă problemelor vieţii cu ideea că 
el este un „nimic“. 

A doua caracteristică a moralității omenești 
moderne este accentul ei pe plăcere ca fiind 
adevăratul scop al vieţii. Aceasta este o actualizare 
a vechii filozofii numită hedonism, care susține că 
omul nu trebuie să își suprime anumite instincte de 
teamă că ar viola legea lui Dumnezeu. Ea susține 
că singurul criteriu real prin care omul poate lua o 
hotărâre cu privire la conduita lui morală este 
determinarea a ceea ce îi poate aduce cea mai mare 
sau autentică plăcere. Poate că ar fi de ales între o 
veselie de moment și ceea ce ar fi ulterior o plăcere 
mai mare, dar oricare ar fi decizia, ea este egoistă. 

Atitudinea  hedonistă față de viaţă este 
deopotrivă necorespunzătoare și distructivă. Omul 
este o individualitate, dar este și o creatură socială. 
El trăiește ca parte a unei familii și a unei co- 
munităţi. O societate nu poate să înflorească în mod 
real, dacă oamenii gândesc totdeauna în termeni ca 
„Eu“ în loc de „Noi“. Când civilizația greacă a 
adoptat filozofia hedonistă a vieţii, treptat s-a 
corupt din interior, s-a clătinat și s-a prăbușit. 


| 

Civilizaţia romană care a urmat-o, a fost alcătuită 
din oameni bine disciplinați, soldaţi instruiți, cu 
conducători politici în general onești și cu 
judecători imparțiali. Când conducătorii romani au 
acceptat hedonismul, Imperiul Roman a devenit 
curând imoral, slab și letargic. Constituţia unui 
popor odată autodisciplinat s-a deteriorat în așa 
măsură, încât Goţii au putut să sfărâme zidurile 
Romei și să distrugă o civilizaţie care ar fi putut să 
întrețină un climat atât de favorabil credinţei 
creştine. 

Zilele noastre se află într-o paralelă remarcabilă 
cu civilizația romană. Democraţia produce o atmos- 
feră în care credința creștină s-ar cuveni să 
înflorească, libertatea și justiția să fie extinse 
tuturor oamenilor și beneficiile materiale ale unei 
țări bogate să fie împărțite tuturor cetăţenilor. 
America are potenţialul de a fi o forță mare pentru 
Dumnezeu și pentru curăţie, dar o filozofie egoistă 
a vieții, orientată spre plăcere, a întunecat mult din 
istoria ei. Dacă națiunea noastră va continua să își 
creeze un dumnezeu din plăcere, vom merge pe 
drumul Greciei și al Romei. Ca o ironie, ori de câte 
ori popoarele își fac din plăcerea egoistă un scop în 
sine, nu ajung să cunoască fericirea. 

Mulţi moraliști necreștini resping hedonismul și 
îl substituie cu o filozofie numită utilitarianism. Ei 
recunosc că hedonismul este prea egoist și că aduce 
cu sine consecinţe sociale dezastruoase. Utilita- 


rianismul este o concepție mai nobilă cu privire la 
morală, substituind principiul celui mai mare bun 
pentru cel mai mare număr, în locul ideii că 
fericirea subiectului este scopul și standardul vieţii 
morale. Mai mult decât atât, consideră anumite 
plăceri ca având valoare intrinsecă mai mare decât 
altele și le acordă un grad de autoritate morală mai 
înalt. 

Utilitarianismul este falimentar pentru că nu 
prevede norme obiective. Individul este lăsat să își 
definească singur ce ar putea produce cel mai mare 
bine celui mai mare număr. Cineva ar putea trage 
de aici concluzia că orice persoană cu o deformaţie 
sau handicapată mintal, ar trebui să fie omorâtă. 
Altul ar putea decide că dispariția unei anumite rase 
sau grupări religioase ar fi spre cel mai mare bine 
- pentru cel mai mare număr. Un fiu ar putea înțelege 
că moartea tatălui său abuziv ar fi spre folosul 
mamei lui şi al tuturor membrilor familiei. 
Utilitarianismul nu stabilește în mod real un 
îndrumător cu sens pentru omul păcătos și deci este 
ratat. O societate care urmează acest sistem de 
gândire, niciodată nu va ajunge la adevărata 
fericire în mijlocul unei lumi atât de schimbătoare. 


2. Noua moralitate a teologiei moderne 


Cu câteva decenii în urmă, de la un slujitor al 
Evangheliei ne puteam aştepta să îl auzim vorbind 


în favoarea punerii în ilegalitate a literaturii por- 
nografice, a tablourilor obscene și a filmelor in- 
decente. Astăzi, deseori clericii conduc lupta pentru 
o permisiune morală tot mai largă. Ei sunt primii 
care denunță pe acela care susține că Biblia 
cuprinde legi, reguli și principii morale care 
reglează conduita. Ei numesc aceasta o „concepție 
puritană“, dând i impresia că acei oameni mari care 
şi-au câştigat o viață din pământ stâncos, care au 
construit vechile noastre colegii și care au pus 
bazele literaturii, au făcut parte dintr-o societate 
bolnavă, nevrotică, cu rădăcini putrede. Con- 
ducătorii religioşi de astăzi pierd din vedere multele 
calități excepționale ale Puritanilor, concentrându- 
se asupra preocupării lor cu păcatul, cu vinovăția, 
concentrându-se asupra severității lor și asupra 
asprimii lor melancolice. În această atitudine, un 
număr de clerici moderni au născocit un cod de 
reguli morale, fără să accepte principiile și legile 
Bibliei ca autoritate absolută. Acest sistem a fost 
numit uneori „noua morală“, iar alteori s-a referit 
la el ca fiind „etica situației“. 

Cei doi exponenti ai noii morale, episcopul John 
A. T. Robinson și profesorul Joseph Fletcher, sub- 
liniază că ținuta, conduita morală, nu este deter- 
minată de legi, reguli sau principii, ci numai de 
iubirea aplicată în situaţii particulare. Într-un șir de 
șase fraze, dr. Fletcher explică „teologia eticii“ lui. 
EI afirmă: (1) singurul lucru adevărat bun este 


dragostea; (2) când un creștin trebuie să ia o 
hotărâre cu privire la conduită, nu trebuie să se 
gândească la legi sau precepte morale, ci să ia 
hotărârea întemeiat pe dragoste; (3) iubirea și 
dreptatea (justiţia) sunt absolut același lucru 
deoarece dreptatea este iubirea distribuită; (4) 
adevărata iubire dorește binele chiar și dușmanilor; 
(5) scopul scuză mijloacele, când acesta este e 
presia dragostei; (6) toate deciziile noastre cu 
privire la conduita morală să fie făcute bazaţi pe 
dragostea aplicată la o situaţie particulară. 

Exponenţii „noii morale“ susțin că nu trebuie să 
căutăm în Biblie principii, legi sau reguli absolute. 
Dr. Robinson afirmă că „nimic nu poate fi etichetat 
totdeauna ca rău în sine. Nu se poate porni, de 
exemplu, de la poziţia că relațiile sexuale dinaintea 
căsătoriei, sau divorțul, sunt rele, păcate, prin ele 
înșile. Pot fi așa în 99 de cazuri, sau chiar în 100 
de cazuri dintr-o sută, dar valoarea lor intrinsecă 
nu este rea în ea însăși, deoarece singurul rău 
adevărat este lipsa dragostei.* El continuă să sub- 
linieze în aceeaşi carte că un tânăr poate să decidă 
în relaţiile lui cu o fată, punându-și întrebarea „cât 
de mult o iubesc?“ și nu să aibă în vedere gradul de 
păcat în care este implicat. 


Aceeași concepţie este susținută în legătură cu 


* „Honest to God“ (Philadelphia, 1963), pag. 118 


orice aspect al conduitei morale. Dacă o persoană, 
într-o situaţie deosebită, crede că furtul ar fi 
potrivit cu dragostea, poate fura fără a avea sen- 
timentul că încalcă legea lui Dumnezeu. După 
teologii „noii morale“, individul trebuie să fie sigur 
doar dacă „principiul dragostei“ a fost acela care l-a 
condus să fure, pentru cineva aflat într-o nevoie 
reală. Acești teologi moderni susţin că nu trebuie 
să se hotărască dinainte dacă să fure sau nu, atunci 
când se iveşte ocazia. Hotărârea se poate lua numai 
când se prezintă situaţia respectivă. 

„Noua morală“ nu este biblică și deci nu trebuie 
să i se atribuie termenul de „creștină“. Nu poate fi 
acceptată de nimeni care crede în Dumnezeul Sfânt, 
viu şi personal al credinţei creștine. Ea răs- 
tălmăcește relaţia biblică dintre lege și dragoste și 
este descoperită criticii ca fiind incompletă şi 
nepotrivită pentru cel puţin două motive. În primul 
rând, ea posedă o concepție greșită cu privire la om 
ca păcătos. În al doilea rând, nu ţine cont de 
slăbiciunea umană. 

Cei care susţin noua morală iau drept bun faptul 
că toţi oamenii vor ști exact ce înseamnă iubirea și 
că deci vor aplica corect principiul dragostei, în 
orice situaţie. Acest fel de gândire trece cu vederea 
depravarea omului. Este posibil ca oamenii să 
folosească termenul „dragoste“ și totuși să justifice 
în mintea lor acte de violenţă şi de cruzime. Recent, 


un student la o mare universitate a ucis o colegă 

pentru că a simţit că „o iubește prea mult.“ Omul 
păcătos poate să deformeze înțelesul cuvântului 
„iubire“ în multe sensuri, întreținându-și o scuză 
pentru aproape orice faptă rea. 

Noua morală, de asemenea, nu ţine seamă de 
slăbiciunea omenească. Ca să spui că o conduită 
morală nu trebuie niciodată determinată dinainte 
printr-un standard sau printr-o lege, ci că hotărârea 
trebuie să fie luată pe loc în fața situației, înseamnă 
să arunci o prea mare răspundere asupra omului 
vulnerabil la păcat. Într-un moment de pasiune, 
ușor se poate acționa împotriva celui mai bun 
raționament. Doi tineri aflaţi singuri vor fi mult mai 
apți de a se comporta corect dacă ei determină 
aprioric că deoarece Dumnezeu cere curăție, se vor 
abține de la păcatul sexual. Într-o situaţie intimă 
nu se vor gândi prin prisma așa numitului „prin- 
cipiu al dragostei“. Ei au nevoie să fi fost întăriți 
printr-o hotărâre luată dinainte, că vor asculta de 
legea lui Dumnezeu. 

Unii au ideea greșită că oamenii acționează mai 
bine fără un cod precis. Oricum, s-a dovedit con- 
trariul. Dacă unui copil nu i se dau standarde 
specifice, deseori se răzvrătește. Poate acţiona cu 
iresponsabilitate, dar se va mira tot timpul dacă 
cineva va avea suficientă grijă ca să-l oprească. 
Adulții, de asemenea, își dau seama profund de 
faptul că au nevoie de o linie călăuzitoare și vor 
încerca singuri să îşi creeze principii prin care să 


poată trăi. Omul, cu slăbiciunea lui omenească, are 
nevoie de legi pentru conduită și mulți gânditori 
contemporani încep să își dea seama de acest fapt. 

Singura cale prin care se poate găsi fericirea în 
această lume schimbătoare este credința în Dum- 
nezeu, care este descoperit în Sfânta Scriptură. Un 
credincios cunoaște ce vrea Dumnezeu ca el să facă 
şi găsește iertare când este conștient că a greșit. 


8 
Filozofia de secole cu privire la sex 


In societatea modernă, subiectul sex este dis- 
cutat liber și deschis din orice punct de vedere. 
Comercializarea lui a ajuns acceptată ca parte a 
felului nostru de viață. Reclamele arată femei 
îmbrăcate sumar, cântece și sloganuri sugestive 
sculptate în bronz. Mulţi copii cresc în cămine 
distruse prin divorț sau marcate de infidelitate. Un 
procent de tineri adolescenţi descurajați sunt 
antrenați în comportament de promiscuitate. 
Condiţiile se deteriorează atât de rapid, încât Dr. 
Reinhold Niebuhr, un creștin evanghelic fără nici 
un dubiu, s-a alarmat în legătură cu Raportul Kin- 
sey, spunând că: „ne apropiem de starea care a 
caracterizat civilizaţia romană în perioada ei de 
decădere.“ La această situaţie au contribuit un 
număr de factori. Ideea că omul este un animal și 
că învățătura și standardele credinței creștine nu au 


o autoritate divină a eliminat concepția despre 
păcat şi vină înaintea lui Dumnezeu. Societatea în 
general a devenit foarte liberă, astfel încât stig- 
matul social nu mai exercită o influenţă restrictivă 
puternică. Obţinerea cu ușurință și la preţuri reduse 
a preventivelor pentru sarcină a eliminat o altă 
piedică în calea relaţiilor extraconjugale. Mai mult 
decât atât, al doilea război mondial și conflictele 
ulterioare, care au necesitat mobilizarea unui mare 
număr de tineri, i-a îndepărtat de influența restric- 
tivă a căminelor lor. Concentraţi în zone unde 
Jichiorul și sexul se etalau înaintea lor prin aceia 
care nu erau interesaţi decât de bani, a fost ușor 
pentru acești tineri să socotească potrivit să 
petreacă tot mai mult înaintea unui viitor atât de 
nesigur. Un alt factor care a contribuit la aceasta a 
fost situația industrială care menţine un mare 
procent de femei în afara căminelor lor, plasându-le 
în birouri și în fabrici, unde muncesc alături de 
bărbaţi. Automobilul şi motelul au jucat de 
asemenea un rol, înlesnind excursii clandestine 
avantajoase. 

Creştinii care cred Biblia nu se pot complace în 
fața acestei crize morale. Ei trebuie să se 
împotrivească pe faţă acestei imoralități, pentru că 
dacă aceste păcate grave împotriva lui Dumnezeu 
nu sunt împiedicate, civilizaţia noastră este sortită 
distrugerii. Ei recunosc că unii creștini din 
generaţiile trecute nu au avut totdeauna față de sex 

o atitudine corespunzătoare, dar insistă asupra fap- 
tului că atitudinile și principiile de astăzi sunt 
eronate și cu totul distructive. 

Cel puţin patru atitudini distincte față de 
problema sexului sunt exprimate în societatea 
noastră. Capitolul de față va prezenta aceste puncte 
de vedere false, pentru a putea pune în lumină mai 
bine adevărul. Va prezenta de asemenea în sumar 
principiile Bibliei cu privire la sex și concluzia că 
adevărata fericire se poate afla numai atunci când 
cineva umblă în ascultare de legea morală a lui 
Dumnezeu. 


1. O necesitate pervertită 


Mulţi oameni religioși au considerat problema 
sexului ca ceva dezagreabil, un subiect care să nu 
se discute mai mult decât absolut necesar. Părinții 
au făcut tot ce le-a stat în putinţă ca să ascundă de 
copiii lor problema vieţii. Când într-o familie urma 
să se nască un copil, nimeni nu vorbea deschis 
despre acest lucru, deoarece sarcina crea în jurul ei 
o anumită jenă. 

Această atitudine față de problema sexului, ca 
fiind ceva ruşinos, a început de timpuriu în istoria 
bisericii creștine, nu prin Puritani, cum se pre- 
supune adesea. Unii creştini erau influenţaţi de 
gândirea greacă, aceea care înălța natura spirituală 
a omului și avea o înţelegere despre partea fizică a 


ființei umane, ca fiind ceva cu totul inferior. 

S-a considerat trupul ca fiind senzual și păcătos 
iar adevărata virtute consta în negarea dorințelor 
sale naturale, în neglijarea lui sau în abuzarea lui. 
Căsătoria a început să fie privită ca mult mai puțin 
de dorit decât celibatul. Printr-o interpretare 
greșită a cuvintelor apostolului Paul că „este mai 
bine să se căsătorească decât să ardă“ (1 Corinteni 
7.9), acei creștini de la început au aprobat 
căsătoria. Au socotit-o ca fiind ceva sacru, numai 
pentru că i-au văzut scopul în întemeierea familiilor 
pentru stat și biserică. Relația sexuală a fost astfel 
„justificată“ prin căsătorie, numai pentru că era 
mijlocul de procreere a speciei umane. Nu era 
socotită ca o expresie a dragostei, singurul scop 
recunoscut fiind nașterea de copii. Pentru acest 
motiv subiectul nu era discutat, problema vieții 
fiind evitată în prezenţa copiilor, iar sarcina implica 
o admitere șovăitoare că ceva penibil a avut loc. 

Această concepție cu privire la sex și la relaţiile 
de căsătorie nu este biblică. Ea pierde complet din 
vedere adevărurile minunate cu privire la căsătorie 
şi la scopul ei, așa cum sunt prezentate de Scriptură. 
Această viziune deformată cu privire la sex provine 
din lumea păgână și a fost introdusă în domeniul 

creștin prin influenţa religiei și a filozofiei grecești. | 


2. Ultima experienţă 


A doua teorie falsă asupra sexului este ultima 
experienţă a vieţii. De fapt unii autori contem- 
porani de literatură pornografică, practic au ajuns 
s-o zeifice. Ei scriu pe premisa că omul nu este decât 
produsul unei șanse oarbe, nimic mai mult decât un 
organism fizic. Această concepție raționalistă nu 
acordă omului nici o identitate, nici o valoare și nici 
o semnificație. Ea susține că bărbatul poate căpăta 
o anumită autenticitate prin sex și poate — cel 
puțin — atinge iluzia că este cineva. Ca agresor, el 
câștigă simţul realizării și singur își acordă falsa 
impresie a puterii. Femeia, se spune că are nevoie 
instinctivă de a aparţine cuiva. 

Este prezentată ca fiind bucuros supusă 
bărbatului, chiar când acest lucru înseamnă bătaie 
și suferinţă, numai să fie dominată de cineva sau de 
ceva. Da, un număr de scriitori și de artiști por- 
nografici de astăzi au vaga speranță că prin ex- 
primarea liberă sexuală vor realiza „o experiență 
religioasă.“ Tragedia este că exerciţiul sexual fără 
restricții produce numai o iluzie de putere şi 
aparținere. Ca și prin folosirea drogurilor sau a 
muzicii psihedelice, niciodată nu se satisfac 
necesitățile cele mai adânci ale inimii omenești. 
Niciodată acestea nu conduc la satisfacție sau la 
fericire autentică. 


3. O simplă funcție biologică 


Cel mai răspândit dintre toate curentele de con- 
cept susține că activitatea sexuală este o simplă 
funcţie fizică ce trebuie să fie satisfăcută. Sexul este 
socotit ca o necesitate fiziologică, cum ar fi nevoia 
de a mânca sau de a bea, ceva pe care omul îl are 
asemenea animalelor. Tipăriturile și revistele de 
popularitate, care în mod conștient sau inconștient 
susțin această filozofie, insistă asupra faptului că 
este dăunător pentru oameni să înăbușe instinctul 
sexual. Ele învaţă că ori de câte ori două persoane 
sunt în acord reciproc, nu trebuie să îşi facă 
scrupule în legătură cu o activitate sexuală în afara 
căsătoriei. Ei susțin ca divorțul să se facă prin 
consens mutual și că trebuie respinsă așa numita 
învățătură „puritană“ a credinţei creștine. 

Rezultatele acestui curent permisiv au fost 
tragice. Ideea că relaţiile sexuale în omenire nu sunt 
nimic mai mult decât o funcţie biologică de împlinit 
fără apel la morală, produce mii și mii de vieți 
distruse. Dezechilibrul mintal și emoțional printre 
studenți face tot mai necesare serviciile psiholo- 
gilor și ale psihiatrilor. Instituțiile pentru tratarea 
bolilor mintale sunt din nefericire supraaglo- 
merate. Dr. Francis Braceland, ex-președinte al 
Asociaţiei Americane de Psihiatrie și editorul actual 
al „American Journal of Psychiatry“, a spus: „O 


atitudine mai îngăduitoare cu privire la experiența 
sexuală pre-maritală a impus asupra unor femei un 
stress suficient de sever ca să provoace crize 
emoționale.“ În plus, S.U.A. sunt atinse în prezent 
de 200.000 de cazuri de boli venerice; iar avorturile 
ilegale se estimează a avea loc aproape de un milion 
de ori pe an. Adăugând acestora tragicele rezultate 
ale familiilor destrămate, devine evident faptul că 
această națiune nu va mai rămâne mare și puter- 
nică, dacă această concepție cu privire la relaţiile 
sexuale nu este înlăturată. 

Autorii revistelor pornografice fac orice efort ca 
să dovedească faptul că părinții religioşi care cer un 
standard moral ridicat, produc criminali sexuali și 
deviați mintal. Nici urmă de evidență nu sub- 
stanțiază această acuzație. Termenul „puritan“ este 
folosit impropriu pentru a descrie un părinte tiran, 
deși acela foarte probabil că nu are nici o înclinație 
spre religie. Actele de violență și de perversiune 
sexuală sunt produsul unei societăți în care este 
practicată o atitudine de îngăduință. 

Un alt aspect critic al atitudinii permisive este 
egoismul care stă la baza acesteia. Fiecare persoană 
raportează totul la propria plăcere sau împlinire. 
Temelia acestei concepții este hedonismul, o 
filozofie morală dovedită a fi inadecvată și 
periculoasă. Un individ nu poate primi totul doar 
prin prisma personală, pentru ca să poată fi un bun 
membru al societăţii. Apoi această atitudine 

servește în totalitate intereselor bărbatului. El este 
încurajat să cucerească în această privință cât poate 
şi aceasta atât pentru satisfacerea instinctului său 
cât și pentru glorificarea eului său. Se așteaptă ca 
o fată tânără să fie oricând gata să se dăruiască 
unuia care nu o iubeşte și care nu o doreşte doar 
peritru sine. Acest lucru aureolează libertatea 
sexuală a tinerilor plăcuțţi la înfățișare, dar nu oferă 
nimic celor vârstnici sau care nu sunt atrăgători din 
punct de vedere fizic. Ființa omenească are nevoie 
de iubire și de sentimentul că este dorită și 
necesară, iar simpla activitate biologică sexuală nu 
satisface aceste cerințe umane de temelie. Mulți 
dintre cei care au trăit acest fel de viață ilicit, au 
ajuns astăzi într-o stare de amarnică deziluzie și de 
disperare agonizantă. 


4. „Principiul iubirii“ al noii morale 


Un număr de teologi de astăzi recunosc că omul 
nu este un simplu animal și că iubirea este cel mai 
de seamă liant în relaţia de căsătorie. Totuși, aceştia 
nu voiesc să accepte reglementările autorității 
Bibliei și au inclus în noua lor morală un sistem de 
etici sexuale în această privinţă. Este aplicarea unei 
etici a circumstanţei la conduita sexuală. Aceşti 
teologi spun că cineva nu trebuie să decidă pe baza 
unor legi sau reglementări ceea ce trebuie să facă 
într-o situație dată. Factorul determinant este 


„principiul dragostei“, a căuta binele aproapelui. 
Motivul prezentat în această concepție cu 
privire la conduita sexuală este mai bun decât ideea 
că relaţia sexuală nu este mai mult decât un 
fenomen biologic. Oricum, impune o clauză im- 
posibil de împlinit de către tineri, cărora li se cere 
să gândească prin implicaţia logică a „principiului 
dragostei“, atunci când ei se află sub tensiunea 
dorinței naturale. Un scriitor declară că „gândul 
acesta este prea lung pentru un tânăr de 
optsprezece ani aflat pe locul din spate al 
automobilului, într-un moment de pasiune.“ 
Cuvântul „iubire“ este ambiguu. Tinerii pot crede 
că se iubesc, când în realitate nu au ajuns să 
descopere adevărata semnificație a acesteia. Un 
bărbat căsătorit se poate convinge singur că iubeşte 
o altă femeie, scuzându-și astfel purtarea imorală 
de a săvârşi un act de cruzime față de soţia lui. 
Tinerii au nevoie de o concepţie elevată asupra 
sfințeniei vieţii și trebuie să decidă în mod anticipat 
că ei vor păstra puritatea sexuală. Sub stresul care 
pătrunde câteodată în viața de familie, un soț și 
soţia lui trebuie să rezolve problemele căsătoriei lor 
considerând căsnicia un lucru sacru și un acord 
exclusiv pentru întreaga viață. Cămine destrămate, 
vieţi distruse și relații pervertite au fost totdeauna 
consecința violării legii morale a lui Dumnezeu. 
Biblia ne învaţă despre căsătorie că este una 
dintre preţioasele daruri acordate omenirii. Scopul 


ei este perpetuarea rasei umane și expresia delicată 
a unei iubiri profunde și statornice! Căsătoria este 
în mod exclusiv o unire „într-un singur trup“, iar 
expresia sexuală a dragostei în cadrul căsătoriei are 
o semnificație profundă. Oricum, omul a ajuns o 
fiinţă păcătoasă și deseori pervertește sau abuzează 
de toate darurile bune ale lui Dumnezeu, inclusiv 
sexul. Biblia, deci, condamnă cu toată tăria aceste 
relații pre-maritale, infidelitatea şi homosexuali- 
tatea. Atât sfințenia căsătoriei cât şi avertismentul 
împotriva tuturor formelor de necurăţie sunt clar 
exprimate în epistola către Evrei. „Căsătoria să fie 
ținută în toată cinstea, şi patul să fie neîntinat, 
pentru că Dumnezeu va judeca pe desfrânați și pe 
adulteri“ (Evrei 13.4). 

Favoarea şi binecuvântarea lui Dumnezeu nu 
pot rămâne asupra unui individ sau a unei națiuni 
care batjocoresc voia Lui revelată. Adevărata satis- 
facţie și bucurie nu se poate afla decât dacă umblăm 
pe calea ascultării de Cuvântul lui Dumnezeu. 


9 
Teologia biblică cu privire la sex 


Credinţa creștină oferă mântuire de sub pedeap- 
sa și de sub puterea păcatului, iar adevărurile ei 
implică în întregime omul, trup și suflet, pentru 
timp și veșnicie. Biblia prezintă o vedere de an- 
samblu, totală, asupra lumii și a vieţii, incluzând 

principii pentru conduita sexuală în această epocă 
tulbure. Ea ne învaţă că viața sexuală este unul 
dintre bunurile oferite de Dumnezeu omenirii, fără 
să lege aceste dorințe sau capacităţi, de cădere sau 
de lumea animală. Dumnezeu a creat pe Adam și 
pe Eva ca bărbat și femeie și, înainte de căderea lor 
în păcat, El le-a poruncit: „Creșteţi, înmulțiţi-vă, 
umpleți pământul...“ (Geneza 1.28). Chiar dacă 
păcatul n-ar fi pătruns în rasa umană, sensul 
procreării ar fi existat prin unirea sexuală. De 
aceea, un credincios creştin nu va concepe studiul 
sexualităţii cu atitudinea că acest subiect este 
oarecum păcătos sau rușinos prin natura lui. Va 
recunoaște aceasta ca fiind ceva rânduit de Dum- 
nezeu și important pentru viața sa individuală. 


1. Semnificaţia căsătoriei 


Relaţia căsătoriei are o semnificație profundă în 
gândul lui Dumnezeu. În timp ce ea include unirea 
fizică sexuală ca ingredient important, căsătoria 
este cu mult mai mult decât o simplă unire a 
trupurilor. Dumnezeu a acordat-o omului în harul 
Lui, ca pe o împlinire și o expresie a personalității 
umane. 

Istoria creației arată că Dumnezeu a făcut mai 
întâi pe Adam, ca bărbat solitar în mijlocul unei 
lumi unde animalele trăiau în perechi. Domnul i-a 
încredințat sarcina de a numi animalele din grădina 


ei 


ame Mt A O DEP 


Edenului și Adam a devenit astfel conştient de 
faptul că fiecare ființă de sex masculin avea o 
pereche în afară de el și că nimic din lumea animală 
nu era potrivit pentru el. Și-a dat seama de faptul 


că este incomplet ca individ singur și astfel a fost 


pregătit să primească în dar femeia, contraparte în 
viața sa. Biblia înfățișează frumoasa scenă când 
Dumnezeu a creat pe Eva ca tovarășă de viață a lui 
Adam. „Atunci Domnul Dumnezeu a făcut să cadă 
un somn adânc peste om, și omul a adormit; şi El a 
luat una din coastele lui și a închis carnea la locul 
ei. Din coasta pe care o luase din om, Domnul 
Dumnezeu a făcut o femeie și a adus-o la om“ 
(Geneza 2.21,22). l 

De când femeia a fost făcută din bărbat, este 
dependentă de el și este neîmplinită fără el. În mod 
similar, bărbatul este incomplet fără ea. Ei au 
nevoie unul de celălalt și numai în cadrul căsătoriei 
poate fi satisfăcută în mod deplin această 
necesitate. După descrierea reacției lui Adam față 
de femeia minunată luată din pieptul său, cartea 
Geneza declară: „De aceea va lăsa omul pe tatăl său 
şi pe mama sa, și se va lipi de soția sa; și se vor face 
un singur trup“ (Geneza 2.24). 

Bărbatul, care este mai puternic, este răspun- 
zător de unirea cu soția lui. El găsește împlinirea 
personalității sale în posesiune, în timp ce soţia își 
va împlini rolul ei, supusă fiind iubirii lui puternice 
și durabile. 


Cele două sexe nu au nevoie unul de altul numai 
pentru împlinirea personalității lor, ci și pentru o 
expresie deplină a lor ca putere mintală, emo- 
țională și de voință. Unirea sexuală în cadrul 
căsătoriei implică o comunicare de ființă. Actul 
sexual nu trebuie să fie considerat niciodată un 
simplu fapt fizic, fără semnificaţie. De aceea ter- 
menul biblic „a cunoaște“ folosit pentru desem- 
narea actului sexual este mai mult decât o 
delicateţe în exprimare. Acelaşi cuvânt este folosit 
pentru a indica cunoașterea lui Dumnezeu în multe 
pasaje din Scriptură (Judecători 2.10; Ieremia 
22.16) şi afirmă că în dăruirea de sine reciprocă din 
relațiile sexuale în cadrul căsătoriei există o co- 
municare totală de ființă. Conștienţa de sine și 
propria identitate sunt mult înălțate prin aspectul 
sexual al căsătoriei. Bărbăţia și feminitatea sunt 
mult mai profund legate prin această delicată ex- 
presie a dragostei. 

Biblia înlătură clar orice promiscuitate. Actul 
conjugal este bogat în semnificaţie și deci trebuie 
exercitat numai în cadrul căsătoriei. Relația sexuală 
nu este niciodată un act la întâmplare. Cea mai 
răspândită concepţie cu privire la sex susține astăzi 
că nu este altceva decât o funcţie biologică fără 
semnificaţie, dar aceasta este total contrar prin- 
cipiilor Cuvântului lui Dumnezeu. Apostolul Paul 
afirmă că relaţiile ilicite, comerciale sau im- 
provizate, oricum ar fi, sunt lucruri de mare impor- 

tanță pentru că implică întreaga personalitate. 
Orice act în afara căsătoriei, chiar și cu o pros- 
tituată, lasă urme adânci asupra căsătoriei. Astfel, 
Paul spune: „Nu știți că cine se lipește de o curvă, 
este un singur trup cu ea? Căci este zis: „Cei doi se 
vor face un singur trup“ (1 Corinteni 6.16). 

Deoarece relaţia de căsătorie este atât de impor- 
tantă, Cuvântul lui Dumnezeu conține literal zeci 
de avertismente precise cu privire la incest, adulter 
sau desfrânare. Biblia, de asemenea, condamnă în 
termeni neechivoci homosexualitatea și orice altă 
formă de perversiune. Dumnezeu a dat instrucțiuni 
lui Israel în Levitic 18, cu privire la conduita lor 
sexuală și, după ce condamnă direct păcatele 
homosexualității și ale bestialității, declară: „Să nu 
vă întinați cu nici unul din aceste lucruri, căci prin 
toate acestea s-au întinat neamurile pe care le voi 
izgoni dinaintea voastră. Țara a fost întinată prin 
ele; Eu îi voi pedepsi fărădelegea, și pământul va 
vărsa din gura lui pe locuitorii lui.“ (Levitic 
18.24,25). 

Darul sexului pe care Dumnezeu l-a oferit ca 
expresie a iubirii profunde, bogate și plină de deli- 
cateţe, ca și a procreării rasei umane, este denaturat 
în ceva urât și rușinos prin aceste perversiuni. Ele 
nu contribuie la conştientizarea sinelui sau la iden- 
titatea sinelui între bărbaţi sau între femei. De fapt, 
aceste practici sunt distructive și sunt condamnate 
de apostolul Paul în Romani 1, drept culme a 


consecinţelor dezastruoase ale necredinţei. 

Deși devierea sexuală, în unele cazuri, poate fi 
o boală mintală care necesită tratament în loc de 
pedeapsă, omul credincios nu va veni niciodată în 
ajutorul acelora care minimalizează răul intrinsec 
sau nocivitatea ei potenţială. Una dintre marile 
tragedii ale epocii noastre este incidenţa și in- 
fluenţa crescândă a homosexualității. Anumite or- 
ganizații caută să o introducă drept un fel de mod 
de viață acceptat. În cărți și reviste, la radio şi 
televiziune se fac glume pe această temă. S-a es- 
timat că cel puţin 25 procente din cei care lucrează 
în lumea hotelurilor, restaurantelor și reprezen- 
tațiilor în America sunt homosexuali confirmaţi. 
Dacă acest lucru este adevărat, atunci națiunea 
noastră este coaptă pentru judecata lui Dumnezeu. 


2. Exclusivitatea căsătoriei 


Al doilea capitol al cărții Geneza stabileşte 
temelia adevărului biblic și anume: Căsătoria a fost 
stabilită de Dumnezeu ca o legătură între doi 
oameni, bărbatul și soția lui. Deși poligamia a fost 
practicată în zilele Vechiului Testament chiar și de 
oameni evlavioși, niciodată nu a fost sancționată de 
Dumnezeu. Geneza 2.24 declară: „De aceea va lăsa 
omul pe tatăl său și pe mama sa, și se va lipi de soția 
sa, și se vor face un singur trup.“ 

Termenul „un trup“ înseamnă mult mai mult 


decât o unire fizică; el scoate în evidență căsătoria 
ca unire a două personalităţi. Domnul Isus a citat 
aceste cuvinte din Geneza, când a fost întrebat de 
farisei cu privire la divorţ. El a declarat în mod clar 
căsătoria ca fiind o fuziune, o unire divină între 
dcuă persoane și că oamenii nu au dreptul să rupă 
această legătură din capriciu. „Drept răspuns, El 
le-a zis: „N-aţi citit că Cel care i-a făcut, de la 
început i-a făcut parte bărbătească și parte 
femeiască, şi a spus: „De aceea va lăsa omul pe tatăl 
său și pe mama sa, și va fi unit cu soţia sa, şi cei doi 
vor fi un singur trup“? Astfel că ei nu mai sunt doi, 
ci un singur trup. Deci, ceea ce Dumnezeu a legat 
împreună, omul să nu despartă“ (Matei 19.4-6). 

Mai departe, Domnul Isus a stabilit că singurul 
motiv care poate rupe legătura căsătoriei este 
„desfrânarea.“ Persoana care ajunge infidelă, 
angajându-se în relaţii sexuale cu altcineva, 
violează unirea într-un singur trup între soț și soţie, 
care este însăși inima căsătoriei. Esenţa unirii între 
soţ şi soție este blamată când unul dintre ei se 
angajează în relaţii sexuale în afara căsătoriei. 

Această exclusivitate sfântă a unui „singur trup“ 
este de asemenea subliniată de apostolul Paul. „De 
aceea va lăsa omul pe tatăl său și pe mama sa, și va 
fi unit cu soţia sa, și cei doi vor fi un singur trup.“ 
Taina aceasta este mare — (vorbesc despre Hristos 
și despre Biserică)“ (Efeseni 5.31,32). 

Prin unirea sexuală, soțul și soția sunt aduși 


într-o relaţie vitală unul cu altul. Căsătoria exprimă 
o iubire atât de profundă, gata de sacrificiu, 
delicată şi pură, încât este asemănată cu unirea care 
există între Hristos și Biserica Lui. Aceste versete 
arată că dragostea răscumpărătoare a lui Dum- 
nezeu, prin Hristos, întrece orice pricepere. 
Oamenii nu pot cuprinde dragostea care L-a făcut 
pe Tatăl să-L dea pe Fiul Său întunericului 
înspăimântător şi agoniei de la Golgota, nici 
minunea că prin unirea lor cu Hristos, Dumnezeu 
îl va primi într-o zi în gloria Lui ca pe o posesiune 
deosebită. Această minunată iubire, această unire 
glorioasă și de neexprimat dintre Hristos şi poporul 
Lui este reflectată aici pe pământ în relaţia de 
căsătorie. Niciodată n-a fost înfățișată o descriere 
mai nobilă a unirii dintre soț şi soţie. Este imposibil 
de imaginat o concepție mai înaltă. 

Această viziune măreaţă a căsătoriei plasează 
asupra fiecărui bărbat răspunderea solemnă de a 
arăta în dragostea lui pentru soție semnele iubirii 
lui Hristos pentru Biserica Lui. Soţul trebuie să-i 
arate sacrificiul şi devotamentul lui statornic. Soția 
trebuie să-și respecte soțul și să-l onoreze pe acela 
care manifestă devotament față de ea. Astfel, 
amândoi exprimă dragostea lor faţă de Dumnezeu 
prin ascultarea de poruncile Cuvântului Lui. 
„Încolo fiecare din voi să-şi iubească soția ca pe 
sine; şi soția să se teamă de bărbat“ (Efeseni 5.33). 


3. Implicatiile practice ale căsătoriei 


Natura „unui singur trup“ a căsătoriei, cu in- 
timitatea și curăția pe care o implică, este o puter- 
nică pledoarie pentru castitate, atât înainte cât și 
după ceremonia căsătoriei. Adulterul și promis- 
cuitatea sunt implicit condamnate, iar poligamia 
este eliminată. O persoană nu se poate lega fizic, 
emoțional, intelectual și spiritual în relație de 
căsătorie, decât față de o singură persoană. 

Căsătoria este într-adevăr un lucru de onoare, 
iar relația sexuală în cadrul căsătoriei are o adâncă 
semnificaţie. Niciodată nu trebuie considerată ca 
ceva rușinos sau întinat, nici nu trebuie privită ca 
ceva dăruit doar î în scopul procreării umane. Este o 
expresie profundă, bogată și plină de semnificație 
a unei iubiri delicate. De aceea scriitorul epistolei 
către Evrei declară: „Căsătoria să fie ținută în toată 
cinstea, și patul să fie neîntinat, căci Dumnezeu va 
judeca pe desfrânați și pe adulteri“ (Evrei 13.4). 

Un cuplu creştin trebuie să fie conştient de 
aceste adevăruri biblice privitoare la sexualitatea 
sa. Ei trebuie să privească relațiile conjugale ca pe 
un aspect important al căsătoriei și niciodată să nu 
fie socotite în termenii pasiunii animalice. Soţul, a 
cărui iubire este marcată de sacrificiu, răbdare și 
înțelegere, își va găsi soția supusă și iubitoare. 
Într-un asemenea cămin, copiii recepționează un 

incomensurabil beneficiu din spiritul de armonie și 
dragoste care îi domină atmosfera. Vor respecta 
mult mai ușor îndemnurile Bibliei: „Copii, ascultați 
în Domnul de părinții voștri, căci este drept. Să 
cinstești pe tatăl tău și pe mama ta — este cea dintâi 
poruncă însoțită de o făgăduință — ca să fii fericit 
și să trăieşti mult timp pe pământ“ (Efeseni 6.1-3). 


10 
Teologia biblică a eticii 


Omul modern, acceptând teoria evoluţiei 
naturaliste, privește viața umană ca fiind în esență 
deloc diferită de lumea animală. Acest fel de 
gândire neagă răspunderea morală a omului și 
definește aspru inutilitatea vieţii umane. Persoana 
care încearcă să gândească prin prisma analizelor 
și tânjește să găsească un sens în viață, nu poate 
decât să plângă de disperare, cât timp acceptă acest 
sistem de gândire în afara lui Dumnezeu. Ca rezul- 
tat al acestuia, mulți s-au îndreptat spre droguri, 
orgii sexuale, muzică decadentă, literatură și artă 
pornografică, în încercarea de a scăpa de im- 
plicaţiile logice ale respingerii lui Dumnezeu. 

Singurul răspuns la dilema omului secolului 
douăzeci este istorica credinţă creştină, învățată 
din Noul Testament și propovăduită de apostoli. 
Această credință trăiește încă în biserici unde 
marea doctrină istorică creștină este crezută și unde 


Biblia este recunoscută drept Cuvântul lui Dum- 
nezeu. Reafirmând încrederea noastră în stand- 
ardele absolute ale creștinismului biblic, vom lua în 
consideraţie existența lui Dumnezeu și a legii 
morale; în al doilea rând, relaţia dintre lege și 
libertatea umană; în al treilea rând, legătura dintre 
lege și dragoste; în al patrulea rând, aplicaţia aces- 
tor principii în lumea noastră întinată de păcat. 


1. Existenţa lui Dumnezeu și a legii morale 


Biblia nu ne prezintă o serie de argumente 
teologice pentru a dovedi existența lui Dumnezeu. 
Ea începe cu simpla afirmaţie, „La început, Dum- 
nezeu...“ 

Credinţa sau necredinţa cu privire la Dumnezeu 
este în fond o problemă morală. Chestiunea nu se 
întemeiază numai pe logică. Aceasta nu înseamnă 
deloc că un creștin nu poate avea argumente bune 
pentru credința sa. El poate aminti necredincioșilor 
că viaţa chiar și a celor mai simple celule, este atât 
de complexă și de mult complicată încât ea arată 
spre un Proiectant și un Creator inteligent. 
Creștinul poate arăta de asemenea spre sine însuși, 
indicând o personalitate cu gândire, sentimente și 
voinţă și întrebând cum a putut o şansă oarbă să 
producă o asemenea ființă. De fapt, caracteristicile 
omului sunt atât de deosebite de cele ale 
animalului, încât chiar și evoluționiștii admit că 


„există o diferență fundamentală între mintea unui 
om și aceea a tot ce nu este om. Diferenţa este de 
natură, nu de grad.“* Necredinciosul trebuie să își 
exerseze mai mult credința pentru a putea susține 
teoria evoluției, decât creștinul care crede în Dum- 
nezeu. Și când ateul sau ignorantul spune că omul 
nu este o personalitate autentică, se așază singur 
împotriva mărturiei experienţei umane. Oamenii 
sensibili nu pot trăi cu concepția că omul este o 
simplă mașină programată. De aceea, în ciuda 
tuturor eforturilor oamenilor străluciți de a 
răspunde problemelor cu privire la originea și la 
natura omului, acestea rămân în mister atât timp 
cât nu se acceptă prin credinţă ceea ce afirmă Biblia. 
Persoana și lucrarea lui Isus Hristos sunt de 
asemenea dovezi valabile pentru existența lui Dum- 
nezeu și a adevărului Bibliei. Vechiul Testament 
descrie cursul istoriei și al profeţiei, conducând la 
venirea pe pământ a lui Hristos, iar Evangheliile 
prezintă o relatare a vieţii Lui, a cuvintelor și a 
măreţei Sale lucrări de răscumpărare. Semnificaţia 
morții Sale de substituire, a îngropării și apoi a 
învierii Sale este explicată în epistole, iar mesajul 
Noului Testament a exercitat o putere transfor- 
matoare în vieţile acelora care l-au crezut. 


* Leslie A. White, The Symbol: the origin and basis of human 
behavior“, pag. 230 


Credinţa în Dumnezeu, așa cum este El des- 
coperit în Biblie, are anumite implicaţii logice. Un 
Dumnezeu Sfânt nu poate fi indiferent faţă de 
conduita morală. Deci, există o lege morală ca 
expresie a acelei sfințenii la care se referea apos- 
tolul Ioan când a declarat: „Dumnezeu este lumină“ 
(1 loan 1.5). La Dumnezeu nu există nici un fel de 
necurăţie sau întinăciune și de aceea El nu poate 
încuviința răul. Însăși natura lui Dumnezeu cere ca 
El să facă o distincţie între bine și rău. Omul, în 
virtutea creării sale după chipul și asemănarea lui 
Dumnezeu, posedă chiar în această stare decăzută, 
o cunoștință lăuntrică a ceea ce este bine și ce este 
rău. Aceasta implică existența unei legi morale în 
spatele tuturor exprimărilor scrise ale voinței sfinte 
a lui Dumnezeu. Uciderea, hoţia, adulterul, lipsa de 
onestitate, violează natura de a fi a lui Dumnezeu. 
Bunătatea, curăţia, cinstea și adevărul sunt în ar- 
monie cu natura Lui sfântă. Principiile lui Dum- 
nezeu cu privire la ce este drept și ce este nedrept 
susțin legislația mozaică, precum și poruncile ex- 
plicite ale Noului Testament. Deși chiar aceste prin- 
cipii sunt negate de mulți teologi din ziua de azi, 
rămâne adevărat că orice sistem al eticii care nu a 
luat în considerație pe Dumnezeu și sfințenia Lui, 
este fals din punct de vedere biblic, iar istoric s-a 
dovedit necorespunzător. Păcatul trebuie privit în 
relație cu Dumnezeu și trebuie recunoscut ca o 
violare a voii Lui. 


Dacă vrei, poţi să-L negi pe Dumnezeu, să 
trăieşti imoral și să disprețuiești ideea unei legi 
morale neschimbătoare. Poţi chiar să crezi că faci 
aceasta pentru că eşti prea inteligent ca să crezi 
mesajul Bibliei. Oricum, necredinţa ta nu se poate 
baza pe raţiunea ta, pentru că ai lăsat multe 
întrebări fără răspuns. Negarea lui Dumnezeu se 
naște din natura ta păcătoasă. În mândria intelec- 
tului tău L-ai respins pe Dumnezeu, iar Biblia te 
avertizează că vei suferi consecinţele într-o viață de 
deznădejde și de robie crescândă. În Romani 1, Paul 
declară: „Zicând că sunt înţelepţi, au înnebunit. 
Fiidcă n-au căutat să păstreze pe Dumnezeu în 
cunoștința lor, Dumnezeu i-a lăsat în voia minţii lor 
blestemate, ca să facă lucruri neîngăduite“ (Romani 
1.22,28). 


2. Legea morală și libertatea lui Dumnezeu 


Mulţi gânditori din ziua de astăzi folosesc ter- 
menul „libertate“ în domeniul eticii personale într- 
un mod paradoxal. Pe de o parte ei văd pe om ca 
având abilitatea de a acționa doar conform naturii 
lui individuale, adică într-o manieră predeter- 
minată de anumiţi factori psihologici sau de mediul 
înconjurător. Pe de altă parte, aceiași moraliști 
apără dreptul omului de a se angaja în pornografie, 
perversiuni sexuale și alte practici asemănătoare, 
făcând uz de „libertate“, însăși calitatea pe care ei 


afirmă că omul nu o posedă. Astfel se fac vinovați 
de două erori: (1) neagă faptul că omul este capabil 
de o alegere morală și (2) confundă libertatea cu 
desfrâul. 

Lumea creată confirmă învăţătura Scripturii că 
adevărata libertate se exprimă totdeauna între 
anumite limite sau hotare. Proiectantul unui avion 
are libertate, dar trebuie să lucreze între limitele 
anumitor principii ale aerodinamicii, pentru ca să 
realizeze un avion atât frumos, cât și eficient. Ar- 
hitecţii şi oamenii de știință, lucrând în cadrul 
legilor naturale, sunt capabili să construiască 
clădiri și dispozitive tehnice cu estetică și simetrie. 
De ce? Pentru că Dumnezeu a făcut un univers 
ordonat. Dimpotrivă, unii artiști şi compozitori 
moderni, căutând cu disperare o semnificație a 
vieţii, au produs artă și muzică în care haosul 
formei şi al sunetului exprimă goliciunea filozofiei 
lor cavernoase. 

În domeniul spiritual, ca și în cel material, omul 
trebuie să aleagă să trăiască în interiorul rețelei 
legii morale a lui Dumnezeu. Făcând așa, el va 
practica virtuțile unei vieți frumoase, glorificând 
astfel pe Dumnezeu și împlinindu-se în viaţă. Omul 
care violează legile morale ale lui Dumnezeu și 
pornind de la o concepţie falsă cu privire la liber- 
tate, dezvoltă o viață marcată de violenţă, necinste, 
falsitate şi imoralitate, pierde scopul pentru care a 
fost creat. Etica biblică recunoaște că ceea ce 

ajunge un om va fi influenţat într-o anumită măsură 
de ereditate sau de factorii înconjurători, dar insistă 
că faptele lui sunt determinate de partea lui lăun- 
trică, prin liberă alegere, nu prin constrângere. 
Biblia prezintă pe om ca pe o ființă liberă și direct 
răspunzătoare pentru faptele ei. 

Dacă tu, cititorule, ai dat la o parte orice reţinere 
şi trăieşti ca să îţi satisfaci trupul, înseamnă că tu 
doar exiști. Ai ales calea rea și din cauza acestei 
alegeri ești singur răspunzător de alegerea făcută. 
Biblia învață că umblând în continuare pe această 
cale, îți vei aduce o durere fără sfârșit. Oricum, Isus 
Hristos îți oferă viață din belșug și viața veșnică. El 
a afirmat că a venit să îmbogăţească pe oameni, să 
le dea un rost și un scop în viaţă, atunci când a spus: 
„Eu am venit ca oile să aibă viaţă, și s-o aibă din 
belșug“ (Ioan 10.10). 

Această viață din belșug, caracteristică prin 
semnificaţie și utilitate, așteaptă pe toţi aceia care 
se supun cerinţelor lui Hristos. Drumul spre Dum- 
nezeu și adevărata satisfacție este prin credinţa în 
Domnul Isus. Viaţa veșnică aflată din belșug este la 
dispoziţie. 


3. Legea morală a lui Dumnezeu 


Moraliștii nebiblici au ideea greșită că dragostea 
nu poate funcționa sub restricţiile legii și pretind că 
aplicarea „principiului iubirii“ este adevăratul ghid 

în viață. Dragostea și legea sunt compatibile 
oricum, pentru că nici un om nu poate practica 
iubirea fără lege şi nici un om nu poate împlini 
cerințele legii morale a lui Dumnezeu, fără iubire. 
Ascultarea de legi specifice nu înseamnă în mod 
necesar legalism. Un om răscumpărat care iubește 
pe Dumnezeu și pe aproapele său nu se 
împotriveşte să se supună legii lui Dumnezeu și nici 
nu se poartă în așa fel ca să câștige vreun merit. 
Iubirea face pe om în stare să împlinească cerinţele 
divine și apoi să meargă dincolo de cerinţele legii. 

Domnul Isus a declarat că ținta poruncii este 
dragostea. Rezumând cele zece porunci, El a afir- 
mat că acestea sunt împlinite atunci când cineva 
iubește pe Dumnezeu mai mult decât orice şi pe 
aproapele său ca pe sine însuși (vezi Matei 22.37- 
40). 

Apostolul Paul afirmă și el prioritatea dragostei 
și, asemenea Domnului Hristos, nu neagă 
valabilitatea poruncilor lui Dumnezeu. De fapt, el 
a înșiruit cinci restricții aflate în cele zece porunci, 
precizând că respectarea acestora se poate realiza 
numai prin iubire (vezi Romani 13.9-10). 

Deci, Biblia prezintă dragostea nu ca pe o 
încercare generală, vagă, de a face ceva care să fie 
bine pentru celălalt, ci o definește cu mare atenţie 
prin conceptii, porunci și imperative morale. Aceas- 
ta elimină răstălmăcirea „principiului iubirii“ care 
se face în scopul justificării uciderii, jafului sau 

altor forme de conduită imorală. Credinciosul, 

găsind o viaţă de ascultare bogată, și rodnică, con- 
firmă cu recunoștință adevărul de la 1 Ioan 5.3: 

„Căci dragostea de Dumnezeu stă în păzirea porun- 
cilor Lui. Și poruncile Lui nu sunt grele.“ 


4. Legea morală a lui Dumnezeu și situația 

Teologii „noii moralități“ subliniază accentuat 
că oamenii trebuie să aleagă uneori între două 
alternative, nici una nefiind pură. Ei critică în mod 
nejust morala Bibliei, spunând că aceasta pierde din 
vedere astfel de situaţii. Ei greșesc, pentru că Biblia 
relatează multe exemple î în care s-a violat un prin- 
cipiu moral pentru a fi respectat un altul, dar 
niciodată nu apără fapta respectivă, Când un om 
credincios ajunge într-o situaţie în care este forțat 
să acționeze incorect, trebuie — spun ei — să 
accepte ceea ce este cel mai puțin rău și apoi să 
ceară iertare lui Dumnezeu pentru păcatul pe care 
nu l-a putut evita. 

Să presupunem că un om care se află într-o ţară 
ocupată de trupe străine este abordat de soldaţii 
care îi caută soția și fetele. Știind că acestea ar 
putea fi necinstite, el minte, spunându-le că nu știe 
unde se află. El vede minciuna ca pe un rău mai mic 
decât acela de a-și trăda familia. Un incident ca 
acesta îi determină pe profesorii „noii moralități“ 
să tragă concluzia grăbită că minciuna în ea însăși 


nu este rea. Noi insistăm să afirmăm că minciuna 
pe care a spus-o omul acesta este un păcat și că 
totdeauna a minţi este un lucru rău. Tatăl a păcătuit 
când a mințit și trebuie să recunoască păcatul 
înaintea lui Dumnezeu. Când el face lucrul acesta, 
se poate bucura, fiind sigur că Domnul l-a iertat 
într-adevăr. 

Copiii lui Dumnezeu susțin în mod pozitiv că 
minciuna, furtul, imoralitatea și alte lucruri de felul 
acestora sunt rele în orice circumstanță. inta 
credinciosului trebuie să fie în perfectă conform- 
itate cu voia lui Dumnezeu; însă el trebuie să evite 
legalismul caustic privitor la păcatul altora. Un 
frate credincios care a păcătuit are nevoie de 
dragoste creștină și de compasiune. Noi ţintim a 
deveni asemenea Domnului Isus care a arătat com- 
pasiune femeii prinsă pe când făptuia adulterul. El 
S-a purtat cumpătat cu ea, a mustrat pe dușmanii 
ei, i-a iertat păcatul și i-a poruncit ca de atunci 
încolo să trăiască o viață curată. Apostolul Paul a 
confirmat prin precept, ceea ce Domnul Isus a 
indicat prin exemplul Său: „Fraților, chiar dacă un 
om ar cădea deodată în vreo greșală, voi, care 
sunteți duhovnicești, să-l ridicați cu duhul 
blândeței. Și ia seama la tine însuţi, ca să nu fii 
ispitit și tu“ (Galateni 6.1). 

Creștinii credincioși, deci, vor manifesta 
înțelegere și iubire, dar nu vor comite greșeala 
noilor moraliști, care sacrifică standardele absolute 


ale lui Dumnezeu cu privire la ce este bine și ce este 
rău. Credincioșii nu vor numi niciodată binele, rău 
și răul, bine și nu vor justifica niciodată răul. Stan- 
dardele lui Dumnezeu sunt absolute. Ele nu pot fi 
anulate, nici modificate. Calea spre o fericire auten- 
tică în această lume aflată în schimbare se află 
printr-o viață de ascultare față de legea sfântă a lui 
Dumnezeu. Poţi cunoaște voia lui Dumnezeu prin 
cugetarea la Cuvântul Său. În plus, când te predai 
pe tine însuți lui Isus Hristos, Duhul Sfânt îți va da 
putere să trăiești pentru gloria lui Dumnezeu și 
pentru binele aproapelui tău. Astfel, vei afla 
adevărata fericire într-o lume atât de schimbătoare. 


11 
Problema cunoașterii 


Tinerii de orice vârstă simt o oarecare supe- 
rioritate intelectuală față de părinţii lor. Ei se adap- 
tează mai rapid noilor condiţii ale unei lumi 
constant schimbătoare și se poticnesc de avertis- 
mentele exercitate de persoanele în vârstă. Mai 
mult decât atât, tinerii sunt totdeauna idealişti și se 
miră de ce generația dinaintea lor nu a făcut mai 
mult progres spre o viață mai bună. Ei n-au învățat 
din experiență problemele care se întâmpină în 
drumul spre realizarea unui scop înalt, și nici nu 
apreciază în mod potrivit beneficiile de care ei se 
bucură ca urmare a eforturilor părinților lor. Puţini 


sunt tinerii care văd viaţa și istoria în perspectivă 
adecvată. 

Astăzi, prăpastia dintre tineret și cei care depă- 
șesc vârsta de treizeci de ani a luat o nouă dimen- 
siune. Generaţiile anterioare au avut tendința să 
coopereze cu adulții progresiști şi aceasta le 
tempera nerăbdarea. Mulţi tineri manifestă astăzi 
aceeași atitudine, dar activiștii care tulbură și 
demonstrează, nu contează pe adulți, apreciază 
slab realizările generaţiilor trecute și nu posedă o 
înțelegere reală a complexității problemelor vieții. 
Activiștii declară că Moise, Plato, Aristotel, apos- 
tolul Paul și chiar Isus Hristos, nu au experimentat 
nimic demn de o considerație pentru lumea de 
astăzi. Astfel, ei resping trecutul ca sursă de infor- 
maţie și refuză să aștepte ajutor din partea lui 
Dumnezeu. Aceşti tineri militanți au o concepție 
greșită asupra cunoașterii, autorităţii, libertății și 
fericirii. 

Capitolul acesta va prezenta o examinare a con- 
ceptului eronat al cunoașterii, care prevalează 
acum și care argumentează că credinţa într-un 
Dumnezeu personal este o concepţie învechită, in- 
firmată de știință și că omul își poate rezolva 
problemele fără a apela la supranatural. 


1. Insuccesul cunoașterii umane 


Întreaga cunoaștere umană, ce caută să îşi 
atingă scopurile fără Dumnezeu, este sortită 
eșecului. Ea nu a fost adecvată pentru a întâmpina 
necesitățile omului în trecut și nu i-a rezolvat 
problemele cele mai acute în prezent. 

Anticii nu s-au aflat în posesia iscusințelor teh- 
nologice din epoca mașinii, dar ar fi o greşeală să 
îi considerăm ignoranţi. Cu mai mult de 2000 de 
ani înainte de Hristos, Egiptenii şi Caldeenii au 
construit orașe cu clădiri de anvergură, cu sculpturi 
artistice și cu industrie activă. Au studiat cu 
minuțiozitate matematicile, științele juridice, arta 
guvernării, iar în arta ţesătoriei, a prelucrării 
metalelor și a gravării bijuteriilor au dezvoltat o 
mare iscusință. Încă în acele timpuri s-au format 
biblioteci alcătuite din table de pământ pe care 
literele erau săpate. Mai târziu lumea clasică greacă 
se putea mândri cu minţile luminate ale lui Homer, 
Socrate, Plato, Aristotel și alții. Lucrările lui Homer 
și Plato sunt studiate și acum în colegiile și univer- 
sităţile noastre, iar principiile logicii lui Aristotel nu 
sunt încă depășite. Totuși nici una dintre aceste. 
civilizații nu a fost capabilă să dureze. Fiecare 
dintre ele a ajuns la un zenit, s-a deteriorat și a 
căzut în fața unor puteri ostile. 


Falimentul cunoașterii omenești este de aseme- 


nea demonstrat de istoria Imperiului Roman. Primii 
săi cetăţeni erau disciplinati și eficienți, dar barbari, 
manifestând puţin interes pentru civilizaţia trecută. 
Cunoștinţa și artele Greciei clasice au influențat pe 
Romani, ducând la o cultură cunoscută sub numele 
de civilizația Greco-Romană. Dar, din nefericire, 
deși cultura greacă conţinea trăsături lăudabile ca 
izvor de literatură și filozofie elevată, a fost păgână, 
degenerată şi coruptă. Romanii au pierdut 
simplitatea, cumpătarea și moralitatea care marcau 
timpurile de la început, devenind nebuni după 

„plăceri, molatici și scandalos de imorali. Percepția 
înalt intelectuală a marilor filozofi greci a declinat 
lent în sisteme de gândire inferioară și sofisme 
lipsite de sens. Luca a descris pe așa numiții intelec- 
tuali ai acelor timpuri, astfel: „...toți Atenienii și 
străinii care locuiau acolo, nu-și petreceau timpul 
cu nimic altceva decât să spună sau să asculte ceva 
nou“ (Faptele Apostolilor 17.21). 

Condiţiile lumii în timpul lui Hristos și a 
primilor apostoli erau caracterizate prin neliniște 
socială, dezordine morală și pesimism religios. 
Cunoștinţa Greciei, chiar cuplată cu geniul or- 
ganizatoric al Romei, a fost incapabilă să satisfacă 
nevoile omenirii. Pentru acest motiv, apostolul 
Paul a glorificat simplitatea Evangheliei, declarând 
că aceasta împlineşte ceea ce înțelepciunea 
omenească nu conduce la Dumnezeu. Oricum, ves- 
tea bună a răstignirii și a învierii unui Mântuitor 


este puterea lui Dumnezeu spre mântuire. „Fiindcă 
propovăduirea crucii este o nebunie pentru cei ce 
sunt pe calea pierzării: dar pentru noi, care suntem 
pe calea mântuirii, este puterea lui Dumnezeu. Căci 
este scris: „Voi prăpădi înțelepciunea celor înţelepţi 
și voi nimici priceperea celor pricepuţi.“ Unde este 
înțeleptul? Unde este cărturarul? Unde este 
vorbărețul veacului acestuia? N-a prostit Dum- 
nezeu înțelepciunea lumii acesteia? Căci întrucât 
lumea, cu înțelepciunea ei, n-a cunoscut pe Dum- 
nezeu în înțelepciunea lui Dumnezeu, Dumnezeu a 
găsit cu cale să mântuiască pe credincioși prin 
nebunia propovăduirii crucii. Iudeii, într- adevăr, 
cer minuni, și Grecii caută înțelepciune; dar noi 
propovăduim pe Hristos cel răstignit, care pentru 
Iudei este o pricină de poticnire, și pentru Neamuri 
o nebunie; dar pentru cei chemaţi, fie Iudei, fie 
Greci, este puterea și înțelepciunea lui Dumnezeu“ 

(1 Corinteni 1.18- 24). 

Crucea era o nebunie pentru Greci, pentru că nu 
părea să aibă o bază intelectuală. Dar aceia care 
crezuseră mesajul ei și se încrezuseră în Hristos, au 
găsit în El puterea și înțelepciunea lui Dumnezeu. 
Evanghelia este puterea lui Dumnezeu, pentru că 
ea învinge păcatul, cel mai mare dușman al omului 
și este înțelepciunea lui Dumnezeu, pentru că ea 
arată că El a cunoscut adevărata natură a decăderii 
omului și i-a venit în ajutor. Toată înţelepciunea 
filozofilor greci și toată nobila grandoare a 


literaturii grecești, combinate cu abilitatea romană 
de a menţine legea, ordinea și pacea, au fost insufi- 
ciente. Condiţiile lumii au continuat să se deterio- 
reze și viața umană a devenit tot mai lipsită de sens. 
Lumina contrastantă a Evangheliei împotriva aces- 
tei derive în pesimism și întunecime a demonstrat 
în mod izbitor insufieciența înțelepciunii omenești. 

Pășind de-a lungul secolelor spre epoca actuală, 
aceeași ineficacitate a înțelepciunii umane este din 
nou vizibilă pentru cine are ochi să vadă. O cunos- 
cută revistă-magazin săptămânală menţiona recent 
paradoxul cunoașterii în zilele noastre. Se sublinia 
că dintre oamenii de ştiinţă ai tuturor timpurilor, 
care au existat până'în prezent, 90 procente se află 
astăzi în viaţă și că omenirea se află în pragul unor 
succese tehnologice aproape incredibile, desem- 
nate să mărească disponibilitatea informațiilor. 
Biblioteci computerizate și uzine pentru referință 
microfilmată vor distribui în curând electronic, in- 
formaţie organizată asupra oricărui subiect, în 
orice casă sau școală. Mașini computerizează acum 
probleme matematice în două secunde, care altfel 
ar lua omului treizeci și opt de ani de calcul. Totuși, 
în ciuda acestei „cunoașteri instantanee“, din ce în 
ce mai mulți oameni disperă în fața cunoașterii 
asupra lor înșiși și a lumii în care trăiesc. Pe măsură 
ce oamenii învață, devin tot mai conștienți de com- 
plexitatea universului şi de faptul că problemele 
vieţii nu au o soluţie simplă. 


Scena lumii actuale este departe de a fi 
atrăgătoare. Abdomenele mărite și membrele 
emaciate ale celor ce mor în urma deficienței 
proteice sunt o mărturie elocventă a insuccesului 
marei cunoașteri a omului de a procura hrana 
necesară tuturor. Mahalalele de rău augur ale 
marilor oraşe continuă să crească. Avioane își lan- 
sează bombele ucigătoare, iar tineri sunt răniți și 
uciși în războaie mai sălbatice şi mai crude ca în 
orice altă perioadă din istorie. Asasinate, violență 
studențească, tulburări, cămine distruse și rata în 
spirală a crimei, toate arată insuccesul înțelepciunii 
omului. Chiar și în „lumea sclaviei“ comunismului, 
oamenii descoperă adevărul cuvintelor: „Omul nu 
va trăi numai cu pâine.“ Toată instruirea teh- 
nologică a secolului douăzeci este insuficientă 
pentru ca să rezolve cele mai importante probleme 
ale vieţii. Niciodată n-a fost mai multă nefericire ca 
în generația actuală. 


2. Limitele cunoașterii umane 


Cunoașterea umană are limite definite, fie în 
domeniul științelor naturale, fie în studiile abstrac- 
te, cum sunt filozofia și psihologia. Majoritatea 
oamenilor de astăzi au acceptat anumite teorii, fără 
a pune întrebări și au respins creștinismul biblic, 
[ără investigații. 


Teoria evoluției naturaliste este adesea privită 


ca un fapt dovedit științific. Oameni cinstiţi însă 
admit faptul că cei care caută să explice viaţa fără 
credința în Dumnezeu pornesc cu multe presu- 
puneri nefondate. 

Un studiu al fosilelor nu aduce dovezi în 
favoarea evoluţiei și un scrutin amănunţit al diver- 
selor teorii cu privire la originea vieţii demons- 
trează că acestea nu sunt altceva decât presupuneri 
educate. 

Când omul de știință ateu se întoarce spre fosile 
căutând dovezi, constată că straturile cele mai de 
jos, etajul Cambrian, prezintă o mare varietate de 
animale cu o complexitate ridicată. Aceste creaturi 
nu aduc nici o evidenţă că s-ar fi dezvoltat unele 
din altele și nu indică vreo sursă comună. 


Evoluţioniștii spun că a fost nevoie de un bilion sau 


un bilion și jumătate de ani pentru dezvoltarea 
incriminată a acestor specimene. Oricum, nu poate 
fi găsită nici o urmă de evidenţă în suportul ideii că 
viaţa ar fi existat pe pământ înainte de timpul 
indicat de aceste fosile. Deci paleontologia 
sugerează că viața a apărut brusc, într-o largă 
diversitate și într-o mare complexitate. 

Mai mult decât atât, nimic nu a putut verifica 
vreodată teoria că reptilele s-au transformat treptat 
în păsări, sau păsările în mamifere. Milioane de 
fosile au fost descoperite și clasificate, astfel încât 
ar fi de așteptat să existe ilustrări clare asupra 
schimbării treptate a reptilelor în păsări. Dar 


asemenea exemple nu au fost încă descoperite. 
Când evoluționiștii scot în relief că aceste rămășițe 
organice se formează numai sub influența unor 
condiţii speciale și că de aceea este rezonabil a 
conclude că nici una, sau puţine dintre aceste forme 
de tranziție s-a întâmplat să fie fosilizate, ei cer să 
fie crezuți pe cuvânt. Paleontologii nu depind de 
câteva sute sau chiar câteva mii de fosile ca infor- 
mații, ci de milioane. În ciuda insuccesului acestor 
rămășițe de a verifica teoria evoluției, oamenii de 
știință atei consideră acest domeniu de studiu ca 
fiind dovada cea mai puternică pentru teoria lor. 
Julian Huxley, în lucrarea sa „Disertaţii biologice și 
geologice“, spunea: „Dovezi primare și directe în 
favoarea evoluției pot fi furnizate numai de paleon- 
tologie.“ Oricum, un alt exponent neclintit al 
evoluționismului, A. Franklin Shull, admite deschis 
că studiul fosilelor nu dovedește teoria. După ce a 
analizat rapoartele asupra studiului fosilelor, a afir- 
mat: „Biologii au presupus continuitatea genetică, 
pentru că explicaţiile alternative au părut in- 
credibile sau imposibile.“ 

De aceea concluzionăm că fosilele nu dovedesc 
teoria evoluţiei. Acestea arată într-adevăr că a avut 
loc o mare schimbare — transformare, dar nici o 
evidenţă nu poate demonstra că un câine şi un cal, 


* „Evolution“ (New York 1936) pag. 65 


spre exemplu, au un strămoș comun. Primul cal se 
poate să fi fost un animal mic cu patru picioare, dar 
dacă a fost așa, a posedat un potenţial genetic 
propriu pentru a se dezvolta în calul pe care îl 
cunoaștem astăzi. Rămășițele fosile nu arată nici o 
dovadă că ar fi fost vreodată altceva decât un cal. 
Evoluţionistul umple golul dintre diferitele forme 
de viaţă prin credinţa în teoria lui, pentru că simte 
că este mai logic decât să creadă în Dumnezeu. 
Creștinul însă recunoaște posibilitatea activității lui 
Dumnezeu. Nici un tânăr nu trebuie să fie indus în 
eroare de ideea că credința în Dumnezeul care S-a 
descoperit în Biblie arată o stare de ignoranță. Nici 
să se lase înșelat, crezând că știința paleontologiei 
posedă amoeba cu privire la evoluţia omului. 
Diferitele teorii avansate ca să explice cum a 
început viața sunt imaginare și nesusținute de 
dovezi. Unii biochimiști teoretizează că viața a 
început atunci când condiţiile atmosferice geo- 
chimice pe pământ erau mult deosebite de cele de 
astăzi. Ei presupun că în acel mediu s-au format 
compuși organici din sucul primordial și că în acest 
fel s-au acumulat mari cantități de energie chimică. 
Ei susțin că probabil o încărcătură de electricitate 
a dus la formarea de molecule proteice, suficiente 
ca să poarte viața. Această teorie întâmpină multe 
probleme și nu este sub nici o formă susținută în 
mod universal de experţi în domeniu. Creștinii nu 
trebuie să privească alarmaţi aceste idei, nici 

încercările acompaniatoare ale savanților moderni 
de a crea viața. Oamenii doar adună la un loc unele 
dintre materiile care compun Viața și descoperă 
câte ceva în plus din felul cum Dumnezeu a creat-o. 
Cea mai simplă celulă este atât de complexă și de 
complicată, încât omul nu a fost în stare să o 
definească clar, cu atât mai puţin să o copieze. 

Afirmația din Geneza 1.1 „La început, Dumnezeu a 
creat cerurile și pământul“ este o explicație a 
originii, cu mult mai bună „decât orice altceva ar 
putea omul să avanseze. În domeniul filozofiei 
apare același insucces al cunoașterii omului de a 
explica viața şi de a afla fericirea. Cei care neagă 
faptul că Dumnezeu există în afara lumii temporo- 
spaţiale, ca Creator și Susţinător al ei, pot fi numiți 
fie naturaliști, fie raționaliști. Asemenea oameni 
trebuie să explice viața în întregime, inclusiv omul, 

fără referire la o cauză externă. Într-o asemenea 
gândire, omul poate fi doar produsul forței oarbe, 

plus timp și șansă. Urmează deci că deoarece omul 
este produsul unor cauze iraționale, nu are dreptul 
să afirme cu îndrăzneală că este o creatură 
raţională. Profesorul J.B.S. Holdane, în cartea sa 
„Lumi posibile“, face această observaţie: „Dacă 
procesele mele mintale sunt determinate în 
întregime de mișcarea atomilor în creier, n-am nici 
un motiv să cred că părerile mele sunt adevărate... 
și de aceea nu am nici un motiv să presupun că 
creierul meu este compus numai din atomi.“ 


Naturalistul, dacă este consecvent, nu poate să 
afirme că omul posedă puterea de a raționa valid, 
sentimente autentice și o voinţă liberă. El trebuie 
să privească pe om ca aflat în întregime sub con- 
trolul proceselor chimice sau al factorilor psiho- 
logici care sunt parte din „natura impersonală“. 
Acestă atitudine față de lume şi om a condus la 
abandonul virtual al gândirii metafizice. Cei mai 
mulți dintre filozofii lumii acesteia sunt de acord că 
nu există nici un răspuns la întrebările fundamen- 
tale ale ființei: Cine sunt? De ce sunt aici? Unde 
merg? În Europa continentală mulți intelectuali 
s-au îndreptat spre filozofia numită existențialism. 
Ei afirmă că trebuie să acceptăm viaţa ca fiind fără 
sens — chiar absurdă — dar că, oricum, printr-un 
simțământ sau un act nerațional trebuie să căutăm 
o experienţă prin care vom fi „autentificaţi“. În 
țările unde se vorbeşte engleza, sistemele numite 
pozitivism şi definiţionalism logic au o largă 
răspândire. Acestea prezintă un caz ca mergând 
numai cu acele date care sunt disponibile pentru 
evaluare științifică. Pozitivistul logic trebuie să por- 
nească de la presupunerea că lucrurile pe care el le 
observă au o validitate obiectivă și că el însuși 
posedă o minte rațională. Dar el n-are dreptul să 
facă aceasta dacă este consecvent cu premisa lui de 
bază că omul este produsul unuei șanse oarbe. 
Atât existențialismul continentului european, 
cât și filozofiile definiționaliste ale Angliei și 


Americii, nu reușesc să răspundă nici unei întrebări 
cu privire la adevărul fundamental și deci nu sunt 
în poziția de a-L putea nega pe Dumnezeu sau 
realităţile spirituale. Ei pornesc cu presupunerea 
oarbă că nu există un Creator şi un Susținător al 
lumii existente, dar acesta este un lucru pe care ei 
nu-l pot dovedi. Omul, în propria lui înțelepciune, 
este din cale afară de încurcat în a se explica pe sine 
și lumea în care trăiește. Deci, adevărata înţelep- 
ciune poate fi găsită numai atunci când cineva se 
supune descoperirii lui Dumnezeu. 


3. Alternativele cunoașterii umane 


Creștinul recunoaște fără ezitare eșecurile și 
limitele cunoașterii omului, și cu toate acestea 
insistă că omul nu trebuie să dispere. El a găsit în 
Isus Hristos răspunsul la problemele vexante ale 
vieţii. E] știe cine este omul, de ce se află aici și unde 
merge. Nu î își arogă faptul de a avea un intelect mai 
pătrunzător decât naturalistul, ci mai degrabă 
declară că pacea și cunoașterea lui sunt la dispoziția 
oricui. 

Viaţa creștinului începe cu un act de credinţă. 
Hristosul istoric este descoperit în cele patru Evan- 
ghelii, iar semnificația vieții Lui, moartea și 
învierea Lui sunt explicate în epistole. Cărţile 
Noului Testamnet au fost examinate amănunţit prin 
criticism expert și autenticitatea lor a fost dovedită. 


Avem deci motive întemeiate să credem ceea ce 
spun ele despre Isus Hristos. Oricum, cei care nu se 
vor abate de la presupunerile lor naturaliste sau 
raționaliste, refuză să creadă, nefiind influențați 
nici de evidenţa istorică, nici de mărturia Bisericii 
Creştine. Ei deci nu vor găsi pace, nici bucurie, până 
nu iau o hotărâre morală. Ei trebuie să își 
recunoască falimentul și starea de păcat și cu o 
credință smerită să se supună cerinţelor lui Isus 
Hristos. Când vor face aceasta, Duhul Sfânt le va 
face real adevărul Scripturii, viața le va fi plină de 
sens, bogată în bucurie și glorioasă în așteptarea ei. 
Cuvintele apostolului Paul răsună pentru o 
generație marcată de neliniște, incertitudine și dis- 
perare: „Fiindcă propovăduirea crucii este o 
nebunie pentru cei ce sunt pe calea pierzării; dar 
pentru noi, care suntem pe calea mântuirii, este 
puterea lui Dumnezeu“ (1 Corinteni 1.18). 
Malcolm Muggeridge, un strălucit satir care a 
editat odată publicația Punch, a observat in- 
capacitatea vădită a gândirii umaniste de a satisface 
nevoile omenirii. El vede lumea devenind din ce în 
ce mai imorală și fărădelege, iar în cartea sa „Un alt 
rege“, declară: „Astfel m-am întors de unde am 
pornit, la celălalt rege, Isus Unul, la noțiunea 
creștină că eforturile omului de a se face fericit pe 
el personal ş și colectiv, în termenii pământești, sunt 
sortite falimentului. Într- adevăr, așa cum a spus 
Domnul Isus Hristos, el trebuie să se nască din nou, 


să devină un om nou, sau nu va fi nimic. Astfel am 
concluzionat în cele din urmă, nereușind să găsesc 
în experiența trecutului, în dilemele prezente și în 
așteptările viitorului, nici o forță alternativă. ex 

Da, Hristos răstignit, înviat, înălțat și care va 
reveni este singurul răspuns la nevoile cele mai 
profunde ale omului. Orice suflet zbuciumat să ştie 
că puterea și înțelepciunea lui Dumnezeu sunt la 
dispoziția tuturor acelora care vor crede mesajul 
Evangheliei. 


12 
Problema autorității 


Nefericirea și nemulțumirea generației prezente 
se manifestă puternic în neliniștea turbulentă a 
tinerilor din campus-urile şcolilor, colegiilor „și 
universităților. Mulţi studenți insistă să aibă mai 
mult cuvânt în determinarea programei analitice şi 
a politicii școlare. Elementele radicale arată puţin 
respect pentru profesori și pentru autorităţile ad- 
ministrative și, drept rezultat, publicul larg este 
înspăimântat, unii cerând chiar o acţiune mai 
serioasă a poliției pentru a supune pe aceşti 
revoluționari. Oricum, adulți responsabili recunosc 


* „Another King“ (Edinburgh, 1968), pag. 12,13. 


că deși poate fi necesară exmatricularea acestor 
tineri din instituţiile noastre de învățământ, numai 
acest lucru nu va rezolva problema de bază. Revolta 
în campus-uri nu este decât un simptom al unei 
plăgi serioase de care suferă întreaga lume astăzi și 
anume: alienarea față de Dumnezeu. Revoltele 
împotriva autorității, fiecare însoțită de un așa 
numit „nou stabiliment“, nu reprezintă o izbucnire 
misterioasă, spontană, ci este rezultatul direct al 
respingerii treptate a autorității lui Dumnezeu, care 
a avut loc în ultimii cincizeci de ani. De aceea, mulți 
dintre adulţii care își exprimă atât de puternic 
groaza față de insurgența acestor tineri, ei înșiși se 
fac serios răspunzători. Ei au avut o parte majoră 
în cauzarea tulburărilor de astăzi. 

Biblia ne învaţă că întreaga autoritate își are 
rădăcinile în Dumnezeu. Primele capitole ale 
Genezei Îl prezintă ca fiind Creator al Universului 
și ca Supremul Dătător de Lege, Căruia oamenii îi 
datorează ascultare. De la Geneza până la Apocalip- 
sa, Dumnezeul Întreit este prezentat ca Autoritate 
de ultimă instanţă, care face cunoscute legile Sale 
și arată consecințele neascultării. Pe tot parcursul 
Vechiului Testament, Dumnezeu este recunoscut ca 
Împărat al lumii — Creatorul, Cel care controlează, 
de la care vin toate, și Mântuitorul. Spre exemplu, 
Psalmii, Cartea Imnurilor credinței ebraice, ex- 
primă frumos această convingere: „Cântaţi Dom- 
nului o cântare nouă! Cântaţi Domnului, toți 


ia, 


locuitorii pământului! Spuneţi printre neamuri: 
„Domnul împărățește.“ De aceea lumea este tare şi 
nu se clatină.“ Domnul judecă popoarele cu drep- 
tate. Să se bucure cerurile și să se veselească 
pământul; să mugească marea cu tot ce cuprinde 
ea! Să tresalte câmpia, cu tot ce e pe ea, toţi copacii 
pădurii să strige de bucurie înaintea Domnului! 
Căci El vine, vine să judece pământul. El va judeca 
lumea cu dreptate, și popoarele după credincioşia 
Lui“ (Psalmul 96.1,10-13). 

Discutând subiectul autorităţii, vom considera 
mái întâi tragedia respingerii acesteia în teorie și în 
practică, iar în al doilea rând, raţiunea de a o 
accepta astăzi. 


1. Autoritatea — Tragedia respingerii ei 


Orice om care observă actualitatea și citeşte este 
conștient de marile schimbări care au avut loc în 
anii recenți cu privire la conduita morală. Oamenii 
totdeauna au spus minciuni, au practicat necinstea, 
au acționat cu cruzime și au săvârșit fapte imorale, 
dar cei mai mulți bărbaţi și femei admiteau că toate 
aceste lucruri erau rele. Ei recunoșteau că adevărul, 
cinstea, bunătatea, curăția sunt virtuți de dorit. 
Astăzi mulți neagă faptul că se poate face o dis- 
tincție clară între dreptate și nedreptate, între bine 
şi rău, între vinovăție și inocență. 

Această atitudine care respinge autoritatea ab- 


solută și standardele definite își are originea în 
teoriile oamenilor de filosofie și știință şi aceste idei 
și-au creat treptat drum în tiparul de viață al 
maselor. Biblia învață clar că omul este o creatură 
rațională, cu răspunderea de a trăi în ascultare de 
legile morale ale unui Dumnezeu personal. Mulţi 
filozofi necreștini din vechime, urmând idealismul 
rațional al lui Plato sau Aristotel, au afirmat că 
omul este superior altor creaturi și că distincţiile 
autentice ale adevărului și moralității sunt veșnice 
și imuabile. Chiar și în timpurile relativ moderne, 
oameni ca Descartes, Leibnitz, Hegel și Hocking 
l-au considerat pe om a se afla sub obligația de a 
asculta de norme fixe, pe care să nu le poată viola 
fără urmări dureroase. Deşi cei mai mulți oameni 
în lumea occidentală nu au fost nici creștini auten- 
tici, nici educați temeinic în filosofie, publicul în 
general a fost puternic influențat de învățăturile 
credinţei creștine și de gândirea acelora care au 
urmat tradiția platonică. Majoritatea acelora care 
trăiau într-un fel rău, fie simțeau nevoia să își 
justifice comportarea, fie admiteau că ar trebui să 
trăiască în alt fel. 

Cu părere de rău trebuie să spunem că filozofia 
naturalistă, ce reneagă un Dumnezeu personal, și-a 
avut mereu apărătorii ei. Agnosticii, ateiștii și pan- 
teiștii, deși deosebiți între ei în multe puncte impor- 
tante de vedere, toți sunt de acord că omul nu 
trebuie să privească dincolo de el însuşi și de lumea 

temporo-spaţială, în căutarea sa pentru adevărul 
suprem. Toţi concură în a renega un Dumnezeu 
personal care a stabilit standarde absolute cu 
privire la bine și rău pentru omenire. Ei insistă că 
omul însuşi trebuie să determine comportarea 
adevărată și dreaptă, fără referință la un Dumnezeu 
în afara universului. Renegând o autoritate su- 
pranaturală, ei își stabilesc propriile standarde. 
lledoniștii greci făceau din plăcere criteriul după 
care își determinau cursul comportării. Ei recu- 
noșteau într-adevăr că cineva poate fi forțat să 
aleagă între o plăcere momentană şi aceea care ar 
asigura o mulțumire pentru o perioadă mai lungă 
de timp, dar toate aceste determinări erau făcute 
pe temeiuri egoiste. O altă cale, numită utili- 
tarianism, declară că omul trebuie să își aleagă 
cursul purtării sale pe baza unei evaluări atente a 
ceea ce va asigura cel mai mare bine pentru cel mai 
mare număr. Aceasta este în esenţă învățătura 
acelora care se numeau pe ei înșiși umaniști și a 
acelor teologi moderni care apără „noua mora- 
litate“. Toţi reneagă un Dumnezeu personal, care a 
stabilit reguli morale definite pe care omul să le 
urmeze. 

Renegarea lui Dumnezeu și a absoluturilor de 
către filozofi şi teologi a fost ajutată de teoria 
evoluţiei naturaliste. Cei mai mulți savanți cred 
astăzi că omul este produsul șansei oarbe și sunt 
determinaţi să găsească răspunsurile la întrebările 


lor cu privire la viaţă, fără a se referi la Dumnezeu 
Acest mod de gândire a captat majoritatea intelec- 
tualilor de astăzi și este evidentă o ostilitate în 
creștere faţă de credința creștină. Naturalişti tim- 
purni, ca John Stuart Mill (1806-1873) un 
proeminent utilitarianist, nu au derâs standardele 
biblice de comportament, nici nu au apărat faptele 
crude și imorale. Totuși, oameni ca Nietzsche și Karl 
Marx au fost înverșunați în ura lor față de Scriptură 
Naturaliștii de astăzi, în cea mai mare parte, au o 
atitudine extrem de negativă față de Biblie şi sunt 
convinși că virtuțile creștine cum sunt mila. sim- 
patia, dragostea, umilința și puritatea sexuală nu 
sunt totdeuna de dorit. Survolând materialismul 
dialectic al lui Marx, pragmatismul lui John Dewey 
pozitivismul logic al lui LeComte, sau existenţialis- 
mul unor oameni ca Sartre, se poate vedea că ei 
diferă unul de altul în multe privinţe, dar că toți 
deopotrivă sunt ateiști și că fiecare consideră omul 
ca fiind produsul unor cauze iraționale asupra 
căruia nu poate fi atașat nici un cod absolut de 
comportare morală. Aceasta este și poziția 
apologeților „noii moralități“. Oamenii aceştia se 
numesc adesea teologi, dar ei nu cred într-un Dum- 
nezeu vlu și personal, care a stabilit standardele cu 
privire la bine și la rău. 
Masele nu păstrează niciodată pacea cu intelec- 
tualii „Când are loc un curent teoretic. În istoria 
greacă s-a scurs o perioadă de timp, înainte ca 

cinismul și dispariţia filozofilor ateiști să îşi facă 
impactul asupra vieţii orășeanului grec de rând. 
Totuși, este inevitabil ca omul de pe stradă să nu fie 
în ultima instanță inflențat de curentele de gândire 
ale intelectualilor. Întreaga civilizaţie greco- 
romană a abandonat treptat valorile morale ale 
zilelor de început. Convinși că viața nu avea sem- 
nificaţie sau realitate veșnică, bărbați și femei s-au 
aruncat în practici moral degradate de nespus. In 
această situaţie, Isus Hristos a venit să lumineze 
întunecimea vremii, să devină sacrificiul de ispășire 
pentru păcătoși și să scape lumea de sub puterea 
păcatului și a lui Satan. După învierea Lui și 
ridicarea în glorie, vestirea apostolică a lui Hristos 
— crucificat, înviat și venind din nou — a transfor- 
mat viețile a nenumărate mii de oameni. 

În anii care au urmat erei apostolice, credința 
creştină împreună cu filozofia idealistă a lui Plato 
şi Aristotel au continuat să exercite o largă in- 
fluență. Marea majoritate a omenirii a învăţat de-a 
lungul secolelor că jaloanele morale ale Bibliei 
constituie viața cea mai bună. Aproape oricine era 
de acord că adevărul, curajul, bunătatea și virtuțile 
similare, trebuiau să fie practicate. Cei mai mulți 
oameni nu trăiau o viață creştină, dar admiteau că 
ar fi trebuit să trăiască așa. 

Această atitudine a continuat chiar în timpul 
secolelor optsprezece și nouăsprezece, când un 
mare număr de lideri religioși cu influență au 


început să nege inspiraţia Scripturilor și să respingă 
unele doctrine nou testamentale. Conducătorii și 
mulțimea din biserici și în societate credeau încă în 
Dumnezeu, î în nemurire și în standarde morale fixe. 
Bărbaţii și femeile admiteau în general, chiar cei 
care rareori mergeau în biserici, că oamenii trebuie 
să fie buni, plini de adevăr, onești și puri. În general 
era crezută ideea că Dumnezeu este un Tată Ceresc 
iubitor, care în cele din urmă îl va duce pe om la 
fericirea eternă. Nu puteau fi aduse motive obiec- 
tive tari pentru această credinţă, dar ea era privită 
cu optimism aproape oriunde. 

Însă o schimbare treptată a avut loc în ultimii 
cincizeci de ani. Cei mai mulți oameni nu sunt 
destul de siguri că există într-adevăr un Dumnezeu 
bun, iar pe de altă parte, majoritatea adulților în 
societatea zilelor noastre nu își permit să gândească 
prin prisma implicaţiilor în viaţă a filozofiei 
naturaliste, pe care au acceptat-o în mod tacit. Ei 
vor fi de acord că evoluționiștii probabil au drep- 
tate, dar menţin un anumit respect pentru religie și 
nutresc o vagă speranţă referitoare la un viitor 
fericit după moarte. În viața de fiecare zi, oricum, 
ei au devenit practic ateiști. Ei își petrec timpul 
într-o căutare nebună după fericire, îndreptându-se 
către lucruri care le aduc confort fizic şi către 
plăceri senzule. Deși nu apără anarhia, ei sunt gata 
să calce legea dacă acest lucru le aduce câștig cu un 
risc redus de a fi depistaţi. Ei sunt întru-totul 


nepreocupaţi de nevoile celor puţin privilegiați şi 
de drepturile victimelor prejudiciului adus nor- 
melor umanitare. Ei încearcă să trăiască o lume de 
compromis între un ateism lipsit de speranţă și o 
credință ce doreşte un binefăcător ceresc, iubitor și 
indulgent. 

Mulţi tineri văd inconsistența și ipocrizia acestei 
poziţii. Unii dintre ei au o compasiune autentică 
pentru aceia care suferă ca urmare a unei in- 
tolerante radicale și a unui sistem economic imper- 
sonal. Ei reacționează împotriva materialismului 
cras al părinţilor lor. De asemenea, resping toate 
formele de credinţă religioasă. Dacă nu există Dum- 
nezeu, spun ei, este fără noimă să vorbești despre 
principii morale. De aceea, ei sar peste orice 
restricții de religie, își pierd răbdarea în fața unor 
lucruri stabilite și uneori devin violent de rebeli. 


2. Autoritatea — raţiunea faptului de a o 
recunoaște 


Condiţiile din lumea de astăzi arată faptul că 
nici cei tineri, nici cei în vârstă nu pot pune consec- 
vent în practică ideea că omul este doar o mașină 
fără scop ori semnificaţie. Printre tinerii între cinci- 
sprezece și nouăsprezece ani, rata sinuciderilor s-a 
ridicat în ultimii ani la patruzeci și opt la sută. 
Crizele nervoase și tulburările psihotice cresc într- 
un ritm alarmant. Disperarea și frustrarea care duc 


la aceste reacții extreme sunt însoțite de folosirea 
drogurilor, pornografie Și orgii sexuale bizare. 
Acești tineri nu realizează că prin comportamentul 
lor, strigă de fapt după o voce autoritară care să le 
spună cine sunt, de ce se află ei aici şi ce trebuie să 
facă. 

Dintotdeauna, oamenilor le-a fost necesară 
vocea autorităţii. Chiar în afara Bisericii creștine 
există o recunoaştere tot mai largă a faptului că 
oamenii nu sunt biete animale şi că nu pot fi 
satisfăcuți cu gândirea complet lipsită de sens și 
fără speranţă a naturalismului ateu. Un număr de 
filozofi europeni îl urmează pe Ludwig Wit- 
îgenstein, un eminent filozof german care avea o 
minte logică strălucită pentru matematici și care a 
simțit că secretul înțelegerii umanității trebuie 
căutat în afara lumii temporo-spaţiale. F iind o per- 
soană sensibilă, el tânjea adânc după o voce 
autoritară din afară, care să vorbească despre 
necesităţile morale ale omului, niciodată realizând 
însă că dorința lui fusese deja împlinită în Cuvântul 
descoperit al lui Dumnezeu. 

Amintiţi-vă că oamenii de știință pot doar deter- 
mina cum se comportă lucrurile. Ei nu pot găsi 
răspunsurile la întrebări de ultimă instanță. Dacă 
știința a avansat într-atât încât oamenii au o 
înţelegere completă a lumii fizice, ea va fi încă 
incapabilă să explice de ce există lumea, cine este 
omul, sau unde merge el. Mișcarea Filozofiei 


Analitice începută de Wittgenstein subliniează 
necesitatea studiului serios al documentelor is- 
torice și al literaturii trecutului. Acești savanţi 
afirmă că astfel de surse vor da mult mai multă 
lumină asupra problemelor fundamentale cărora 
omul are a le face față, decât un studiu al științelor 
fizice. Implicația acestui curent este încurajatoare 
pentru creștinii adevărați, deoarece el indică faptul 
că acești învățați recunosc nevoia omului de a 
asculta de o voce situată în afara lui însuși și a lumii 
naturale. Noi afirmăm fără ezitare că în Scriptură 
avem acel cuvânt de autoritate, esenţial pentru 
binele uman. 

Creștinismul istoric a susținut întotdeauna că 
Biblia este inspirată într-un fel unic și că de aceea 
este adevărată și demnă de crezare, atât în ceea ce 
privește aspectele istorice, cât și învățătura ei. 
Doctrina inspiraţiei Scripturilor a fost confirmată 
în numeroase feluri. Copiile după manuscrise au 
fost supuse evaluării științifice, autenticitatea 
fiecărei cărți a Bibliei menţinându- -se. Acurateţea 
istorică a Scripturilor a fost repetat confirmată de 
dovezi arheologice. Intercoeziunea celor șaizeci și 
şase de cărți — cu toate că au fost scrise de-a lungul 
unei perioade de o mie cinci sute de ani — este o 
sursă de uimire pentru toți aceia care studiază 
Biblia cu atenție. Mai mult decât atât, oricând 
bărbaţi și femei, băieți și fete, cred în mod sincer 
mesajul ei, încrezându-se în Isus Hristos ca Domn 


personal și Mântuitor, ei sunt eliberați de păcat. 
Eliberarea de vină, siguranța speranţei, experimen- 
tarea dragostei lui Dumnezeu — numai aceste 
realități pot veni în întâmpinarea nevoilor 
tineretului neliniștit, frustrat și disperând, din ziua 
de astăzi. Aceste binecuvântări se află la îndemâna 
tuturor acelora care vor asculta de vocea autorizată 
a lui Dumnezeu, vorbind prin Scripturi. Cine ești 
tu? Citește Cuvântul lui Dumnezeu și vei afla. Cum 
poti dobândi fericirea adevărată? Răspunsul poate 
fi găsit în Biblie. Unde vei merge după ce vei muri? 
Cuvântul lui Dumnezeu îţi poate da răspunsul. Nici 
un om de știință sau filozof nu poate vorbi cu 
autoritate în aceste chestiuni. 
În aceste zile ale așa numitei breșe în generații, 

societatea este divizată în tineri și vârstnici. Noi toţi 
ne găsim fie de o parte, fie de cealaltă. Dar Biblia 
— cea mai revelatoare carte din î întreaga lume — 
împlinește cele mai adânci nevoi ale tinerilor și 
vârstnicilor. Cu mai mult de 100 de ani în urmă, un 
mare teolog, vorbind generației sale, exprima 
gânduri extrem de adecvate epocii noastre. Cine ne 
poate spune dacă această liniște înspăimântătoare 
și misterioasă în care S-a înfășurat Cel Infinit 
prevestește îndurare sau mânie? Cine poate spune 
conștiinței tulburate dacă EI, ale cărui legi în natură 
sunt inflexibile și neîndurătoare, va trece cu 
vederea păcatul? Cine poate răspunde întrebării 
îngrijorătoare dacă cei morţi își continuă existenţa, 


sau încetează a mai fi? Există o stare viitoare? Și 
dacă este așa, care este natura acelei condiţii 
neîncercate de ființă? Dacă există fericire 
nemuritoare, cum o pot ajunge? Dacă există o 
nenorocire veșnică, cum pot scăpa de ea? Cititorul 
să-și închidă Biblia și să răspundă la aceste întrebări 
memorabile, singur, cu seriozitate, prin ceea ce 
cunoaște în afara învățăturilor ei. Ce bază solidă de 
sprijin are el cu privire la aceste lucruri care 
transcend absolut toată experiența pământească şi 
care se află în întregime în afara percepției 
facultăţilor noastre neajutorate? Un om de credință 
ușuratică se poate amăgi probabil în a crede ceea 
ce dorește să creadă. Astfel, el poate crede 
îndurarea nemărginită a lui Dumnezeu, faptul că El 
este gata să-i ierte pe cei care au călcat legea și că 
există o fericire veșnică după moarte. Dar toate 
acestea sunt un vis. El nu știe nimic, nu poate ști 
nimic despre aceste lucruri, exceptând directa 
revelaţie din ceruri. 

De aceea, intrebarea este cu privire la viaţă și la 
moarte. Noi nu putem și nu vom abandona credința 
noastră în Biblie. A face aşa, ar însemna să 
capitulăm în faţa disperării oarbe. Ar însemna să 
ascundem soarele de pe cer și să stingem dintr-o 
dată sursa însăși de lumină, viaţă și sfinţenie. „Orice 
făptură este ca iarba și toată strălucirea ei ca floarea 
de pe câmp. Iarba se usucă, floarea cade, când suflă 
vântul Domnului peste ea. În adevăr, poporul este 


ca iarba: iarba se usucă, floarea cade ; dar Cuvântul 


Dumnezeului nostru rămâne în veac,“ 


13 
Problema libertăţii 


Majoritatea cetățenilor americani apreciază cele 
patru libertăți — cuvântul, presa, întrunirile și 
religia — garantate prin Constituţie. Niciodată în 
istorie aceste drepturi nu au fost puse la încercare 
ca în generația prezentă. Furnizori de literatură 
pornografică şi producători de filme murdare ex- 
perimentează constant să vadă cât de departe pot 
merge fără arestare și condamnare. Studenţi mili- 
tanți invadează deliberat biro „le oficialităților 
școlare și pun în scenă dezordini distructive și 
demonstraţii zgomotoase în numele libertăţii. Când 
le este impusă o măsură de restricție, ei declară 
public că libertatea americană este o glumă şi 
proclamă războiul împotriva stabilimentului. Fi 
reacționează astfel în ciuda faptului că liderii ex- 
ecutivi și judiciari ai zilei au arătat o preocupare 
mai mare pentru drepturile grupurilor minoritare 
și ale acuzaților de călcare a legii, decât oricare 


Citat după Olav Valen-Sendstad de către J.W, Montgomery 
în „The Bible: the living word of revelation“ (Grand Rapids: 
Zonndervan) pag. 217,218. 


dintre predecesorii lor. 

Problema este că tinerii activiști care ridică 
huiduieli la adresa libertăţii, nu înțeleg semnificaţia 
reală a cuvântului. Ei confundă permisiunea cu 
libertatea și se simt frustraţi când modul lor de viață 
neînfrânat nu le aduce satisfacţie. Chiar atunci când 
se retrag din societate pentru a-și face „propriul 
mod de viață“, ei nu realizează nici o satisfacție 
adevărată. Pe feţele lor poate fi văzută o stare de 
adâncă depresiune, o deznădejde profundă este 
dovedită de cifra mereu crescătoare a sinuciderilor 
şi o disperare amarnică se manifestă în folosirea cu 
îndrăzneală a drogurilor periculoase. Acești tineri 
nu cunosc adevăratul răspuns la problemele vieţii. 
Ei sunt complet încurcați atunci când încearcă să 
răspundă la întrebări ce privesc identitatea, țelul 
sau destinul lor. Mai mult decât atât, nu au nimic 
în care să poată crede cu o inimă întreagă. Nevoile 
lor pot fi împlinite totuși în persoana lui Isus Hristos 
şi mii de oameni au găsit eliberare de păcat și de 
viciul drogurilor, când s-au întors la El cu credință. 
Când a fost aici pe pământ, acum aproape 2000 de 
ani în urmă, Isus a zis unui grup dintre cei ce-L 
urmau: „...Dacă rămânețţi în cuvântul Meu, sunteţi 
în adevăr ucenicii Mei; veţi cunoaște adevărul, și 
adevărul vă va face liberi“ (loan 8.31,32). 

Isus a promis libertate adevărată acelora care 
cred în E]. Această libertate nu poate fi separată de 
adevăr și rezultă într-o viață responsabilă, produc- 


tivă. Să ne aplecăm puţin asupra libertății autentice 
— condiţia ei necesară, fundamentul și caracteris- 
ticile ei. 


1. Esenţialul pentru o libertate adevărată 


Libertatea adevărată începe atunci când cineva 
crede în Isus Hristos. Domnul a spus celor ce 
credeau în El: „Veţi cunoaște adevărul și adevărul 
vă va face liberi.“ A crede în Isus Hristos este un act 
simplu. Chiar copiii pot exersa credinţa autentică 
la o vârstă fragedă. De fapt, însăși simplitatea 
Evangheliei a determinat pe mulţi să se depărteze 
de ea. Cu toate acestea, credința adevărată în Fiul 
lui Dumnezeu aduce schimbările cele mai radicale 
și revoluționare. Omul nu poate exersa încrederea 
în Mântuitorul, fără a întoarce spatele păcatului și 
fără a dori cu toată seriozitatea să fie scăpat de sub 
puterea lui. Încrederea în Domnul Isus începe ca un 
act simplu de credinţă, dar conduce la un mod de 
viaţă cu adevărat transformat. 

Te-ai gândit vreodată la Isus Hristos? Cei mai 
mulți oameni care resping credinţa creștină nu s-au 
confruntat serios cu ceea ce reclamă ea. Ei au tras 
concluzia că Biblia nu poate fi adevărată, deoarece 
vorbește despre minuni și despre supranatural. 
Aproape instinctiv au adoptat ideea că o persoană 
n-ar trebui să creadă ceva care nu poate fi dovedit 
prin evaluare științifică. Ei, de asemenea, își dau 


aere că creştinii nu pot prezenta nici un raționa- 
ment logic pentru credinţa lor. 

A crede în Isus Hristos nu contrazice dovada 
științifică. Ideea că nu trebuie să crezi ceva care nu 
poate fi științific dovedit, este imposibil a fi pusă în 
practică. Un om educat pe plan ştiinţific, spre ex- 
emplu, poate vorbi împotriva religiei, ca despre 
ceva care se bazează pe credință și de aceea inac- 
ceptabilă, dar el însuşi nu poate porni în vreo 
lucrare științifică, fără a admite uniformitatea în 
natură și existența unei relaţii de cauzalitate. 
Aceasta reprezintă asumarea unor presupuneri care 
au validitate deoarece se manifestă în experienţă, 
dar care nu sunt demonstrabile științific. Accep- 
tarea aproape universală a Legii Uniformităţii 
arată, simplu, că fiecare om de știință trebuie să 
pornească de la asumarea unor presupuneri, pe 
care le acceptă fără evidență prealabilă. 

Omul de rând care respinge credința creștină, 
de asemenea greșește, imaginându-și că ea se 
bazează pe o credinţă oarbă, sau fie numai pe o 
mentalitate care râvnește anumite lucruri. Validi- 
tatea creștinismului se odihnește pe o evidenţă care 
nu poate fi negată. Biblia este o carte unică. 
Acurateţea ei istorică este în mod continuu atestată 
de descoperiri arheologice. Autenticitatea cărților 
Bibliei este clar arătată, pe măsură ce tot mai multe 
manuscrise sunt găsite. Dovezile creșterii rapide a 
Bisericii din primul secol sunt copleșitoare. 


Dușmanii credinţei creștine nu au fost în stare să 
prezinte motive serioase pentru respingerea de 
către ei a acestor fapte incontestabile. Într-adevăr, 
credința creștinului în Dumnezeu nu rezidă într-o 
formulă dovedită științific și nici inspiraţia Scrip- 
turilor nu poate fi autentificată cu acea certitudine 
logică, prin care orice om necredincios să fie con- 
strâns să o accepte. Cu toate acestea, când cineva 
citeşte Scripturile, examinează dovezile care le 
autentifică și apoi crede în Dumnezeul descoperit 
prin ele, își găsește toate nevoile sale cele mai 
adânci, deplin împlinite. Ajunge să își explice în 
mod satisfăcător viața, înțelege problema răului și 
natura omului și primește răspunsul la întrebările 
îngrijorătoare privind țelul și destinul său. Mai mult 
decât atât, experimentează conștiința păcatului ier- 
tat și posedă o nouă putere de a fi acea persoană 
care cunoaște ceea ce s-ar cuveni să fie. Aceasta este 
libertatea autentică și nici o persoană nu poate 
intra în posesia ei, în afara credinței în Isus Hristos. 


2. Baza pentru o libertate adevărată 


Eliberarea pe care Isus a promis-o celor care 
cred în El se bazează pe adevăr. Hristos a spus 
oamenilor că prin credință, ei vor cunoaște 
adevărurile de ultimă instanţă ale vieţii. De aceea, 
El S-a așezat într-un dezacord total cu cei care 
abordează adevărul și realitatea în mod nihilist, 


negând existența lui Dumnezeu și a unui univers 
rațional. 

Ce a dorit oare Isus să spună atunci când a 
afirmat cu atâta îndrăzneală că omul va afla 
adevărul numai prin credința în El? Care este 
adevărul despre care vorbea El? Drept răspuns, noi 
afirmăm că Hristos vorbea despre „realitatea for- 
mulată prin revelație.“ În primul rând, Isus a spus 
că adevărul poate fi formulat în cuvinte și înțeles în 
mod logic. El poate fi stabilit sistematic. Aceasta 
pune cuvintele lui Hristos în contrast direct cu 
gândirea existențialiștilor zilei de astăzi, deoarece 
ei privesc adevărul ca pe ceva irațional. În al doilea 
rând, adevărul a fost revelat. Filozofii oricărei epoci 
nu au fost în stare să-l găsească prin propriile 
eforturi. Nici o persoană nu are o minte îndeajuns 
de largă pentru a cuprinde adevărul și nici o ființă 
umană nu a fost vreodată atât de pură pentru a și-l 
procura printr-o viață de sfințenie. El vine numai 
de la Dumnezeu. În final, adevărul se ocupă de 
realitate. Lumea de fantasme indusă de droguri, nu 
poate fi considerată reală. 

Adevărul lui Dumnezeu s-a revelat în Biblie. 
Scripturile Vechiului Testament fac cunoscute in- 
finita Lui putere, natura Lui divină, dragostea și 
mila Lui condescendente și îndurătoare. Ele de 
asemenea descoperă secretele originii, naturii, 
responsabilității și a destinului uman. Oamenii pot 
cunoaște de pe sacrele ei pagini cine sunt ei, pentru 


ce există, ce trebuie să facă și unde se îndreaptă. 
Suprema descoperire a adevărului a venit prin 
Isus Hristos. Toate adevărurile esenţiale privitoare 
la Dumnezeu și la om au luat o nouă dimensiune, 
odată cu venirea lui Isus Hristos în lume, după cum 
este făcută cunoscută în Noul Testament. În El s-a 
arătat flacăra deplină a harului și a gloriei divine. 
El a venit ca să mijlocească între natura Dum- 
nezeului sfânt și nevăzut și oamenii înstrăinați față 
de El datorită păcatului. loan spunea: „căci Legea 
a fost dată prin Moise, dar harul și adevărul au venit 
prin Isus Hristos. Nimeni n-a văzut vreodată pe 
Dumnezeu; singurul Lui Fiu, care este în sânul 
Tatălui, Acela L-a făcut cunsocut“ (loan 1.17-18). 
Prin întrupare, Dumnezeu S-a făcut tangibil 
cunoașterii omului. În cuvintele şi lucrarea lui Hris- 
tos, Dumnezeu este făcut cunoscut oamenilor. 
Adevărul lui Dumnezeu nu se revelează numai 
în Isus și în Biblie, ci s-a verificat în Hristosul istoric. 
El nu este un personaj mitic, ce transpare din 
trecutul întunecat. Apariția lui î în Palestina acum 
aproape 2000 de ani a schimbat cursul istoriei. 
Într-un interval de 20 de ani după moartea și 
învierea Lui, mii și mii de oameni și-au afirmat 
credința în El, iar Biserica primară a devenit un 
factor de care Imperiul Roman a trebuit să țină 
seama. Comentând mijloacele la care au recurs 
necredincioșii pentru a explica propovăduirea 
apostolilor și creșterea fenomenală a Bisericii 


primare, J.B.Phillips spune: „Cu siguranță con- 
stituie o credulitate tensionată până la punctul de 
explozie să crezi că această schimbare de atitudine 
dramatică şi susținută s-a fundamentat pe haluci- 
nație, istorie, sau pe o înșelătorie ingenioasă.“ 

Schimbarea revoluționară a apostolilor şi trăi- 
nicia mărturiei lor în fața crudei persecuții, nu lasă 
loc nici unei întrebări cu privire la faptul dacă primii 
creștini au crezut sau nu în învierea literală a lui 
Hristos. Acești dintâi creștini erau convinși atât de 
profund că Isus înviase din morţi, încât nici o formă 
de împotrivire nu a putut să le zdruncine credința 
sau să-i facă să renunțe la loialitatea lor față de 
Domnul Isus. 

Mai mult decât atât, deoarece Noul Testament 
își are originea în același secol în care au avut loc 
evenimentele pe care le înregistrează și le explică, 
nu a existat un interval de timp, în care mituri și 
legende să poată acoperi treptat adevărul. Evidenţa 
abundentă oferită de arheologie stabilește tot mai 
mult datarea timpurie a acestor cărți ale Noului 
Testament și confirmă acuratețea lor istorică. De 
aceea, cei care insistă că Hristosul istoric adevărat 
nu poate fi cunoscut, greşesc în mod nescuzabil. 

Orice căutător sincer al adevărului își provoacă 


* J.B.Phillips, „Your God is too small“ (New York: Macmillan), 
pag.112. 


singur un mare act de nedreptate, dacă nu ţine 
seama în mod serios de Domnul Isus. Cei mai mulți 
oameni Îl resping din i ignoranță, fără să fi investigat 
vreodată în mod real afirmaţiile scriitorilor Bibliei. 
Dacă doriți adevărul în mod serios, citiţi Scripturile 
Noului Testament cu rugăciune și cu atenție și veţi 
descoperi că ele sunt adevărate. Vă veţi familiariza 
în mod personal cu Hristosul viu pe care ele Îl 
vestesc și, ca urmare, veți înțelege cine este omul, 
de ce se află el aici și cum poate fi scăpat de sub 
vină și de sub puterea păcatului. 


3. Semnele libertăţii adevărate 


Fiind arătat că libertatea autentică nu poate fi 
atinsă fără exercițiul credinţei și fără cunoașterea 
adevărului, și fiind definite atât credința cât și 
adevărul, vom lua în considerație acum însăși liber- 
tatea. Când Domnul Isus a promis „adevărul vă va 
elibera“, ce a înțeles prin aceasta? Ce este această 
libertate pe care a promis-o Isus? Este libertatea de 
a trăi fără principii călăuzitoare, de a acţiona după 
orice impuls, de a gratifica orice poftă? Răspunsul 
nostru la aceste întrebări este un nu emfatic! Liber- 
tatea promisă de Isus nu este anarhie morală, nu 
este o viață fără nici o restricție. Învățătura Bibliei 
și lecțiile învăţate prin experiența umană se află 
într-o perfectă armonie între ele, arătând că liber- 
tatea adevărată poate fi găsită numai atunci când 


cineva trăiește în limitele legii. Un proiectant 
trebuie să respecte anumite legi naturale, pentru a 
produce o mașină sau o construcţie cu frumuseţe și 
funcţionalitate reală. Un atlet trebuie să țină seama 
de un număr de reguli pentru sănătate, dacă are de 
continuat o activitate de mare solicitare timp de ani 
de zile. Orice câmp de activitate umană, care merită 
osteneală, implică respectarea anumitor discipline. 

Pe plan moral, nici o persoană apăsată de 
simțăminte adânci de vinovăţie, nu este cu adevărat 
liberă. Mii de persoane vizitează anual fețe 
bisericești, psihologi și psihiatri, simţindu-şi nevoia 
critică după ajutor. Adânci simțăminte de vină 
afundă atât pe tineri cât şi pe bătrâni în mod 
continuu în disperare, rezultând stări care pornesc 
de la insomnie, până la boală mintală severă. Cel 
care trăiește într-o asemenea robie nu este un om 
liber. 

Biblia ne învaţă că vina păcatului nu este o iluzie 
mintală, ci o realitate căreia trebuie să i se facă faţă 
și să fie învinsă. Omul păcătos este înstrăinat de 
Dumnezeu prin lucrările sale rele și se află sub 
condamnare. Apostolul Paul a deciarat că vinovăția 
omului, cu vrăjmășia ei consecutivă față de Dum- 


nezeu, este îndepărtată prin sângele lui Hristos. „Și 


pe voi, care odinioară erați străini și vrăjmași în 
gândirea voastră și prin fapte rele, El v-a împăcat 
acum prin trupul Lui de carne, prin moarte, ca să 
vă prezinte înaintea Lui sfinţi, curaţi și fără vină“ 


(Coloseni 1.21,22). 

Nenumărate mii de oameni au experimentat 
bucuria realizării faptului de a fi iertat. Fiul lui 
Dumnezeu, ca Înlocuitor al nostru, a trăit o viață 
fără păcat și a murit pe cruce pentru a plăti preţul 
păcatelor noastre. În momentul în care credem în 
El, Dumnezeu declară că vina păcatului nostru s-a 
dus, pedeapsa fiind deja luată de acest Mântuitor 
asupra Lui. 

Pe lângă tensiunea vinovăţiei, oamenii trăiesc, 
de asemenea, în sclavie față de puterea păcatului. 
Adevărata libertate constă în abilitatea de a lua 
rațional în consideraţie toate premisele, de a le 
înțelege, de a recunoaște posibilități alternative de 
procedură și de a face apoi o opţiune. Cel care bea 
excesiv în mod regulat este un sclav, indiferent dacă 
știe sau nu acest lucru. Individul care urmărește 
câștigul material ca ţel, se va vedea mințind, ex- 
crocând și devenind fără inimă în atitudinea lui față 
de alții. Persoana raţională care neagă cu hotărâre 
pe Dumnezeu, sau Îl ignoră, este frustrată de 
gândul că viața nu are sens sau ţel și fie se aruncă 
în ocupaţia ei cu atâta intensitate încât devine o 
sclavă, fie găsește o altă modalitate de a-și exprima 
adânca neliniște. Unii abandonează orice gândire a 
demnității personale sau de apreciere a valorilor, 
lăsându-se pradă băuturii, drogurilor sau senzualis- 
mului. 

Dacă nu aţi crezut niciodată în Isus Hristos, 


aveți nevoie de eliberare de sub puterea păcatului, 
deoarece toți aceia care nu-L. cunosc pe Isus sunt 
sclavii ei. Paul spune credincioșilor cu privire la 
situaţia lor anterioară de robie: „Căci, atunci când 
erați robi ai păcatului, erați liberi față de 
neprihănire. Și ce roade aduceați atunci? Roade, de 
care acum vă este rușine: pentru că sfârșitul acestor 
lucruri este moartea“ (Romani 6.20,21). 

Experiența umană confirmă învățătura biblică, 
anume că inechitatea își înrobește victimele. Într- 
adevăr, cei care nu trăiesc în adâncimile depravării 
umane, nu gratifică orice gând desfrânat. Oricum, 
nici un om nu poate spune că a ajuns să își 
stăpânească toate fär rădelegile, obiceiurile rele, in- 
dulgența de sine însuși, ori slăbiciunile. Libertatea 
față de sclavia păcatului nu poate fi realizată în 
afara lui Isus Hristos. „Căci, dacă este cineva în 
Hristos, este o creaţie nouă. Cele vechi s-au dus: 
iată, toate s-au făcut noi“ (1 Corinteni 5.17). 

Atât istoria trecută cât și experiența prezentă ne 
arată că adevărata libertate și fericire nu se obțin 
dând frâu liber lascivităţii. Persoana care neagă 
toate standardele morale, care abandonează toate 
eforturile de a trăi decent și își dă frâu liber 
pasiunilor, se va găsi încolăcită fără speranţă, de 
păcatul ei. Singura soluţie este de a asculta de vocea 
lui Dumnezeu, care vorbește prin Cuvântul Lui. 
Reamintiţi-vă, cărțile care alcătuiesc Noul Testa- 
ment nu sunt mituri sau relatări de legende scrise 


la sute de ani după viața lui Isus pe pământ. Ele 
sunt autentice și în mod divin inspirate. Citiţi-le cu 
atenție și cu rugăciune. Fiți pregătiţi pentru o 


care indică faptul că ei au descoperit secretul 
adevăratei bucurii. Va fi interesant și vom fi ajutați 
dacă ne vom opri asupra căutării inutile de astăzi 


după fericire, ca apoi să discutăm singura cale pe 
care aceasta poate fi realizată. 


schimbare drastică a felului vostru de viață. Dar fiți 
siguri că această nouă viață vă va da atât de multă 
ÎI bucurie și belșug de libertate, încât niciodată nu 
|! veţi regreta că ați devenit slujitori ai lui Isus Hris- 
"II tos. 


marae 


1. Căutarea inutilă a omului după fericire 


Orice persoană tânără sau în vârstă dorește 
14 fericirea, dar mii de persoane au ajuns la disperarea 
Problema fericirii de a nu o mai atinge vreodată. Ele își găsesc bine 
exprimate sentimentele de către un om bogat care, 
răspunzând la o întrebare privind propria fericire, 
a spus, „Fericit? Există cineva într-adevăr fericit?“ 
Oamenii încearcă să găsească satisfacţie în multe 
lucruri, dar nu au succes datorită unei deficiențe 


| Ce este fericirea? Această întrebare pusă unui 

auditoriu va primi o varietate de răspunsuri. Pentru 
"i! unii oameni, fericirea este să te afli pe un teren de 
| golf, pentru alții este o excursie la pescuit și pentru 


alţii, o casă nouă. Unii nu-și pot imagina fericirea 
fără lumini strălucitoare, muzică antrenantă, 
băuturi ameţitoare și comportament senzual. 
Cuvântul „fericire“, după cum vedeţi, are înţelesuri 
diferite pentru oameni. 

Omenirea caută fericirea cu o intensitate 
neegalată în istorie, dar cei mai optimiști trebuie să 
admită că omul nu a găsit-o. Creșterea ratei sinuci- 
derilor, frecventele șocuri nervoase și numeroasele 
familii distruse, vorbesc despre falimentul omului 
în a atinge fericirea. Pe de altă parte, aceia care au 
intrat într-o relație autentică cu Isus Hristos, 
manifestă o pace lăuntrică și un optimism radios, 


profunde în felul cum privesc viața. 

Modul în care mulți tineri de astăzi caută 
fericirea este de-a dreptul deranjant pentru cei mai 
mulți adulți. Desigur, în fiecare generaţie tinerii fac 
lucruri dezaprobate de părinţii lor. Oricum, in- 
divizii mai înţelepţi ai generaţiei mai vârstnice au 
recunoscut totdeauna că nu poţi „pune mintea unui 
vârstnic pe umerii unui tânăr.“ Cei mai mulți tineri 
de astăzi nu diferă fundamental de cei din 
generaţiile trecute, dar o minoritate considerabilă 
dintre ei trece de la o scurtă experienţă la alta, 
căutând continuu senzaţii tari. Pentru unii, acestea 
pot fi un act de extremă cruzime, pentru alții un 


comportament sexual pervertit și încă, pentru alții, 
performanţa unor fapte distructive sub aparența 
luptei împotriva stabilimentului. 

Deşi majoritatea oamenilor nu se poartă 
asemenea activiștilor militanți, omul obișnuit de 
astăzi caută fericirea în afara lui Dumnezeu. El 
pretinde că crede în validitatea legilor morale, dar 
nu are o credință adevărată. Tendinţa este de a etala 
o aparenţă de respectabilitate, când de fapt viaţa 
este trăită egoist și adesea imoral. O astfel de 
persoană poate implica mult interes în ocupaţia ei 
şi poate fi activă în viaţa socială, dând impresia unei 
sănătăți mintale și a unei reale fericiri, însă cu toate 
acestea trăiește momente de adâncă singurătate, o 
izolare de rău augur şi un vag sentiment de 
goliciune sufletească. Deșertăciunea disperantă pe 
care mulţi oameni o simt în căutarea lor după 
fericire se amestecă în funcţie de condiţia nume- 
roaselor familii. Un procent ridicat de tineri au 
crescut într-o atmosferă de neînțelegeri familiale, 
în case destrămate prin divorț sau aflate sub 
încordarea constantă datorată infidelității con- 
jugale. Asemenea tineri pot fi înconjurați de 
beneficii materiale, dar ei se simt mereu neiubiți și 
nedoriți. Mai mult decât atât, au conștienţa dure- 
roasă a faptului că impresia exterioară de bunăstare 
a părinţilor lor nu reprezintă adevăratele simţă- 
minte ale acestora. Ei au învăţat, observându-i pe 
adulți, că o viaţă care recunoaşte corectitudinea 

legilor morale și arborează o mască de respec- 
tabilitate, dar nu are convingeri lăuntrice adânci, 
dă naștere numai la conflict și disperare, nu la 
adevărata fericire. Acești tineri sunt dezgustaţi de 
ipocrizia unei asemenea vieți și au decis să găsească 
satisfacție în a nega în mod deschis și a nu băga în 
seamă referirea la Dumnezeu și la legile morale. 
Oricum, ei mai descoperă că lumea de lumini 
strălucitoare, muzică antrenantă și comportament 
bizar îi lasă singuratici, nesatisfăcuțţi și într-o stare 
de depresie psihică. 

Cauza subliniată a sentimentului de inutilitate 
ce a cuprins pe mulți oameni care caută fericirea 
este rezultatul unei deficiențe profunde în felul lor 
de a privi lumea și viața. Până recent, cei mai mulți 
oameni erau capabili să facă faţă vieţii și să se 
bucure de ea, cu ajutorul convingerii că în cer 
locuiește un Dumnezeu și că orice lucru se va 
desfășura bine într-un anume fel. Dacă se comitea 
vreo crimă oribilă sau dacă în vieţile lor își făcea 
apariţia vreo tragedie, credinţa lor era zdruncinată, 
dar ei stăruiau în a-și spune că binele va triumfa în 
cele din urmă asupra răului. O astfel de vedere 
asupra vieţii este superficială, nu ia în consideraţie 
întreaga realitate și nu își are izvorul în Sfintele 
Scripturi. Pur şi simplu nu satisface nevoile 
oamenilor în timp de calamitate, dar este mai bună 
decât curentul de atitudine care domină astăzi. Cei 
mai mulți elevi și liceeni sunt învăţaţi astăzi că omul 


este doar o mașină complexă, cel mai înalt dezvol- 
tat produs al evoluţiei oarbe. De aceea, tinerii sunt 
jefuiti de orice concept asupra vieţii ca având sens 
ori scop. Nici un ateu nu a exprimat completa 
goliciune a vieții din punctul de vedere al naturalis- 
mului, mai bine decât Bertrand Russell: „Omul este 
produsul unor cauze care nu au avut previziunea 
sfârșitului pe care îl realizau; originea lui, 
creșterea, speranțele și temerile, dragostea şi 
crezurile lui nu sunt altceva decât rezultatul unui 
aranjament accidental al atomilor; nici un foc, 
eroism, intensitate a cugetării sau simțţirii, nu poate 
păstra viaţa unui individ dincolo de mormânt; toată 
strădania veacurilor, tot devotamentul, inspirația, 
strălucirea de plină zi a geniului uman sunt des- 
tinate neantului în vasta dispersaţie a sistemului 
solar și întreg templul realizărilor Omului trebuie 
să fie în mod inevitabil îngropat sub molozul unui 
univers în ruine — toate aceste lucruri, dacă nu 
sunt dincolo de orice dispută, sunt totuși atât de 
apropiate de certitudine, încât nici o filozofie care 
le respinge nu poate spera să reziste!“* 

Puţină mirare că astăzi oamenii și tinerii noștri 
sunt cuprinși de o atitudine de cinism și disperare! 
Aceasta explică de ce scriitorii de proză și teatru din 


* Bertrand Russell, „Mysticism and Logic“ (New York: Barnes 
and Noble), pag. 45. 


ziua de astăzi se preocupă cu crime brutale, pro- 
bleme de dragoste clandestină, familii destrămate, 
copii nedoriți, adulter, masochism, homosexuali- 
tate și prostituție. Mulţi au concluzionat că dacă 
omul nu este decât produsul unei șanse într-un 
univers irațional, atunci dragostea, frumuseţea, vir- 
tutea, onestitatea și loialitatea sunt termeni fără 
înțeles. Ba mai mult, dacă nici o realizare a omului 
nu va dăinui, de ce să se străduiască și să trudească 
pentru ceva care ar merita? Acest sentiment groaz- 
nic de nulitate a fost descris ca fiind mult mai greu 
de suportat decât gândul existenţei unui iad veșnic 
şi conduce oamenii la sinucidere sau la nebunie. 
Omul nu este un simplu animal. El este descris 
în Biblie ca fiind creat după chipul și asemănarea 
lui Dumnezeu și ca o creatură morală responsabilă 
față de Creatorul și Susţinătorul ei. Chiar lăsând la 
O parte mărturia Scripturii, o persoană care 
gândește nu poate să nu realizeze că ea nu este o 
mașină. Ea cumpănește în problema binelui și 
răului și se uimește în fața morţii, a veșniciei și a 
lui Dumnezeu. Ea n-ar putea face aceste lucruri 
dacă ar fi doar produsul forței nedirijate. De aceea, 
ea își simte în mod instinctiv nevoia pentru Dum- 
nezeu și cunoaște că s-ar cuveni să facă mai mult 
decât ceea ce face. Mai mult, Dumnezeu a făcut pe 
om pentru ca acesta să aibă părtășie cu Creatorul 


său. Capitolele de început ale Genezei îi înfățișează 


pe Adam și Eva, Enoh, Noe și Avraam, umblând cu 


Dumnezeu. Filozofia naturalistă a dat greș în 
asigurarea uneia dintre necesitățile umane cele mai 
adânci — nevoia instinctivă de a fi iubit și dorit. 
Spuneţi-i unui copilaș că îl iubiți, sau lăudaţi-l 
pentru ce a făcut și priviți- i fața luminată de 
încântare. Ascultați persoana în vârstă, fără ajutor, 
neputincioasă și ai cărei copii rareori o vizitează, 
cum vorbeşte disperată despre faptul că nimeni nu 
mai are nevoie de ea. Gândiţi-vă la muncitorul care 
simte o nouă însuflețire pentru sarcina lui, atunci 
când i se reamintește că acea mică parte pe care o 
produce este vitală pentru un instrument important 
din cadrul programului spaţial. Fiecare persoană 
are nevoie de simțământul propriei identități şi 
valori. Această necesitate umană fundamentală 
este renegată de conceptul naturalist cu privire la 
om, care predomină. De aceea, omul nu va fi 
niciodată în stare să trăiască fericit fără încrederea 
în Dumnezeu. 


2. Calea lui Dumnezeu spre fericire 


Biblia ne spune cum putem găsi fericirea. Ea nu 
impune niciodată cititorilor ei să caute încântări 
pământești, dar cei care îi cred mesajul sunt, dintre 
toți oamenii, cei mai fericiți, cu o fericire care 
radiază. Aceasta pentru că Cuvântul lui Dumnezeu 
conţine răspunsurile la problemele vexante ale 
vieţii şi arată omului cum să trăiască. Naturalistul 

poate insista asupra faptului că omul este produsul 
evoluţiei și de aceea nu este o ființă morală și 
rațională, dar oamenii în viaţa de fiecare zi reflec- 
tează în mod constant asupra lucrurilor şi fac 
opțiuni morale. Persoana care raționează, poate 
decide a trăi ca și cum frumuseţea, dragostea și 
bunătatea ar fi reale, chiar dacă acest lucru este 
contrar filozofiei sale naturaliste cu privire la viaţă. 
Dar trăind așa, ea declară că viaţa nu este subiect 
al unei explicaţii raționale și își admite in- 
capacitatea de a fi realistă. Singura alternativă 
validă este să creadă că Dumnezeu există și să 
asculte de ceea ce spune Fl în Cuvântul Lui Sfânt. 
Singură credința creștină prezintă o explicație 
coerentă a lumii și a vieții umane. Biblia Îl descrie 
pe Dumnezeu în puterea Lui infinită și în per- 
fecţiunea Lui morală, Îl prezintă pe om ca creaţia 
Lui specială şi explică prezenţa păcatului, a 
suferinţei și a morții în lumea făcută de Dumnezeu. 
Ea mai spune omului cum se poate salva din păcatul 
său și face cunoscut planul lui Dumnezeu cu privire 
la viitor. 

Un ingredient vital în rețeta fericirii este 
siguranța privitoare la sensul existenţei. Credința 
creștină declară că omul nu este doar o specie între 
multe altele de animale, ci o creaţie unică, după 
chipul și asemănarea lui Dumnezeu. Acest lucru 
este clar făcut cunoscut în istoria creaţiei din 
Geneza 1 și 2 și exprimat poetic în Psalmul 8. „Când 


privesc cerurile — lucrarea mâinilor Tale — luna și 
stelele pe care le-ai făcut, îmi zic: „Ce este omul, ca 
să Te gândești la el și fiul omului ca să-l bagi în 
seamă? L-ai făcut cu puţin mai jos decât Dumnezeu 
și l-ai încununat cu slavă și cu cinste. I-ai dat 
stăpânire peste lucrările mâinilor Tale, toate le-ai 
pus sub picioarele lui“ (Psalmul 8.3-6). 

În timp ce meditează la planetele îndepărtate 
care se mișcă conform hotărârii lui Dumnezeu, 
psalmistul se minunează de ce Domnul l-ar băga în 
seamă pe om. Oricum, cât de vaste să fie cerurile, 
cât de strălucitoare să fie aceste izvoare de lumină 
pe cerul nopții, omul, care pare a fi atât de 
neînsemnat, este el însuși mai măreț și mai 
strălucitor decât orice obiect din univers. Deși 
muritor și compus din substanță pământească, 
Dumnezeu l-a făcut, Dumnezeu l-a încoronat și 
Dumnezeu i-a dat stăpânire. Astfel, omul este în 
același timp o creatură unică de valoare ines- 
timabilă și o ființă care trebuie să se smerească, 
realizând că în ultimă instanţă se află într-o totală 
dependenţă de Domnul. 

Acest concept biblic cu privire la om face ca 
performanța lui în știință, artă, muzică și literatură 
să capete o mare semnificaţie. El posedă abilităţi 
dăruite de Dumnezeu și de aceea împlinirile lui au 
o valoare eternă. Ce diferit este acest punct de 
vedere de acela al lui Bertrand Russell și de ale 
altora, care îl privesc pe om numai ca produs al 


şansei oarbe! 

Scripturile nu numai că prezintă umanitatea ca 
fiind cununa creaţiei lui Dumnezeu, dar de 
asemenea ne învaţă că fiecare individ este prețios 
— are valoare infinită — înaintea lui Dumnezeu. 
Acest fapt este revelat prin tot Vechiul Testament. 
În el, Dumnezeu este descris vorbind constant, prin 
și pentru oameni, auzindu-le rugăciunile și venind 
în întâmpinarea nevoilor lor. Noul Testament 
vestește același adevăr. Domnul Isus a arătat com- 
pasiunea și preocuparea lui Dumnezeu faţă de un 
păcătos lipsit de putere și rătăcitor, în pildele oii 
pierdute, a banului pierdut și a fiului pierdut. El a 
făcut cunoscută satisfacția lui Dumnezeu față de 
fapta văduvei sărace, care a putut oferi numai doi 
bănuțţi, mai puţin decât a cincea parte a unui cent, 
dacă raportăm la moneda actuală. El i-a asigurat pe 
ucenicii Lui că Tatăl lor Ceresc care vede vrabia ce 
cade, care dă hrană păsărilor și frumuseţe crinilor 
de pe câmp, Se va îngriji tot așa și de ei. 

Nici o persoană din lume nu se află în afara țintei 
dragostei și a îndurării delicate ale lui Dumnezeu. 
„Fiindcă atât de mult a iubit Dumnezeu lumea, că 
a dat pe singurul Lui Fiu, pentru ca oricine crede în 
El să nu piară, ci să aibă viața veșnică“ (Ioan 3.16). 

Isus Hristos, a doua persoană a Trinității, a luat 
un trup de om, pentru ca Dumnezeu să Se poată 
face cunoscut pe Sine omului și să-l întoarcă de la 
păcatul lui. Fiul a venit pe acest pământ pentru a-L 


descoperi pe Dumnezeu, pentru a trăi o viață per- 
fectă ca înlocuitor al tău și ca să moară în locul tău. 
Dacă nu L-ai crezut niciodată, te afli astăzi înaintea 
lui Dumnezeu în situaţia de păcătos; dar dacă-L 


primeşti pe Isus Hristos, vei deveni un rezervor de- 


viață veşnică. Apoi, în toate zilele vieții tale pe 
pământ și prin eternitate vei cunoaște realitatea 
palpitantă a dragostei lui Dumnezeu pentru tine. 

Când o persoană recunoaște că ea nu reprezintă 
doar un accident și că viaţa ei are sens și sem- 
nificație veşnică, va concluziona de asemenea că 
este un agent moral liber, răspunzător de propria 
comportare. Omul are nevoie să recunoască această 
responsabilitate, dacă dorește să fie cu adevărat 
fericit. Tendinţa multor psihologi î în ultimii ani de 
a privi o persoană ca fiind nimic mai mult decât un 
computer, a cărei fiecare cuvânt și faptă reprezintă 
un răspuns condiționat la stimuli chimici sau de 
mediu înconjurător, distruge respectul omului 
pentru sine însuși. De asemenea, această concepție 
este lipsită de simţul realității și dă naștere unor 
consecințe dezastruoase în multe vieți. Biblia îl 
păstrează pe om răspunzător pentru păcatul lui. Ea 
poruncește binele, interzice răul și declară: „Nu vă 
înșelați: „Dumnezeu nu Se lasă să fie batjocorit.“ 
Ce seamănă omul, aceea va și secera“ (Galateni 
6.7). 

Oamenii păcătuiesc pentru că optează pentru 
aceasta, nu pentru că Dumnezeu le forțează voința 


în vreun fel. De fapt, omenirea s-a vândut sclavă 
păcatului și doar prin propria putere omenească, 
nici o persoană nu se poate ridica din statutul ei 
păcătos. Ieremia spune: „Poate un Etiopian să-și 
schimbe pielea sau un pardos să-și schimbe petele? 
Tot așa, aţi putea voi să faceţi binele, voi, care 
sunteți deprinși să faceți răul?“ (Ieremia 13.23). 

Cu toate acestea, deși omul s-a depravat cu voia 
lui și nu se poate transforma prin propriile eforturi 
într-o persoană îndreptățită înaintea lui Dum- 
nezeu, Biblia face clar faptul că el nu este un biet 
robot. Fiecare individ normal posedă o per- 
sonalitate originală, ca ființă morală responsabilă. 
Este adevărat, el nu se poate mântui singur, însă 
poate primi mântuirea lui Dumnezeu în mod 
gratuit, în dar. Ori de câte ori un individ își 
recunoaște păcatul, crede mesajul din partea lui 
Isus Hristos și apoi printr-un act de voinţă își pune 
încrederea în Domnul Isus, Dumnezeu îi iartă 
păcatul, îi face parte de o viață nouă și îl conduce 
la victorie finală. Cu această nouă viaţă și cu Duhul 
Sfânt locuind înlăuntrul lui, credinciosul este acum 
în stare să își exerseze autocontrolul și lepădarea 
de sine. Aceste discipline sunt bune, dând vigoare 
personalităţii. Ele ajută omului să câștige stăpânire 
asupra lui însuși și prin aceasta să dobândească 
siguranţă și putere în viaţă. 

Liniile călăuzitoare ale Bibliei sunt considerate 
uneori represive şi mulți psihologi non-creștini 

privesc cu ochi rău prohibiţiile și reglementările 
care se găsesc în ea. Ei gândesc că este mai bine să 
negi prezența impulsurilor rele și astfel să îţi închizi 
mintea față de probleme reale, mai degrabă decât 
să le faci faţă și să le învingi. Experiența a 
demonstrat corectitudinea Bibliei în modul de abor- 
dare al acestor probleme. Nimeni nu poate realiza 
în mod real fericirea fără să-și recunoască in- 
tegritatea propriei persoane. Lucrul acesta este 
adevărat pentru că Dumnezeu l-a făcut pe om după 
chipul și asemănarea Lui — o personalitate cu 
rațiune, voinţă și sentiment. Mii de oameni pot da 
mărturie că nu au cunoscut niciodată o bucurie 
spirituală adevărată, până când nu au înțeles că 
Hristos îi iubește și au răspuns invitaţiei Lui: „Veniţi 
la Mine, toţi cei trudiți și împovărați, și Eu vă voi 
da odihnă; luaţi jugul Meu asupra voastră și 
învățați de la Mine, pentru că Eu sunt blând și 
smerit cu inima și veţi găsi odihnă pentru sufletele 
voastre. Căci jugul Meu este bun şi sarcina mea este 
ușoară“ (Matei 11.28-30). 

După ce o persoană descoperă că viața este plină 
de sens și semnificație, că este un agent responsabil 
moral și își pune în mod deliberat credinţa în Isus 
Hristos, ea experimentează siguranţa iertării şi 
dobândește un ţel glorios pentru viitor. Omul nu 
poate fi cu adevărat fericit fără speranță. Un 
european cu faimă a făcut cunoscut că în testele de 
analiză psihologică pe care le-a întreprins, a des- 

coperit că fiecare persoană peste 35 de ani confirmă 
în mod conștient sau inconștient că este dominată 
de frica de moarte și de problema religiei. Oamenii 
care cred că totul se termină la mormânt, pot decide 
să trăiască o viaţă relativ bună, dar în mod sigur ei 
nu pot fi fericiți. Viaţa este plină de incertitudini și 
mai curând sau mai târziu, cei care ne sunt dragi 
trebuie să ne părăsească, sau noi trebuie să ne luăm 
la revedere de la ei. Dacă viitorul oferă doar 
perspectiva neantului etern, atunci viaţa își bate joc 
de oameni. Dacă aceasta ar fi situația, am avea, așa 
cum a spus cineva, „înzestrarea unui dumnezeu, și 
viața și soarta unei insecte.“ Mesajul glorios al 
Evangheliei este acela al unei speranțe supreme. 

Invierea lui Isus Hristos a fost subiectul vestirii 
apostolice, pentru că ei au văzut în ea profeția și 
garantul propriei învieri dintre cei morți. Primii 
creștini erau plini de speranță în anticipaţia 
viitorului. Tot această certitudine a fost sursa de 
bucurie și de putere pentru creștinii martiri, de-a 
lungul asprei persecuții care a urmat perioadei 
apostolice. Pe pereții catacombelor din Roma unde 
erau fugăriţi creștinii, ei au săpat un cuvânt, vita, 
care înseamnă „viață“. Ei ştiau că se aflau în posesia 
vieţii veșnice, așa încât nici chiar ororile arenei nu 
le-au putut risipi bucuria. 

Ce scumpă este așteptarea creștinului! Unii 
oameni și-au risipit toţi anii în sărăcie sau durere, 
dar cunoașterea lui Hristos le-a dat siguranţa unei 

veșnicii în glorie. Toată suferinţa acestei vieţi va fi 
ca nimic în comparaţie cu gloria de care ne vom 
bucura. Persoana iubită care a murit în Hristos, 
ne-a părăsit doar pentru puţin timp. Curaj! 
Bucuraţi-vă! Într-o zi, toți vom trebui să părăsim 
acest pământ. Poate că atunci când bujorii de copil 
se află încă pe obrajii noștri, sau poate la amiaza 
vieţii noastre, sau chiar atunci când umbrele s-au 
lungit. Oricum, pentru creștin moartea nu este un 
dușman de temut, pentru că mână în mână cu Isus 
vom merge cu pași siguri şi cu inima plină de 
încredere prin valea umbrei morţii și cu fruntea 
încununată de speranță vom intra în țara zilelor ce 
nu se ofilesc și a bucuriei nesfârșite. Hristos îi dă 
vieţii un sens, demnitate și speranţă. 

Partea a treia 


Fericire în ciuda adversității 


E] 


15 
Aveţi credință în Dumnezeu 


„Radio Bible Class“ atinge mii de oameni în 
vârstă care sunt bolnavi sau epuizați, mulți aflaţi în 
spitale sau în case de odihnă pentru convalescenți, 
unde îşi trăiesc zilele care le-au mai rămas. Această 
lucrare atinge de asemenea viețile unui mare 
număr de oameni mai tineri, care sunt năpăstuiți 
într-un fel sau altul. Mulţi ascultători ne scriu că 
și-au petrecut zilele sub povara tristeţei zdrobitoare 
sau a dezamăgirii amarnice. Unii, care nu se află 
implicați personal în vreo suferință mare sau în 
vreun chin sufletesc, sunt cu toate acestea tulburați 
când reflectează asupra mizeriei și a necazurilor 
altora din jurul lor. Ei spun că este greu de crezut 
că un Dumnezeu iubitor, înțelept și atotputernic se 
află cu adevărat la cârma universului. Primim multe 
scrisori de la oameni disperaţi, care își exprimă 
îndoieli cu privire la Dumnezeu și ne solicită să le 


spunem de ce este atâta durere și întristare în lume. 
Pe de altă parte, în fiecare săptămână sute de 
persoane ne scriu despre bucuria pe care au găsit-o 
în mijlocul suferințelor și despre mulțumirile pe 
care le aduc chiar în cele mai adverse împrejurări. 
Scrisorile lor strălucesc de lumina harului lui Dum- 
nezeu și, citindu-le, reprezintă o încurajare pentru 
noi. 

In acest capitol vom sublinia nevoia de a crede 
în Dumnezeu. Dacă ești apăsat de întristare, durere 
sau zbucium, atunci ar trebui să reflectezi la Dum- 
nezeul descoperit în Biblie. Nu cultiva dubii 
referitoare la existența Lui. Faptul că ești o ființă 
rațională într-un univers al ordinii, mărturisește 
puterea și înțelepciunea lui Dumnezeu. În adâncul 
inimii tale ştii că ești mai mult decât un accident al 
naturii. Mai mult, te poți sprijini pe autenticitatea 
Bibliei. Orice căutător sincer după Dumnezeu și 
adevăr, care a investigat evidenţele, va afirma că 
documentele Noului Testament trebuiesc acceptate 
ca mărturii demne de încredere. Biblia se dovedeşte 
a fi Cuvântul lui Dumnezeu și declară că El este bun, 
afirmând infinita Lui înțelepciune și putere și dând 
mărturie din belșug cu privire la integritatea Lui 
absolută. 


1. Bunătatea lui Dumnezeu este verificabilă 


Apostolul Ioan ne spune că „Dumnezeu este 


dragoste“ (1 Ioan 4.8). Nu lăsaţi ca propriile 
gânduri subiective sau comentariile amare ale 
necredincioşilor să vă clatine încrederea în 
bunătatea lui Dumnezeu. Aceia care neagă exis- 
tența unui Tată Ceresc sfânt și iubitor, s-au lăsat 

orbiţi de Satan și dominați de simţirile lor. Dragos- 
tea, îndurarea și harul lui Dumnezeu sunt ușor'de 
găsit pentru oricine dorește să le vadă. 

Lumea creată reflectă dragostea lui Dumnezeu. 
O persoană cu discernământ spiritual experimen- 
tează simțământul recunoştinței, ori de câte ori 
vede livezile înflorite primăvara, sau pline de 
roadă, toamna. Ea nu poate contempla apusul de 
soare în fastuoasele-i culori, oceanul ridicându-se 
în talazuri şi scânteind în soare, sau munții 
ridicându-se în înălțimile” lor maiestuoase și 
acoperite cu zăpadă, fără a se gândi la Dumnezeu 
și la diversitatea formelor dragostei pe care El ne-o 
acordă. Chiar grija lui Dumnezeu pentru animale 
arată bunătatea Lui, deoarece psalmistul spune: 
„Ochii tuturor nădăjduiesc î în Tine și Tu le dai hrana 
la vreme. Îţi deschizi mâna și saturi după dorință 
tot ce are viaţă“ (Psalmul 145. 15,16). 

Tratamentul aplicat de Dumnezeu omenirii 
nemântuite vorbește de asemenea despre dragostea 
Lui. El trimite lumina soarelui și ploaia, ajută pe 
oameni în timp de nevoie și asigură pentru toți 
multe bogății, ca ei să se bucure. El a prescris 
căsătoria și familia, care sunt bune. Frumuseţile 


naturii, artei, literaturii și muzicii sunt date de 
Dumnezeu pentru a îmbogăţi pe om. Paul spunea 
cetățenilor păgâni ai Listrei, că Dumnezeu le vor- 
bise înainte chiar ca ei să fi auzit Evanghelia: 
„Măcar că, drept vorbind, nu S-a lăsat fără 
mărturie, întrucât v-a făcut bine, v-a trimis ploi din 
cer și timpuri roditoare, v-a dat hrană din belșug şi 
v-a umplut inimile de bucurie“ (Faptele Apostolilor 
14.17). 

Războiul și violenţa, brutalitatea și barbarismul, 
inegalitatea și suferinţa din jurul nostru sunt reale, 
dar ele nu dezmint dragostea lui Dumnezeu. Ele 
sunt aici pentru că omul s-a răzvrătit împotriva 
Creatorului lui și pentru că trăiește în răutate și 
egoism. Inseși izbucnirile naturii în cutremure de 
pământ violente sau în uragane turbulente nu 
neagă bunătatea lui Dumnezeu, dar ele au loc 
pentru că pământul însuși se află sub blestemul 
păcatului. Nu lăsaţi ca suferința sau durerea din 
inimă să vă distorsioneze perspectiva vieții. Lumea 
este încă plină de priveliști și cântece minunate, de 
râs de copii și de case fericite. Dumnezeu, care a 
făcut această lume, este într-adevăr bun şi a 
pregătit o eternitate de glorie tuturor acelora care 
cred în Fl. 

De asemenea dragostea lui Dumnezeu se 
manifestă în îndurarea și în harul Său. El este 
răbdător cu copiii Lui, iertându-i și binecuvân- 
tându-i chiar și atunci când cad din nou și din nou. 


El este îndelung răbdător față de cei care nu-L 
cunosc. Oamenii pot să-L ignore, să-l blesteme 
Numele, să-și bată joc de Cuvântul Lui, să 
defăimeze pe slujitorii Lui, să-l încalce legile 
morale, dar Domnul, în îndurarea Sa, Se abține de 
la judecata pe care le-ar putea-o administra de 
drept. Mai mult decât atât, Dumnezeu Și-a făcut 
cunoscut harul tuturor oamenilor. El nu poate 
încuviința păcatul și nu-Și poate viola sfințenia, 
permițând să rămână nepedepsit, dar în dragoste 
El a asigurat mântuirea pentru om, în persoana lui 
Isus Hristos. „Fiindcă atât de mult a iubit Dum- 
nezeu lumea, că a dat pe singurul Lui Fiu, pentru 
ca oricine crede în El să nu piară, ci să aibă viața 
veșnică“ (loan 3.16). 

Prietene creștin, cum te poţi îndoi de dragostea, 
îndurarea și harul lui Dumnezeu? Dacă nu ar fi fost 
dragostea Lui, Hristos nu ar fi venit niciodată să 
aducă mântuirea și să-ţi dea nădejde. Dacă nu ar fi 
fost îndurarea lui Dumnezeu, nimeni nu ar fi ex- 
perimentat vreodată fericirea exprimată în râsul 
vesel al copiilor, în gingășia legăturilor de familie, 
în bucuria comuniunii creștine sau în anticipația 
cerului. Dar mii şi mii de oameni au putut da 
mărturii clare despre pacea și bucuria pe care le-a 
oferit-o Isus Hristos. 

Când suferi, trebuie să îți aduci aminte că aceas- 
ta reprezintă numai o mică parte din întregul 
tablou. Gândeşte la dovezile bunătăţii lui Dum- 

nezeu aflate în jurul tău și reflectează la gloria care 
te așteaptă. Rezistă dorinţei de a gândi numai la 
tine și la situaţia ta. Apostolul Paul a spus: „Eu 
socotesc că suferințele din timpul de acum nu sunt 
vrednice să fie puse alături cu gloria viitoare, care 
are să fie descoperită față de noi“ (Romani 8.18). 

Paul își privea viaţa din perspectiva veșniciei. El 
privea peste această lume zbuciumată și era con- 
vins că gloria care îl aștepta era atât de mare față 
de durerea îndurată în această viaţă, încât era 
imposibil de făcut o comparaţie. Dacă Paul a putut 
spune lucrul acesta, la fel poţi spune și tu, deoarece 
situația ta nu poate fi mai rea decât a lui. El a suferit 
„un țepuș în carne“ (2 Corinteni 12), despre care 
mulți cred că era o boală de ochi dureroasă. El a 
fost închis, bătut, a naufragiat și a fost lovit cu 
pietre. În plus, critici violenţi și încăpățânați l-au 
acuzat de nestatornicie, de laudă de sine, de 
arogare a autorității, de a fi demn de dispreţ la 
înfățișare, excesiv de critic și laș. El a cunoscut 
singurătatea, durerea, frustrarea adusă de faptul că 
era neînțeles și urât, dar a triumfat peste toate 
aceste obstacole pentru că nu s-a îndoit niciodată 
de bunătatea lui Dumnezeu. 


2. Puterea și înțelepciunea lui Dumnezeu sunt 
demonstrate 


După ce ţi-ai amintit de bunătatea lui Dum- 

nezeu, reflectează asupra înțelepciunii și a puterii 
Lui. Biblia Îl prezintă ca fiind Cel ce cunoaște totul 
și este înțelept dincolo de percepția umană. Paul 
spunea: „O, adâncul bogăției, înțelepciunii și 
științei lui Dumnezeu! Cât de nepătrunse sunt 
judecățile Lui și cât de neînțelese sunt căile Lui! Și 
în adevăr, „cine a cunoscut gândul Domnului? Sau 
cine a fost sfetnicul Lui? Cine I-a dat ceva întâi, ca 
să aibă de primit înapoi?“ Din El, prin El şi pentru 
El sunt toate lucrurile. A Lui să fie slava în veci! 
Amin“ (Romani 11.33-36). 

Cartea Apocalipsa vorbește despre El ca „Domn 
Atotputernic“ de nouă ori, iar Scripturile afirmă în 
mod repetat adevărul declarat de Iov: „Știu că tu 
poţi totul şi că nimic nu poate sta împotriva 
gândurilor Tale“ (lov 42.2). Dumnezeu este atât de 
puternic, încât a creat pe îngeri și pe om ca agenţi 
cu libertate în ceea ce privește exercitarea moralei 
și a îndrăznit să le acorde puterea de a alege între 
a-L asculta și a nu-L asculta. El știa că nimic nu se 
poate întâmpla fără controlul Lui. Satan și o largă 
companie de ființe s-au răzvrătit împotriva Dom- 
nului, au fost îndepărtați din cer și exercită încă o 
putere grozavă astăzi, deoarece Dumnezeu le per- 
mite o măsură largă de libertate. Dar Domnul 
rămâne în suveranitatea de ultimă instanță. Biblia 
declară că la sfârșit, când timpul se va contopi în 
veșnicie, Satan și toţi cei răi care l-au urmat vor fi 
aruncați în iazul de foc (Apocalipsa 20.11-15). Cei 


răscumpărați de-a lungul tuturor timpurilor vor 
moșteni ceruri noi și un pământ nou (Apocalipsa 
21 și 22), pentru că hotărârile înțelepte ale lui 
Dumnezeu vor fi împlinite. 

Cunosc că există momente în viețile unor 
creștini când ei găsesc că este greu să creadă într-un 
Dumnezeu infinit în putere și în înțelepciune. Multe 
rele par să rămână nepedepsite, multe rugăciuni 
par să rămână fără răspuns și mare parte din 
suferința care ne înconjoară pare într-atât a nu avea 
vreun sens, încât uneori sunt tentaţi să se mire, 
întrebându-se unde este Dumnezeu și de ce permite 
să se întâmple astfel de lucruri. Dar în această lume 
păcătoasă, învălmășită și plină de necazuri, noi încă 
putem afirma credinţa noastră în înțelepciunea și 
în puterea lui Dumnezeu! El permite temporar 
oamenilor răi și conducătorilor întunericului să își 
aibă ziua lor, dar El nu a pierdut nici un moment 
absoluta autoritate asupra universului Său. 
Oamenii se pot ridica cu nerușinare să afirme că 
Dumnezeu este mort, se pot răzvrăti împotriva 
legilor Lui pentru a se declara stăpânii propriului 
destin, dar ei nu-l pot deranja seninătatea. Domnul 
nu are decât să spună un cuvânt pentru ca micile 
creaturi meschine care-l. defăimează, să piară. 
Psalmistul, după ce descrie furia răzvrătirii 
popoarelor împotriva lui Dumnezeu și a Hristosului 
Său, declară: „Cel ce şade în ceruri ‘râde, Domnul 
Își bate joc de ei. Apoi, în mânia Lui, le vorbește, 


și-i îngrozeşte cu urgia Sa“ (Psalmul 2.4,5). 

Acest Dumnezeu care rămâne calm și plin de 
pace în mijlocul opresiunii și a violenţei, de 
asemenea controlează orice aspect al vieţii tale și a 
mea. El ne cunoaște și este conștient de limitele 
noastre și nu va îngădui niciodată să fim încercați 
dincolo de măsura harului Lui și a capacităţilor 
noastre. Zilele se pot mohorî, nopțile pot deveni 
lungi și întunecoase, dar harul lui Dumnezeu va fi 
totdeauna suficient pentru orice încercare. Când El 
va spune că este destul, perioada de încercare se va 
sfârși. 

Prietene creştin, îți aduci aminte în fiecare zi de 
înțelepciunea și puterea lui Dumnezeu? Ai privit în 
sus să spui: „Din veșnicie în veșnicie, Tu ești Dum- 
nezeu'“? Ai mai citit în ultimul timp relatările care-L 
înfățișează pe Domnul Isus scoțând demoni, vin- 
decând pe bolnavi, liniștind furtuna și învingând 
moartea? Te-ai cutremurat înăuntrul tău la gândul 
că „Isus Hristos este același ieri, azi și în veac“? 
Poate că nu ești în stare să înţelegi de ce viața ia 
turnura în care s-a angajat; te poate perplexa con- 
templaţia creșterii și a descreșterii națiunilor; poate 
că nu eşti capabil să răspunzi criticilor care îţi cer 
să explici triumfurile aparente ale răului asupra 
binelui, dar poți privi în sus și să spui cu Iov: “Știu 
că Răscumpărătorul meu este viu!“ 

Citește Biblia și concetrează-ţi atenţia asupra 
Dumnezeului pe care-L. descoperă. El este prea bun 


ca să fie crud, prea înțelept ca să facă vreodată răul 
şi prea puternic pentru a fi înfrânt. Planurile Lui 
sunt concepute în dragoste și înțelepciune, iar 
puterea Lui este garanţia pentru tine că ţelurile Lui 
bune se vor împlini. 


3. Promisiunile lui Dumnezeu sunt sigure 


În afară de minunata ei descoperire ce privește 
dragostea, înțelepciunea și puterea lui Dumnezeu, 
Biblia conţine multe promisiuni divine pentru 
mângâierea și întărirea noastră. Ne putem sprijini 
pe ceea ce spune Dumnezeu. Deoarece El este și 
sfânt și atotputernic, El nu minte niciodată. Citește 
cu atenţie promisiunile pe care le-a făcut în 
Cuvântul Său și dă-le posibilitatea să își exercite 
efectul asupra vieţii tale. Atât Vechiul cât și Noul 
Testament abundă în asigurări cu privire la dragos- 
tea și intenţia Lui. Chiar și promisiunile date lui 
Israel au o aplicaţie pentru tine. Dacă te afli în 
suferință, ia pentru inima ta cuvintele binecunos- 
cute ale lui Isaia: „Dacă vei trece prin ape, Eu voi fi 
cu tine și râurile nu te vor îneca; dacă vei merge 
prin foc, nu te va arde, și flacăra nu te va aprinde“ 
(Isaia 43.2). 

Această promisiune a prezenţei lui Dumnezeu 
este tot atât de mult pentru tine personal, cât a fost 
pentru Israel. El te va însoţi la fiecare pas al 
călătoriei tale și nu va permite să vină în viața ta 


vreo pagubă adevărată. Când î întâmpini perspectiva 
unei încercări despre care crezi că va fi mai mare 
decât poți suporta, mângâie-te cu mesajul lui Dum- 
nezeu pentru Paul, atunci când el a cerut ca 
„tepuşul în carne“ să-i fie îndepărtat. „ȘI El mi-a zis: 

„Harul Meu îţi este de ajuns; căci puterea Mea în 
slăbiciune este făcută desăvârșită...“ (2 Corinteni 
12.9). 

Domnul îţi va da har suficient pentru fiecare 
încercare. Crede această promisiune și vei putea să 
spui un „Amin“ din toată inima după ce vei citi 
partea a doua a acestui verset: „Deci mă voi lăuda 
mult mai bucuros cu slăbiciunile mele, pentru ca 
puterea lui Hristos să rămână în mine.“ 

Când ești bolnav și nu ai siguranţa că te vei mai 
face bine, meditează asupra acestor cuvinte ale 
psalmistului: „Domnul îl va sprijini pe patul de 
zăcere; Tu îi primenești tot patul în boala sa“ (Psal- 
mul 41.3). 

Când în casa ta intră moartea sau când realizezi 
că în curând trebuie să pleci în călătoria prin valea 
umbrei morții, mângâie- te cu cuvintele lui Isus: „Să 
nu vi se tulbure i inima. Aveţi credință în Dumnezeu 
și aveți credință în Mine. În casa Tatălui Meu sunt 
multe locașuri. Dacă n-ar fi așa, v-aș fi spus. Eu Mă 
duc să vă pregătesc un loc. Și după ce Mă voi duce 
și vă voi pregăti un loc, Mă voi întoarce și vă voi 
lua cu Mine, ca acolo unde sunt Eu, să fiti și voi“ 
(Ioan 14.1-3). 


Probabil că ai nevoie de încurajare, pentru că 
deși eşti sigur că vei merge în cer, îţi este oarecum 
frică de moarte. Ia aminte la frumoasele cuvinte ale 
lui Hristos către Marta: „Eu sunt învierea și viața. 
Cine crede în Mine, chiar dacă ar fi murit, va trăi. 
Și oricine trăiește și crede în Mine, nu va muri 
niciodată“ (loan 11.25.26). 

Prietene creștin, nu vei avea de îndurat aspectul 
cel mai rău al morții. Nu vei experimenta niciodată 
dezolarea și întunericul care vin peste cel care nu-L 
cunoaște pe Isus Hristos. Pentru tine, moartea și-a 
pierdut grozăvia și boldul ei. Isus a spus că nu vei 


muri, în sensul plinătății semnificației morții S 


despărțirea de Dumnezeu. Dacă Îl cunoști pe Hris- 
tos, clipa morții va veni nu ca un monstru de temut, 
ci ca un trimis al cerului. Ea îţi va închide ochii, îți 
va sorbi ca-ntr-un sărut suflarea și va pune mâna ta 
în cea a lui Isus Hristos. Domnul Însuși te va 
conduce și vei trece apele cu pași neșovăitori, cu o 
inimă încrezătoare și cu o frunte încununată de 
speranţă, pentru a învia în ţinutul gloriei. Vei locui 
pentru totdeauna în țara aceea pe care loan a 
descris-o astfel: „El va șterge orice lacrimă din ochii 
lor. Și moartea nu va mai fi. Nu va mai fi nici plâns, 
nici țipăt, nici durere, pentru că lucrurile dintâi au 
trecut“ (Apocalipsa 21.4). 
Copil al lui Dumnezeu, chiar cele mai grele 
sarcini și cele mai dificile încercări ale vieţii nu au 
de ce să te înfrângă. Dumnezeu ţi-a dat Duhul Său 


Sfânt ca să locuiască în tine, Cuvântul Său ca să-ţi 
vorbească și o nădejde minunată, glorioasă. 
Îndreaptă-ţi gândurile asupra Lui și a perfecțiunii 
fiinţei Lui. Citește și crede promisiunile Lui și vei 
găsi că viaţa este vrednică de a fi trăită. Vei fi marcat 
de un optimism sfânt și de o plinătate de bucurie 
care-l. cinstește pe Dumnezeu. Te vei număra 
printre acei sfinți fericiți care au putut să-L glorifice 
pe Dumnezeu în încercări, iar viaţa ta va fi un ajutor 
pentru toți aceia care te cunosc. 


16 
Supunere de bunăvoie 


Nu este greu să fii fericit când totul merge bine. 
Când cineva are bani destui, o sănătate bună și 
prieteni, nu se îngrijorează de obicei cu privire la 
viitor. Din această cauză, mulți oameni sunt cu 
totul nepregătiți pentru greutăţi, atunci când aces- 
tea apar în vieţile lor. Nu se poate ști când anume 
va veni vreun dezastru sau cum să reacţionezi 
atunci când va veni. Imaginează-ți un cuplu care 
tocmai a primit vestea că scumpul lor copil are o 
boală care în curând îi va fi fatală. Acea mamă 
tânără își îngroapă capul în brațele soțului ei și 
plânge cu suspine: „De ce?“ Viaţa le apare acum cu 
totul diferit acestor două persoane, față de numai 
cu o zi înainte. Un alt om este înștiințat că boala 
malignă pentru care a fost tratat, revine şi că 


medicii mai pot face foarte puţin pentru el. Este 
prea tânăr ca să moară, dar cazul lui este fără 
speranță. Viața îi apare acum foarte întunecată. 
Mulți alţii au probleme serioase — lipsa unui ser- 
viciu, nesiguranța vieţii sau a persoanei, un copil 
întârziat mintal sau handicapat fizic, ori o boală 
cronică. 

Dacă vreunul dintre aceste lucruri descrie 
situația în care te afli acum, trebuie să te întrebi: 
„Cum pot trece prin problemele mele?“ Cunoşti că 
încercând să-ţi îneci amărăciunea adâncă în multă 
băutură sau într-o urmare bezmetică după plăceri, 
nu reprezintă soluția căutată. Dacă te răzvrătești și 
devii înverșunat, te vei afunda în cele din urmă 
într-o disperare fără urmă de speranţă, con- 
cluzionând că dacă Dumnezeu există, fie nu vrea, 
fie nu este în stare să te ajute. Oricare dintre aceste 
reacții este un indiciu că nu ai învățat cum să 
trăieşti în împrejurări adverse. 

În acest capitol vom arăta că un creștin își poate 
duce viața triumfător, chiar în cele mai adverse 
circumstanțe ale vieţii. El știe că Dumnezeu este 
bun, atotputernic și infinit în înțelepciune. El este 
convins că Dumnezeu are în vedere pentru viața lui 
un scop dictat de dragoste și că suferința este o 
parte a unui plan care va conduce în ultimă i instanță 
la propășirea lui. El crede că Biblia este Cuvântul 
lui Dumnezeu și se familiarizează cu învățătura ei 
despre întristarea din viaţa unui creștin. EI acceptă 


befas 


ta Mii TEE à 


instrucția pe care o conferă ea, ca fiind adevărată, 
evită capcanele față de care este avertizat și ascultă 
îndemnul de a-și exersa credința. 


1. Crezând învăţăturile biblice 


Biblia face clar faptul că Domnul îngăduie ca 
adversitățile să intre în vieţile acelora care fac parte 
din poporul Lui, în scopul disciplinării. Autorul 
Epistolei către Evrei declară: „Și aţi uitat sfatul pe 
care vi-l dă ca unor fii: „Fiule, nu dispreţui pedeapsa 
Domnului și nu-ţi pierde inima când ești mustrat de 
El. Căci Domnul disciplinează pe cine-l iubește și 
bate cu nuiaua pe orice fiu pe care-l primește.“ 
Suferiţi disciplinarea! Dumnezeu Se poartă cu voi 
ca și cu niște fii. Căci care este fiul pe care nu-l 
disciplinează tatăl? Dar dacă sunteţi scutiți de dis- 
ciplinare, de care toți au parte, sunteți niște feciori 
din desfrânare, iar nu fii. Și apoi, dacă părinții 
noștri trupești ne-au disciplinat, și tot le-am dat 
cinstea cuvenită, nu trebuie oare cu atât mai mult 
să ne supunem Tatălui duhurilor și să trăim? Căci 
ei ne disciplinau pentru puține zile, cum credeau ei 
că e bine; dar El, pentru binele nostru, ca să ne facă 
părtași sfințeniei Lui“ (Evrei 12.5-10). 

Cuvântul din limba greacă redat prin „pe- 
deapsă“ se referă la disciplină și mustrare în 
educaţia unui copil. Acest pasaj al Scripturii ne 
spune că încercările care vin în viața unui credin- 

cios sunt mărturii ale preocupării lui Dumnezeu 
faţă de el. Oamenii care nu-L cunosc pe Dumnezeu 
suferă de asemenea, dar durerile lor vin ca urmare 
a propriilor păcate, ori simplu, pentru că sunt 
membrii familiei umane care se află sub blestemul 
lui Adam. Dacă ești un copil al lui Dumnezeu, 
oricum, ai siguranța că întristarea este parte din 
planul înțelept al lui Dumnezeu pentru viața ta. De 
fapt, poţi privi împrejurările potrivnice ca pe o 
probă că aparţii într-adevăr Domnului (Evrei 12.7) 
și poţi fi sigur că sunt destinate pentru binele tău 
(Evrei 12.10). După cum vezi, un tată își dis- 
ciplinează propriul copil pentru că îl iubește și se 
gândește la viitorul lui. Prin natura lui umană, acest 
părinte poate acţiona câteodată precipitat sau 
poate adopta o poziţie greşită, dar motivaţia lui 
interioară este dragostea. In mod similar, Dum- 
nezeu, Tatăl nostru Ceresc, disciplinează numai pe 
aceia care-l aparţin, pentru a putea fi cizelați și 
curățiţi. Certitudinea scopului dragostei în încer- 
care l-a îndemnat pe Paul să scrie creștinilor din 
Roma: „Ba mai mult, ne bucurăm chiar și în 
necazurile noastre; căci ştim că necazul lucrează 
răbdare, răbdarea aduce experienţă, iar experiența 
aduce nădejde. Însă nădejdea nu dezamăgește, 
pentru că dragostea lui Dumnezeu a fost turnată în 
inimile noastre prin Duhul Sfânt, care ne-a fost dat“ 
(Romani 5.3-5). 

í Credincioșii pot fi supuși presiunilor sărăciei, 


tristeței, persecuției, durerii și singurătăţii, dar ei 
au capacitatea de a se bucura în ele. Deoarece un 
credincios care merge lipit de Domnul îndură 
împrejurările potrivnice, el își dezvoltă răbdarea; 
nu o suportare pasivă doar, ci o atitudine a omului 
dinăuntru care-l pune în condiția reală de a birui și 
de a supune încercările vieţii. Această calitate i-a 
făcut pe Paul și pe Sila în măsură să cânte laude în 
timp ce se aflau în închisoare, cu picioarele prinse 
în butuci și cu spinările învinețite și sângerânde. 
Când primii creștini au fost aruncaţi înaintea 
fiarelor sălbatice în arenă, prigonitorii lor au văzut 
mai mult decât liniștea paraliziei victimelor resem- 
nate în faţa inevitabilului, au observat un optimism 
care radia pe feţele lor şi care depășea orice ex- 
plicaţie. Credinţa lor a triumfat în fața nenorocirii. 

Prietene creștin, nu încerc să-ți spun că soarta 
ta în viaţă este ușoară. Nu minimalizez durerea, 
suferința copleșşitorare sau dezamăgirea pe care 
trebuie să le înduri, deoarece știu că astfel de 
experienţe sunt dificile. Dar, pe de altă parte, am 
certitudinea că Cuvântul lui Dumnezeu este 
adevărat și că țelul ultim al lui Dumnezeu este să-ţi 
facă parte de o veșnicie glorioasă în cer. Citeşte 
Biblia și crede ceea ce spune ea. Dumnezeu te va 
face în stare să te ridici deasupra împrejurărilor și 
să obţii câștig de pe urma încercărilor. 


2. Ascultând de înștiințările lui Dumnezeu 


Multi creștini, oricum, nu au profitat de pe urma 
întristărilor. Ei îndură o serie de dificultăți, fără o 
fortificare a credinţei, fără o adâncire a dragostei 
sau o crestere în sfințenie. După cum vezi, 
greutățile și încercările nu duc în mod automat la 
creștere spirituală. Disciplina lui Dumnezeu asigură 
beneficii mari numai „celor ce au trecut prin școala 

“ (Evrei 12.11). Credinciosul trebuie să evite cu 
hotărâre cursele lui Satan și să înveţe să îşi exerseze 
credința, pentru ca timpul suferinței lui să nu se 
irosească în zadar. 

Satan, marele vrăjmaș al lui Dumnezeu și al 
omului, este înfuriat de creștinii ale căror vieţi aduc 
glorie lui Dumnezeu. El ar dori mult mai degrabă 
să vadă pe un credincios înfrânt de încercările și 
dificultăţile vieţii. Trebuie să ne păzim de atitudini 
care îl încântă pe Satan. Trebuie să fim vigilenți faţă 
de trei dintre dușmanii cei mai obișnuiți ai unei 
mărturii creștine radioase: răbdarea cu fața 
mohorâtă, mila şi văitarea de sine-însuși și resen- 
timetele amare. 

Dacă îți priveşti suferințele ca fiind nimic mai 
mult decât împlinirea unei hotărâri fixe, ceva care 
trebuie îndurat cu o fixitate neînduplecată și cu 
curaj neexperimentat, nu vei primi niciodată 
binecuvântările pe care Dumnezeu le păstrează 

pentru tine. În fapt, vei deveni posac și sumbru, 
chiar dacă ești creștin. Desigur că se poate ca tu să 
nu exprimi aceasta prin cuvinte incisive de 
neîncredere, dar nici nu vei demonstra că-L iubeşti 
cu adevărat și că crezi că El te iubește. De aceea, 
nu te mulţumi cu o biată resemnare în faţa ine- 
vitabilului. Spune-I Domnului că știi că disciplina 
Lui se fundamentează pe dragostea și pe înţelep- 
ciunea Lui şi că ea este spre binele tău veșnic. 
Stăruie asupra acestui adevăr în cugetarea ta, până 
când ești pătruns de el, până când într-adevăr poți 
să-l multumesti lui Dumnezeu pentru el. 

O altă greșeală care trebuie evitată este mila de 
sine-însuși. Nu întreţine gândul — nici măcar 
pentru un moment — că situaţia ta este mai rea 
decât aceea a altcuiva. În loc de a te amări de 
propria-ţi soartă, gândește-te la alții care trec prin 
încercări mai mari decât ale tale. Situaţia poate fi 
mult mai rea, astfel încât ai încă multe considerente 
pentru a fi recunoscător. Numeroși credincioși au 
triumfat în dificultăţile ce păreau imposibile și acel 
har al lui Dumnezeu care le-a dat această putere stă 
de asemenea și la dispoziţia ta. Citește cartea lui 
lov. Recitește relatarea lui Paul privitoare la 
suferinţa pe care a îndurat-o, în 2 Corinteni 11, și 
apoi gândește-te la cuvintele lui: „Eu socotesc că 
suferinţele din timpul de acum nu sunt vrednice să 
fie puse alături cu slava viitoare, care are să fie 
descoperită față de noi“ (Romani 8.18). Reflec- 


tează la ceea ce a suferit Hristos pentru mântuirea 
ta. Tu nu vei avea niciodată de trecut prin agonia 
pe care a experimentat-o El. Adu-ţi aminte, mulți 
au suferit mult mai crâncen decât tine, fără a se 
plânge sau a se văita. 

O altă eroare de care trebuie să te păzești este 
resentimentul față de Dumnezeu. Fereşte-te de a-ti 
privi suferința ca pe o pedeapsă. Cei nemântuiţi 
sunt pedepsiţi; credinciosul este disciplinat. Nu-L 
considera pe Dumnezeu răzbunător sau crud. Nu te 
întreba niciodată: „Ce am făcut oare ca să merit 
acest fel de tratament?“ Dumnezeu nu te 
pedepsește. Isus a plătit prețul deplin pentru 
păcatele tale și ceea ce înduri acum este disciplina. 
Tatăl tău Ceresc Se preocupă de tine în dragoste 
pentru a-ți corecta viața. De aceea fii atent 
împotriva oricărui gând care ți-ar sugera să nu crezi 
că Dumnezeu face ceea ce este bine pentru tine. 

Copilul lui Dumnezeu poate evita cel mai bine 
capcanele lui Satan într-o perioadă de întristare 
exersându-și credința în Dumnezeu. Disciplina 
manifestată prin necazuri va aduce mai pe urmă 
„celor ce au trecut prin școala ei, roada dătătoare 
de pace a neprihănirii“ (Evrei 12.11). Tu trebuie să 
acționezi în mod pozitiv în răstimpurile de 
suferință, printr-o serioasă cercetare de tine însuși 
ȘI apoi prin ajustările care se impun în viata ta. | 

Cercetându-ți inima vei fi în stare să descoperi 
dacă există sau nu ceva care este necesar a fi 


corectat. Ţine minte, nu orice mâhnire este rezul- 
tatul specific al unui păcat. Atunci când este, 
oricum, Duhul Sfânt te va înștiința. Uneori Domnul 
administrează disciplina pentru ca să poţi fi res- 
tabilit şi El îţi descoperă acea slăbiciune particulară, 
sau greșeala din viața ta. Citește Cuvântul lui Dum- 
nezeu, cercetează-ţi inima și roagă-te. Cum este 
universul sentimentelor tale? Eşti lacom, invidios, 
plin de ură sau de poftă? Poate că ai nevoie de lecţia 
umilinței. Poate că încerci să faci totul prin propria 
ta putere și atunci îţi este necesar să înveţi depen- 
dența de Domnul. Este posibil chiar să fii într-atât 
de egoist încât foarte greu vreodată te rogi pentru 
alții. Dumnezeu poate că încearcă să remedieze 
această stare. Te pot asigura că dacă vei citi Biblia 
cu onestitate și sinceritate, dacă îţi vei cerceta inima 
și vei căuta faţa lui Dumnezeu, Duhui adevărului 
îţi va arăta slăbiciunile, erorile și păcatele. 

Dacă necazul care a venit în viața ta nu este 
desemnat a corecta o anume greșeală sau păcat, ci 
este simplu un mijloc de a te învăţa răbdarea sau 
de a-ți aduce asemănarea lui Hristos, Duhul Sfânt 
îţi va arăta acest lucru. Nu subestima niciodată 
slujba Lui de luminător. Priveşte spre Isus în fiecare 
zi, în credinţă. El îţi va da înştiinţările necesare 
pentru a putea primi binecuvântarea pe care o 
intenţionează. 

Atunci când afli motivul suferinței tale, 
procedează imediat la îndreptarea sau aban- 


sO 


donarea a ceea ce este greșit sau rău în viaţa ta. 
Desigur că nu prin puterea ta poți învinge păcatul, 
ci prin puterea lui Dumnezeu. Incepe prin a-ți aţinti 
privirea smerit asupra Lui, pentru a primi mai mult 
har. Iacob ne spune: „Dumnezeu stă împotriva celor 
mândri, dar dă har celor smeriți“ (Iacob 4.6). Dum- 
nezeu nu Se află la îndemâna persoanelor mândre, 
care își sunt suficiente, ci este aproape de aceia care 
privesc spre El cu umilință. 

Fă-ţi timp pentru a-ți studia Biblia și pentru a te 
ruga. Cere Domnului har pentru a-ți învinge 
mândria, deşertăciunea lumească sau propria voie. 
Tatăl tău Ceresc doreşte să fii asemenea lui Hristos ; 
El este interesat în curățirea caracterului tău Și va 
lucra pentru acest final. Tatăl meu obişnuia să 
spună că această curăţire poate fi realizată pe trei 

căi: „calea blândă, calea aspră și calea extremă.“ 
„Calea blândă“ este prin mărturisirea păcatelor, 
care include, desigur, o dorință sinceră de a fi 
eliberat de sub puterea lor. Apostolul Ioan ne 
asigură că „Dacă ne mărturisim păcatele, El este 
credincios și drept ca să ne ierte păcatele și să ne 
curățească de orice nedreptate“ (1 Ioan 1.9). 
„Calea aspră“ este necesară atunci când refuzăm 
să mărturisim păcatul. Dumnezeu trebuie atunci să 
apeleze la disciplină, trimițând uneori încercări mai 
grele în viețile noastre. Paul spunea creștinilor din 
Corint că mulți dintre ei erau subiectul suferințelor 
fizice, datorită abuzurilor în legătură cu masa Dom- 

nului (1 Corinteni 11.30). l 
„Calea extremă“ este disciplina prin moartea 
prematură a credinciosului; el nu își pierde 
mântuirea, dar va fi în încurcătură în fața scaunului 
de judecată al lui Hristos. În același verset în care 
Paul se referea la neputinţă și boală, spunea și că 
„nu puţini dorm“ (1 Corinteni 11.30). Uneori este 
mai bine pentru un creștin să fie luat din e din 
lume, decât să rămână aici pentru a practica raul. 
Dacă acest lucru este adevărat, e tel ele 
rezolvi cu păcatul în momentul când Duhul Sfânt 
ţi-l descoperă. Mărturiseşte-l, supune-te lui Dum- 
nezeu, împotrivește-te Diavolului și Domnul îţi va 
iruinţă. SR 
ai ei creștin, ai învățat cum să trăiești în 
confruntare cu adversităţile? Eşti în stare să găseşti 
pricină de mulțumire, chiar atunci când toate 
lucrurile par să fie împotriva ta? Crezi tu cu 
adevărat ceea ce spune Biblia despre încercări și 
necazuri? Creşti în asemănarea cu Hristos, în timp 
ce treci prin strâmtorările vieții? Adu-ți GE 
orice îngăduie Dumnezeu își are sursa in ințelep- 
ciunea și dragostea Lui și are drept scop bunăstarea 
ta veşnică. El știe ceea ce este cel mai bine pentru 
tine. Această încredere te va elibera de a răbda cu 
o față întunecată, de mila și văitarea de tine însuți 
şi de un duh de răzvrătire. Te va ridica pe FE 
înăltimi de bucurie spirituală. A lucrat în viețile 
altora şi va face la fel și cu tine. 


Cu câțiva ani în urmă, o familie creștină a 
pierdut pe cea mai mare dintre cele două fiice, 
într-un accident tragic. Apoi un an mai târziu, aceşti 
părinți au fost înștiințaţi că a doua fiică adolescentă 
a lor suferea de o boală de inimă incurabilă, care în 
curând îi va fi fatală. Dar ei nu au disperat. Nu s-au 
plâns că Dumnezeu este nedrept şi nici nu s-au 
văitat din milă pentru propria persoană. În schimb, 
cu ochii în lacrimi ei spuneau: „Doamne, nu voia 
mea, ci voia Ta să se facă.“ Ei nu au înțeles de ce 
Dumnezeu a vrut să le ia amândouă fetele, dar 
cunoșteau adevărul acestor cuvinte din Isaia: „Căci 
gândurile Mele nu sunt gândurile voastre și căile 
voastre nu sunt căile Mele“, zice Domnul. „Ci, cât 
sunt de sus cerurile față de pământ, atât sunt de sus 
căile Mele față de căile voastre şi gândurile Mele 
față de gândurile voastre“ (Isaia 55.8,9). 

Ei au crezut că Dumnezeu avea motive 
întemeiate pentru a permite acestor întristări 
adânci să intre în viaţa lor şi au fost siguri că într-o 
zi vor înțelege. Acest soț şi soția lui au fost de 
asemenea întăriți de încrederea că își vor întâlni 
fiicele din nou, în cer. Atitudinea lor biruitoare a 
fost mijlocul de binecuvântare al tuturor acelora cu 
care ei au venit în contact. Ce mărturie a harului 
lui Dumnezeu! Acest har este și la îndemâna ta. Cu 
ajutorul lui Dumnezeu poți fi triumfător, chiar dacă 
trăieşti în mijlocul adversităţilor. 

17 
Legea de viaţă a lui Dumnezeu 


Trăim într-o lume ruinată. Tatăl meu, Dr. M.R. 
De Haan sublinia odată că păcatul a adus descom- 
punere în viață și că din primele zile ale conștiinței, 
noi trăim într-o lume de lucruri neîmplinite: copilul 
mic ţipă după o jucărie ruptă, unul mai mare după 
o sanie frântă, tânărul după o promisiune nerespec- 
tată. Părinţii plâng uneori după moartea prematură 
a unui copil, sau pentru încăpățânarea de care dă 
dovadă un fiu sau o fiică mai mare. Mulți soți și soții 
varsă lacrimi pentru un tovarăș de viață infidel și 
pentru rezultatul unei familii destrămate. De fapt, 
oricine a atins maturitatea cunoaște într-o anumită 
măsură agonia pierderii ireparabile, frustrarea 
sănătăţii zdruncinate și dezamăgirea visurilor spul- 
berate. Nimeni nu poate trăi în această lume fără a 
avea parte de durerea copleșitoare care este o 
coordonată intrinsecă a vieții. Lăcomia, cruzimea și 
falsitatea din partea acelora care ne înconjoară, ca 
şi pierderea treptată a celor iubiți şi a prietenilor 
de-a lungul anilor care își cer tributul, ne umplu 
viața cu neîmpliniri. | a 

Biblia ne spune cum să trăim biruitori în 
suferințele inevitabile ale vieţii. Creștinul care 
trăiește în ascultare de Cuvântul lui Dumnezeu, nu 
are de ce să se retragă într-o lume ireală și să refuze 


14 


a face faţă vieții, așa cum este ea. Și nici nu va găsi 
necesar să accepte stoic amăreala și dulceața. El nu 
are de ce să devină posac în ceea ce priveşte 
perspectiva lui, ci poate fi o mărturie radioasă a 
suficienţei harului lui Dumnezeu. Pentru aceasta, 
el trebuie să recunoască legea divină de viață, așa 
cum este făcută cunoscută de Domnul Isus, care a 
declarat că viața nouă, îmbelșugată și plină de 
roade, nu poate fi realizată fără o moarte: 
„Adevărat, adevărat vă spun, că dacă grăuntele de 
grâu care a căzut pe pământ nu moare, rămâne 
singur; dar dacă moare, aduce multă roadă. Cine își 
iubește viaţa, o va pierde; și cine își urăște viața în 
lumea aceasta, o va păstra pentru viața veșnică. 
Dacă Îmi slujește cineva, să Mă urmeze; și unde 
sunt Eu, acolo va fi și slujitorul Meu. Dacă Îmi 
slujește cineva, Tatăl îl va cinsti“ (loan 12.24-26). 

Domnul nostru spunea aceste cuvinte scurt timp 
înainte de a merge la cruce, unde Și-a dat viața 
pentru a culege o recoltă de bărbaţi şi de femei 
răscumpărați. Moartea Lui ispășitoare — nu ex- 
emplul Lui de preț, ori nobila-l învățătură — a 
devenit acum mijlocul prin care păcătoşii sunt 
iertați și transformați. Domnul Isus S-a dat pe Sine 
de bunăvoie morţii blestemate pe cruce, pentru a 
deveni astfel Mântuitorul nostru. El nu S-a gândit 
la Sine, ci la noi. Același principiu care a constituit 
motivaţia Domnului Isus, trebuie să-l aplicăm în 
vieţile noastre, deoarece „Cum este El, așa suntem 

și noi în lumea aceasta“ (1 loan 4.17). Pentru noi, 
de asemenea, calea spre viaţă şi rodnicie este prin 
moartea eului. Numai în măsura in care ne 
supunem „legii crucii“ vom secera o recoltă plină 
de binecuvântare. Această lege cere ca să ne dăm 
pe noi înșine lui Dumnezeu și să căutăm în mod 
activ să învingem răul care se află în natura noastră 


egoistă. 
1.. Umilă supunere faţă de Dumnezeu 


Primul pas spre victorie asupra tragediei este 
recunoaşterea dreptului lui Dumnezeu de a ne 
folosi spre gloria Lui, în orice mod găsește potrivit. 
În definitiv, dacă suntem creștini, [i aparținem. 
Când ne supunem Lui Hristos, găsim mângâiere in 
suferință și putere pentru a îndura persecuția din 
pricina Lui. ÎI NES 

Supunerea aduce mângâiere în suferință. Ce 
fiori ne dă să știm că suntem posesiunea favorită a 
lui Hristos! Domnul vorbea despre tine, drag 
creștin, când a spuns: „Oile Mele ascultă glasul 
Meu; Eu le cunosc, și ele vin după Mine. Eu le dau 
viața veșnică; nicidecum nu vor pieri, și nimeni nu 
le va smulge din mâna Mea“ (loan 10.27,28). 

Domnul Isus te cunoaște personal. Ești de mare 
preţ înaintea Lui și te va vedea nevătămat în glorie. 
Ce mângâiere! Dar poţi experimenta realitatea 
acestei siguranțe numai dacă trăieşti după „legea 

ligă oa eap cât insiști să îți trăieşti propria 
ja, refuzând să-L recunoști pe Isus Hri 
Domn al tău, vei pierde maag aieea care isa al 
acela care susțin cu bucurie că aparţin în totul lui 
e mega Dacă adevărul că ești proprietatea lui 
ristos pune stăpânire pe viața ta, vei gäsi con- 
solare și putere când treci prin suferință. Adu-ti 
aminte că ai fost cumpărat cu sângele lui Hristos 
De partea ta, acest adevăr reclamă o supune 
completă. Din partea lui Dumnezeu. El a hotărât să 
nu te lase niciodată. Poţi fi fără valoare în ochii tăi 
ȘI te poţi chiar minuna cum de ţi-a purtat Dia: 
nezeu vreodată de grijă, dar dacă I te oferi în 
intregime, te poți bucura de faptul că El Şi-a dovedit 
dragostea 3 față de tine. Trăind într-o lume 
neimplinită, poţi experimenta fericirea în timpul 
suferinței, atunci când ţii seama de cuvintele D 
nului Isus: „Cine își iubeşte viaţa, o va Dieci Ai 
cine IȘi urăște viața în lumea aceasta, o va int 
pentru viața veșnică“ (loan 12.25). Când o per 
soană împlinește de bunăvoie legea de viață a lui 
Dumnezeu și își face un țel din a face plăcerea Lui 
se plasează într-o poziţie pe care lumea pur k 
simplu nu o poate înțelege. Oamenii Necati din 
nou spun: „Afirmă-te singur!“ Dezvoltă i 
încrederea în tine însuţi!“ „Dă la o parte if ei 
tele de vinovăție!“ „Caută-ţi propria aulra 
Dar creștinul s-a identificat cu El, care a spus că 
fericirea adevărată vine peste aceia care sunt săraci 

în duh, blânzi, miloși, cu inima curată; peste aceia 
care plâng, înfometează şi însetează după 
neprihănire și care sunt persecutați pentru Hristos 
(Matei 5.1-12). Nu este de mirare că Isus Și-a 
avertizat ucenicii despre vrăjmășia lumii, spunând: 
„Dacă vă urăște lumea, știți că pe Mine M-a urât 
înaintea voastră. Dacă aţi fi din lume, lumea ar iubi 
ce este al ei; dar, pentru că nu sunteţi din lume, și 
pentru că Eu v-am ales din mijlocul lumii, de aceea 
vă urăște lumea“ (loan 15.18,19). 
Când eşti neînțeles, ridiculizat sau persecutat, 
adu-ţi aminte că eşti un străin în lumea aceasta. 
Valorile tale sunt diferite, la fel și standardele tale. 
Omul natural este adesea pus în umbră de aderenţa 
ta la etica creştină. Îndepărtarea ta de concepția 
lumească asupra vieţii este o admonestare pentru 
el, deoarece faptul că tu ești predat lui Hristos 
reprezintă o declaraţie că materialismul și filozofia 
concepute de către om nu îți pot aduce pace și 
bucurie. Se prea poate ca să nu o spui într-atâtea 
cuvinte, dar prin acţiune și comportament faci pe 
oricine să înțeleagă că credința în Isus Hristos este 
mai bună decât orice altceva ar putea să îţi ofere 
lumea aceasta. 

Dacă lucrul acestea este adevărat, să nu fii 
surprins când vei fi urât şi persecutat. Adu-ţi aminte 
că Domnul Isus a fost întâmpinat cu un tratament 
mult mai rău decât vei fi tu chemat vreodată să 
înduri. Fii sigur că El va fi cu tine şi că îţi va da 


putere pentru orice încercare. Mii de persoane și-au 
dat viața pentru Hristos, chiar în ultimii ani. Forțele 
ateiste care au preluat puterea în țările lor, le-au 
urât și multe au fost date morţii; dar acești credin- 
cioși au îndurat persecuția cu curaj și în triumf. Ei 
știau că aparțineau lui Dumnezeu și au renunțat la 
pretenţia propriei vieţi. Ei au fost gata să își dea 
viața dacă era necesar, pentru că se supuseseră deja 
„legii crucii“. Au fost încrezători că o viață mai 
bogată și mai împlinită îi aştepta în glorie. Dacă ai 
admis în mod real că aparţii lui Dumnezeu și dacă 
te socotești cu adevărat mort față de tine însuţi, vei 
fi în stare să primești cuvinte de insultă fără a te 
răzbuna, să înduri vrăjmășia fără a răspunde în 
consecință, să fii neînțeles fără a te plânge. De fapt, 
vei arăta dragoste acelora care te urăsc. Vei respecta 
astfel porunca pe care Isus a dat-o ucenicilor Lui, 
ca atunci când lumea îi va uri, ei să-L mărturisească 
(loan 15.27). Persoana care a murit făță de 
egocentrism va da mărturie pentru dragostea lui 

Hristos. Dușmanii noștri se îndreaptă spre ruină 

veșnică, iar noi avem singurul mesaj care îi poate 

ajuta. Nu putem, nu trebuie și nu îndrăznim să ne 

permitem a amesteca vreun interes personal care 

să ne închidă buzele. Domnul Isus ne-a iubit pe 

când Îi eram vrăjmași, iar noi trebuie să manifestăm 

aceeași atitudine față de aceia care se poartă 
abuziv. Când facem lucrul acesta, descoperim 
secretul adevăratei fericiri în împrejurări adverse. 


bE aY 


Apostolii ne-au pus înainte un exemplu de urmat. 
Ei au fost bătuți și întemnițați pentru vestirea Evan- 
gheliei, înainte de a fi eliberați cu porunca solemnă 
de a nu mai vorbi cu nici un chip în numele lui Isus. 
Oare aceşti oameni s-au conformat cu frică? Intr- 
adevär, nu! Luca ne spune că după ce i-au bătut cu 
nuiele, „ei au plecat dinaintea sinedriului şi s-au 
bucurat că au fost învredniciți să fie batjocoriţi 
pentru Numele Lui“ (Faptele Apostolilor 5.41). Au 
plecat şi au început să înveţe din nou pe oameni. 
Prietene creștin, dacă vei accepta „legea crucii“ ca 
principiu al vieţii tale, vei privi și tu durerea pi 
o onoare și te vei bucura că prin ea Íl poți glorifica 
pe Isus Hristos. 


2. Activitate în ascultare 


Persoana care urmează drumul crucii ca model 
pentru rodnicie și bucurie se va angaja, de 
asemenea, chiar în circumstanțe adverse, într-o 
activitate spirituală plină de ardoare. Nu vei fi 
niciodată învingător în suferinţă, în timp ce eul se 
află pe tronul vieţii tale. Dacă vrei cu adevărat ca 
toată lăcomia și mândria din viaţa ta să fie distruse, 
trebuie să tânjești profund după sfințenie, să fii 
autentic interesat în rugăciunea pentru alții, i 
o dorință sinceră de a sluji Domnului, în orișice fe 
poți; nu pentru lauda ta, ci pentru gloria Lui. 

Un ingredient vital în viața unui creștin radios 


este dorința profundă după asemănarea cu Hristos. 
Dacă-L iubeşti cu adevărat în felul în care s-ar 
cuveni și dacă urăși cu adevărat păcatul, vei înseta 
să fii asemenea lui Isus şi să împlinești voia Lui. Dar 
când gândești numai în termenii dorințelor 
egocentrice, nu poți îndura necazurile biruitor. De 
aceea, fă din asemănarea cu Isus Hristos țelul și 
scopul vieții tale. Atunci vei transcede dificultățile 
Și întristările pe care ai să le înduri. Apostolul Paul 
a capitulat în fața „legii crucii“ și a trăit o viaţă de 
mare biruință. Citeşte epistolele lui și vei găsi zeci 
de referiri la bucurie. De ce? Pentru că în momentul 
când L-a întâlnit pe Domnul Isus, a spus: „Doamne, 
ce vrei să fac?“ (Faptele Apostolilor 9.6). Din 
momentul acela, pasiunea vieții acestui om a fost 
să-L cunoască mai bine pe Hristos, să crească în 
ascultarea Lui și să-L aducă la cunoștință altora. El 
nu a uitat niciodată că fusese cumpărat cu un preţ 
și că acum aparţinea lui Isus. 

Îl preamărești tu pe Domnul în gândirea ta? Cât 
de sincer dorești să te asemeni Lui? Prietene creștin, 
pe cât de mult ţi-a ocupat Hristos tronul inimii, pe 
atât este măsura capacităţii tale de a învinge 
suferința într-o manieră triumfătoare. 

Aceasta implică să spui „nu“ eului tău, din nou 
și din nou, ceea ce înseamnă ascultarea îndemnului 
Domnului nostru către ucenici: „Dacă voiește 
cineva să vină după Mine, să se lepede de sine, să-și 
ia crucea și să Mă urmeze“ (Matei 16.24). Când 


creșterea în sfințenie și în legătura cu Isus Hristos 
vor fi mai scumpe decât plăcerile şi bucuriile 
pământeşti, vei avea cheia fericirii in mijlocul 
necazurilor. mea a 
Un alt lucru esenţial pentru o viaţă dictată de 
„legea crucii“ este rugăciunea de mijlocire. i 
aminte ce a spus Isus, că nu avem a ne iubi propriile 
vieti, și că se cuvine să-l urmăm exemplul de dăruire 
de sine însuși. Aceasta înseamnă că rugăciunile 
noastre trebuie să fie altruiste în natura lor, 
deoarece vom fi mult mai interesaţi în a preamar 
pe Mântuitorul nostru şi în a-i ajuta pe alții, decât 
în a ne promova propriul confort, li pg sau 
reputaţia. Vom urma în felul acesta exemplu l pi 
nului Isus. Deși făcuse față unei nopți groaznice de 
chin şi de încercare, ştiind că în dimineața 
următoare avea să urmeze răstignirea Lui, Isus a 
pledat cauza altora în acea rugăciune minunată de 
la Ioan 17. Apostolul Paul se întrecea să-L ajungă 
pe Domnul, pentru că declară în mod repetat În 
epistolele lui, cum se ruga pentru sfinți. A A 
pierdut timpul rugându-L pe Dumnezeu să-i de: 
lucruri pentru propriul confort şi propriile nevoi. 
Scriind creştinilor din Roma, le spunea: „Dum- 
nezeu, căruia Îi slujesc în duhul meu, în Evanghelia 
Fiului Său, îmi este martor că vă pomenesc 
neîncetat în rugăciunile mele“ (Romani 1.9). 
Întemnițările lui, biciuirile, naufragiile pe mare și 
greutăţile erau cu mult mai puţin preocupante 


pentru el, decât bunăstarea poporului lui Hristos. 

Recent mi s-a adus la cunoștință despre o sfântă 
în vârstă, a cărei sănătate se deterioarează. În loc 
de a se plânge sau de a se ruga numai pentru ea, își 
petrece orele de nesomn din timpul nopții în mij- 
locire arzătoare. Rezultatul? Strălucește de bucurie 
în Domnul, iar rugăciunile ei sunt ascultate. 
Minunate schimbări spirituale au apărut în viețile 
multora, de când și-a început slujba de rugăciune. 
Viața ei poartă roade, iar ea găsește adevărata 
fericire chiar în aceste ultime luni de viaţă pe 
pământ. | 

„Legea crucii“ presupune de asemenea o slujire 
în lepădare de sine. Isus a spus că acela care își 
iubește viața căutând tihna și plăcerea personală, o 
va pierde. O asemenea viață va fi lipsită de orice 
rod. El a continuat spunând: „Dacă Îmi slujeşte 
cineva, să Mă urmeze“ (loan 12.26). Acela care se 
oferă serviciului pentru Hristos cu devotament și 
loialitate din toată inima, nu va avea nici un motiv 
să se răzvrătească împotriva Domnului sau să se 
îndoiască de El. 

Dă-mi voie să îti sugerez trei feluri în care poti 
proba în experienta ta că viata din belşug se poate 
găsi prin moartea eului. In primul rând, citeste 
evangheliile şi observă cu atenție cât de complet 
S-a dat Hristos pentru mântuirea noastră. Vei vedea 
că moartea Lui a deschis drumul spre cer și vei 
răspunde chemării Lui pentru o predare completă. 


ASAAN 


Vei fi de asemenea emoţionat și încurajat citind 
Faptele Apostolilor, deoarece vei descoperi că sia 
i-au guvernat plăcerile păcatului și imbolduri e 
cărnii. Apostolii au spus un „nu“ hotărât momelilor 
răului şi propriilor plăceri, iar ca rezultat, mii de 
oameni au intrat în împărăția lui Dumnezeu. 

În al doilea rând, mergi la o bibliotecă sau la o 
librărie creştină, pentru a obține biografiile marilor 
slujitori ai lui Dumnezeu, ca William Booth, George 
Muller şi Hudson Taylor. Aceşti oameni au 
demonstrat că persoana care se socotește moartă 
față de ea însăși și este gata să își piardă viața 
pentru Hristos, a găsit drumul către fericirea auten- 
tică și către eficacitatea reală. Astfel de vieţi sunt 
umplute de bucurie și realizează un impact care 
dăinuie timp de generații. | 

În al treilea rând, predă-te lui Isus Hristos. la-L 
ca Domn și Stăpân. Recunoaște | că-l aparti. 
Îndepărtează orice gând egoist care îţi vine în minte 
si fă din sfințenie și din cunoașterea lui Hristos, 
pasiunea vieţii tale. Roagă-te pentru altii si servește 
Domnului cu zel și fără frică. Aceasta este calea spre 
a fi fericit în ciuda adversităţii. 


18 l 
Bucurie în nădejde 


Un creştin se poate afla în posesia bucuriei reale, 


chiar atunci când cunoaște că circumstanţele ad- 
verse din viața lui nu se vor îmbunătăţi. El are 
asigurarea că se află în mâinile lui Dumnezeu. se 
poate bucura de comuniunea cu Domnul Isus Hris- 
tos și se odihnește în perspectiva gloriei veșnice. De 
multe ori, credincioșii umili ajunși la porţile morții 
au adus o mângâiere reală celor iubiti, în mâhnirea 
lor, făcându-le cunoscută propria bucurie a an- 
ticipației întâlnirii Domnului Isus, fată către fată. 
In timp ce un om care nu crede în Hristos poate fi 
curajos, nici o religie sau filozofie concepute de om 
nu pot da certitudine și bucurie acelora care mor 
Numai Evanghelia lui Isus Hristos le poate oferi, 
pentru că numai ea vestește un Mântuitor viu care 
a distrus puterea morții prin înviere. Paul afirmă că 
acela care au fost îndreptățiți prin credință, au 
„pace cu Dumnezeu“ și se bucură „în nădejdea 
slavei lui Dumnezeu“ (Romani 5.2). Da chiar în 
fața morții, credinciosul poate jubila, deoarece are 
o nădejde împătrită: iminenta revenire a lui Hris- 
tos, o întâlnire personală cu Domnul Isus. un tru 
al învierii și o casă cerească. i 


1. Nădăjduind venirea din nou a lui Hristos 


Fiecare creștin — indiferent de împrejurări — 
trebuie să anticipeze cu nerăbdare întoarcerea din 
nou a lui Isus Hristos. Domnul a spus ucenicilor că 
era necesar ca El să plece, dar că va veni din nou. 


Această promisiune a fost repetată de cei doi îngeri, 
la înălțarea Lui. „Și cum stăteau ei cu ochii ațintiți 
spre cer, pe când Se înălța El, iată, li s-au arătat doi 
bărbaţi în veșminte albe, care au și zis: „Bărbaţi 
Galileeni, de ce staţi și vă uitaţi spre cer? Acest Isus, 
care a fost înălţat la cer dintre voi, va veni în același 
fel cum L-aţi văzut mergând la cer“ (Faptele Apos- 
tolilor 1.10,11). 

Așteptarea reîntoarcerii Domnului Isus era reală 
și vie la primii creștini. Paul amintea credincioșilor 
din Tesalonic că „v-aţi întors la Dumnezeu de la 
idoli ca să slujiți Dumnezeului Celui viu și adevărat 
și să așteptați din ceruri pe Fiul Său... (1 
Tesaloniceni 1.9,10). 

Tatăl meu a găsit un ajutor imens în convingerea 
lui că Isus Hristos poate veni în orice moment. Au 
existat ocazii când a fost atacat cu înverșunare de 
către cei care îi urau mesajul, care denaturau ceea 
ce spunea, sau care îl acuzau pe nedrept. De-a 
lungul acestei dificultăți cu care se confrunta, ei a 
continuat să creadă că activităţile sale zilnice pot fi 
întrerupte de întoarcerea Domnului Isus. Pe biroul 
tatei stătea motto-ul „poate astăzi“ care îi exprima 
convingerea profundă a inimii. 

Creștinii de astăzi au mai multe motive decât 
orice altă generaţie de credincioși pentru a aștepta 
venirea lui Hristos. Situaţia din lume face o paralelă 
izbitoare cu profeţiile Scripturii privitoare la tim- 

purile din urmă. Israelul este astăzi o naţiune în 


AnA 


ținutul Palestinei, după cum este profetit în 
Ezechiel 37. Situaţia lumii este astăzi de așa natură 
încât confederaţia apuseană a celor zece împărăţii 
descrisă în Daniel 2 și 7 ar putea deveni imediat o 
realitate. Întreaga lume se pregăteşte pentru un 
guvem centralizat care va reglementa orice 
domeniu al vieţii — o xerocopie a lui Antihrist 
conducătorul nelegiuit al lumii, despre care se 
vorbește în Apocalipsa 13. În plus, degradarea pe 
care o vedem astăzi a omenirii se Enei 
perfect cuvintelor lui Paul de la 2 Timotei 3.1-5. 
Scump creştin, durerea pe care o înduri va fi 
ușurată dacă vei crede că trâmbiţa poate suna chiar 
astăzi și că vei fi răpit fără a muri, pentru a fi cu 
Hristos. Odihna ta va fi mai dulce dacă în fiecare 
noapte vei putea închide ochii, încredințat că este 
probabil a-i deschide în glorie. Da, Isus vine di 
nou. Poate chiar astăzi! j 


2. Nădăjduind gloria imediată 


| Se cuvine de asemenea, ca în timp ce aștepți 
intoarcerea din nou a Domnului, să te odihnești în 
speranța unei glorii imediate în caz că vei muri. Toţi 
creștinii ar dori mai degrabă să fie mutaţi de pe 
pământ în cer, fără a trece prin moarte; dar n-ar 
P o moartea ca pe ceva groaznic. 
prin valea umbrei mori și vei vaden E e 

tii“ ș (a Lui 


imediat după ultima-ţi bătaie a inimii. În perioada 
de timp dintre moartea ta și învierea ce precede cu 
o clipă a doua venire a Domnului Isus, te vei bucura 
de o existență conștientă în cerul lui Dumnezeu. 
Domnul Isus a promis tâlharului muribund că-l va 
reîntâlni în Paradis, chiar în aceeași zi în care aveau 
să moară amândoi: „Adevărat îţi spun că astăzi vei 
fi cu Mine în rai“ (Luca 23.43). 

Inspirat fiind, Paul ne-a spus că răstimpul dintre 
moarte și înviere este caracterizat prin bucurie și 
părtășie. El a afirmat că pentru creștin, moartea 
este „un câștig“ și că „să mă mut şi să fiu împreună 
cu Hristos... ar fi cu mult mai bine.“ „Căci pentru 
mine a trăi este Hristos și a muri este un câștig. Dar 
dacă trebuie să mai trăiesc în trup, face să trăiesc; 
și nu știu ce trebuie să aleg. Sunt strâns din două 
părți: aș dori să mă mut și să fiu împreună cu 
Hristos, căci ar fi cu mult mai bine“ (Filipeni 1.21- 
23). 

Cuvintele „să mă mut și să fiu împreună cu 
Hristos,“ în construcția greacă indică faptul că cele 
două evenimente au loc simultan. În momentul în 
care credinciosul moare, el este „cu Hristos“. 

De aceea, creştinul poate fi fericit chiar atunci 
când știe că viaţa lui pe pământ se va sfârşi în 
curând. El are siguranța că Domnul Isus poate veni 
să-l ia fără a mai muri, dar este de asemenea 
încredințat că însăși moartea este poarta Gloriei. 
Un om nemântuit în fața morţii are multe întrebări 


la care nu poate răspunde și nu are nimic sub- 
i ue în care să își pună încrederea. Nu poate 
ecăt să spere impotriva speranţei, că viitorul lui va 
fi mai bun decât prezentul — dar este greu să mori 
în felul acesta. Poate încerca să ofere o fată senină 
de dragul acelora pe care îi iubeşte, dar e] nu se 
poate bucura „în nădejdea slavei lui Dumnezeu.“ 
Adevăratul credincios, oricum are certitudinea că 
se reazimă pe credinţa în Isus Hristos. Când apos- 
tolul Paul s-a aflat în fața execuţiei, a putut spune: 
m. Sunt gata să fiu turnat ca o jertfă de băutură « 
(2 Timotei 4.6). De atunci și până în prezent ai 
şi mii de credincioşi în Hristos au manifestat o 
seninătate în prezența morţii, pe care lumea nu o 
poate explica. Această pace adâncă, această 
incântare care mișcă sufletul, pot fi găsite numai 
prin credința în Domnul Isus. Când crezi în per- 
soana și în lucrarea Lui, nu mai ai de ce să te 
inspăimânți de moarte, iar zilele sfârșitului tău pot 
fi pline de bucurie. l P 


3. Nădăjduind învierea 


: Creștinul aflat în întristare sau în suferintă 
găsește de asemenea o mare mângâiere în siguranţa 
că el și iubiții lui care sunt credincioși împreună cu 
sfinții din toate timpurile, vor împărtăși eternitatea 
în trupuri glorioase. Isus, înviat dintre cei morti si 
înălţat în glorie, va fi conducătorul unei largi com- 


panii de oameni înviați. Paul afirmă: „Dar acum, 
Hristos a înviat din morţi, pârga celor adormiți. 
Căci dacă moartea a venit prin om, tot prin om a 
venit şi învierea morților“ (1 Corinteni 15.20,21). 

Prietene creştin, este dureros să veghezi la 
căpătâiul aceluia drag dintre ai tăi care se stinge, 
cu trupul tot mai slab, emaciat. Este neplăcut să 
contempli ofilirea treptată a propriului trup, o dată 
cu înaintarea în vârstă. Dar atunci când ai siguranța 
că Dumnezeu Îți va da un trup nou, al învierii, 
înfocat, tangibil, poţi respecta suferința și poți 
înainta în vârstă, fără o atitudine morbidă sau 
disperată. Biblia ne spune mai multe fapte ce 
privesc viața noastră de după moarte, care ne dau 
acum o mare siguranță. 

În primul rând, trupurile noastre înviate vor fi 
concrete, tangibile. Apostolul Ioan spunea că a- 
tunci când Isus va veni din nou, vom fi „ca El, pentru 
că Îl vom vedea așa cum este“ (1 Ioan 3.2). Trupul 
în care înviase Domnul Isus era real, deoarece 
femeile în fața cărora a apărut „s-au apropiat să-l 
cuprindă picioarele și I s-au închinat“ (Matei 28.9). 
Când a stat dintr-o dată în mijlocul ucenicilor în 
ziua învierii, trecând prin pereţii camerei încuiate 
aflată sus, unde ei se strânseseră, Domnul Isus i-a 
convins că nu reprezenta apariţia unui duh. El le-a 
zis: „Pentru ce sunteţi tulburaţi? Și de ce vi se ridică 
astfel de gânduri în inimă? Uitaţi-vă la mâinile și 
picioarele Mele, Eu sunt; pipăiţi-Mă și vedeţi: un 

duh n-are nici carne, nici oase, cum vedeţi că am 
Eu.“ (Și după ce a zis aceste vorbe, le-a arătat 
mâinile și picioarele Sale.)“ (Luca 24.38-40). Dom- 
nul Isus a mâncat atunci o bucată de pește fript, ca 
să-i asigure că trupul Lui avea o natură fizică, El era 
același Isus pe care-l. cunoscuseră înaintea 
crucificării, iar trupul Lui înviat era palpabil. 

În al doilea rând, trupul învierii va fi un trup de 
glorie, nesupus decăderii. În această lume, 
frumusețea tinereții se ofileşte curând, iar puterea 
bărbăției scade, dar trupul încântător al învierii va 
dăinui într-o frumusețe continuă. Mulţi oameni în 
această lume au imperfecțiuni fizice, care fac viața 
dificilă, unele dintre ele încă de la naștere. Dar ne 
putem bucura la afirmația lui Paul că trupul „este 
semănat în putrezire și înviază în neputrezire; este 
semănat în necinste și înviază în slavă; este 
semănat în neputinţă și înviază în putere“ (1 Corin- 
teni 15.42,43). Acel trup nou îl va întrece pe acesta 
de acum, întocmai cum o plantă frumoasă lasă în 
urmă sămânţa din care a încolțit. Biblia ne spune 
că într-o zi Isus Hristos „va schimba trupul stării 
noastre smerite și-l va face asemenea trupului 
slavei Sale, prin lucrarea puterii pe care o are de 
a-Și supune toate lucrurile“ (Filipeni 3.21). 

În al treilea rând, trupul învierii se va caracteriza 
prin putere; adică, prin tărie şi vitalitate. Pavel 
afirmă: „Este semănat în necinste; înviază în 
putere“ (1 Corinteni 15.43). Mulți oameni care se 

mândresc cu voinicia sau cu forțele lor trupești sunt 
loviti dintr-o dată de boală, mutilaţi de vreun acci- 
dent, ori mor de vreun anevrism sau un atac de 
cord. Fiecare pacient țintuit la pat și fiecare trup 
mort într-un sicriu rostesc o predică plină de putere 
pe tema slăbiciunii umane. Trupul învierii va fi, 
oricum, trainic și plin de putere. Reflectează asupra 
acestui lucru ori de câte ori devii conştient de 
estomparea propriei vigori trupești și mulțumește-l 
Domnului pentru nădejdea minunată a învierii. 

În sfârşit, trupul învierii va fi spiritual și ceresc 
prin natură. În această lume, omul dinăuntru este 
contaminat de păcat, iar trupul devine adesea in- 
strumentul de gratificare a dorințelor rele. Trupul 
cel nou va fi dominat de spiritul răscumpărat, care 
este fără păcat. De aceea Pavel afirmă: „Este 
semănat trup firesc și înviază trup duhovnicesc. 
Dacă este un trup firesc, este şi un trup duhov- 
nicesc“ (1 Corinteni 15.44). Apostolul nu vorbește 
despre materia fizică a trupurilor noastre, ci o 
că trupul învierii va fi în acord complet cu spiritu 
nostru reabilitat. Va fi perfect adaptat pentru noua 
noastră viață în ceruri. 


4. Nădăjduind cerul 


Creștinul se află în posesia a încă unei speranțe 
minunate, atunci când se apropie arhi aa 
perspectiva unei case noi în ceruri. Când un credin- 


cios moare, el intră în locul al cărui deja cetățean 
este, în Ierusalimul ceresc. În ultimele două capitole 
din Apocalipsa, apostolul Ioan schițează o imagine 
a cetăţii care se coboară pentru a se odihni pe 
pământul reînnoit. „Apoi am văzut un cer nou şi un 
pământ nou; pentru că cerul dintâi și pământul 
dintâi pieriseră, şi marea nu mai era. Și am văzut 
coborându-se din cer de la Dumnezeu, cetatea 
sfântă, noul Ierusalim, gătită ca o mireasă 
împodobită pentru bărbatul ei. Și am auzit un glas 
tare, care ieșea din scaunul de domnie şi zicea: „lată 
cortul lui Dumnezeu cu oamenii! El va locui cu ei, 
și ei vor fi poporul Lui, și Dumnezeu Însuși va fi cu 
ei. El va fi Dumnezeul lor. El va șterge orice lacrimă 
din ochii lor. Și moartea nu va mai fi. Nu va mai fi 
nici plâns, nici țipăt, nici durere, pentru că lucrurile 
dintâi au trecut“ (Apocalipsa 21.1-4). În acest loc 
frumos mai presus de orice descriere, fiecare 
credincios își va avea propria casă, pentru că Hris- 
tos pregătește acolo un loc pentru noi (Ioan 14.2). 
În locașul tău ceresc nu vei mai vărsa niciodată 
lacrimi. Aici pe pământ ai plâns şi în inima ta poate 
că porți gânduri și amintiri care provoacă adesea 
întristare, dar înainte ca veșnicia să înceapă, Dum- 
nezeu îți va șterge toate lacrimile din ochi. 
Tăieturile, înțepăturile și plăgile acestei vieţi vor fi 
vindecate. În acea casă nouă nu va mai fi moarte. 
În această lume, fiecare familie experimentează 
mai curând sau mai târziu, acel sentiment groaznic 


al deșertăciunii — vidul teribil cauzat de moartea 
unei persoane scumpe. Într-adevăr, schimbarea și 
degradarea ne înconjoară peste tot acum, dar în 
casa noastră cerească nu vom mai trăi în umbra 
morții. Nu vom mai suferi niciodată durerea 
înfiorătoare a cancerului sau a artritei, jena care 
urmează unei operații chirurgicale sau neplăcerea 
unei dureri de cap. Gândește-te la faptul că în noua 
casă nu vom mai fi supuși nici măcar oboselii, 
pentru că simțământul de vigoare şi energia 
tinerească vor fi pentru totdeauna ale noastre. 

În cer nu vei găsi nimic murdar, nici pe cineva 
înfăptuind vreun lucru păcătos. Totul va fi perfect 
curat, iar viciul moral care marchează pământul 
astăzi, nu va mai fi prezent acolo. Nici un om 
nemernic nu va strica puritatea în acea cetățuie 
eternă spre care te îndrepți. Cuvântul lui Dumnzeu 
ne spune: „Nimic întinat nu va intra în ea, nimeni 
care trăiește în întinăciune și în minciună; ci numai 
cei scriși în cartea vieţii Mielului“ (Apocalipsa 
21.27). Nici o violenţă! Nici o răzvrătire! Nici o 
fărădelege! Nici o imoralitate! Ce lume minunată! 

Te mâhnești când te gândești la viața ta pe acest 
pământ, la cercul familiei rupt de către moarte, la 
relațiile tale afectate de imperfecţiune? Prietene 
creştin, Dumnezeu are un loc mai bun pregătit 
pentru tine. Lacrimile, moartea, întristarea, plânsul 
și durerea acestei lumi prezente vor fi terminate 
pentru totdeauna. Un loc de infinită frumuseţe și 


glorie te așteaptă. De aceea, cu toate că trăieşti în 
mijlocul necazurilor, crede promisiunea lui Dum- 
nezeu cu privire la cer. Crede-L, deoarece 
răspunzând în mod potrivit adversităților de astăzi, 

vei face mai dulci încântările mâinelui tău veșnic. 

Exersându-ţi credința, te vei bucura într- adevăr „În 
nădejdea slavei lui Dumnezeu.“ 

Dacă nu ai această nădejde în Hristos pentru că 
nu ţi-ai pus încrederea în El, pleacă-ţi capul și 
rostește această rugăciune simplă, de credință: 
„Doamne Isuse, știu că sunt un păcătos care merită 
pedeapsa Ta. Cred că ai murit pentru a-mi plăti 
păcatele și că astăzi ești viu. Te primesc acum ca 
Mântuitor al meu, singura mea speranţă de scăpare. 
Amin.“ „Fiindcă oricine va chema Numele Dom- 
nului va fi mântuit“ (Romani 10.13). 


Partea a patra 


Fericirea cu tine însuţi și cu 
alții 


19 
Cum să trăiești cu tine însuţi 


Mulţi oameni în ziua de astăzi găsesc dificil a 
trăi cu ei înșiși sau cu alții. Ei trec prin atât de multă 
tensiune interioară, frustrare și teamă, încât nu pot 
sta singuri cu gândurile lor. De aceea, ei refuză să 
facă față controverselor de ultimă instanţă ale vieţii 
în mod direct şi sincer și se aruncă în căutarea 
plăcerilor, a bogăției sau a faimei. Pentru omul 
obișnuit, aceasta poate însemna petrecerea a ore în 
şir în fața ecranului de televizor, citirea unei 
literaturi senzuale și erotice sau excesul de băutură 
în compania unor tovarăși care caută la fel, să scape 
de ei înșiși. Un procent mereu crescător, aici de 
tineri, le exprimă frustrarea și temerile, de 
asemenea, prin refugierea în folosirea drogurilor 
halucinogene, în demonstraţii violente și în orgii 


sexuale. De fapt, divergenţele internaţionale. con- 
flictele rasiale, problema divortului si rata 
sinuciderilor sunt reflectări ale incapacității omului 
de a trăi cu o filozofie de viaţă care Îl exclude pe 
Dumnezeu și Il consideră pe om un simplu accident 
al naturii — un strop fără sens. Nimeni nu poate 
trăi armonios, bucuros sau folositor, fără să aibă 
pace in propriul suflet. Nu te poţi descurca față de 
alții, fără a avea o apreciere adecvată față de tine 
însuți. Trebuie să fii în stare să faci fată vietii cu 
toate lacrimile, durerea și nedreptatea ei, dar 
aflându-te în posesia bucuriei și a sperantei. 

Ă Biblia ne spune trei lucruri de bază pentru o 
înțelegere a sinelui cuiva. 1. Tu ești o persoană 
creată după chipul și asemănarea lui Dumnezeu. 2. 
Tu ești un păcătos care are nevoie de iertare divină 
și de o nouă natură. 3. Dumnezeu te iubeşte si îti 
oferă mântuirea de care ai nevoie. ci di 


1. Tu ești o persoană 


Declaraţia că tu ești o persoană poate să nu pară 
semnificativă pentru tine, deoarece este un lucru pe 
care ți l-ai însușit totdeauna. Poate că deşi ai accep- 
tat teoria admisă curent, că omul este doar un 
animal cu un nivel înalt de dezvoltare, totusi ai 
recunoscut totdeauna că posezi capacitatea de a 
învăța, de a raționa, de a experimenta sentimentele 
și de a face opțiuni inteligente. Probabil că nu ai 


idei definite despre Dumnezeu și că nu îţi permiți 
să gândești prea mult despre moarte și veșnicie. 
Încerci să iei lucrurile așa cum sunt și speri spre cel 
mai bine. Acum, acest fel de a lua viaţa îţi poate 
permite să îți păstrezi o stare certă de stăpânire de 
sine, de calm mintal, și să trăieşti în relaţii relativ 
bune cu semenii tăi; dar aceasta nu îți va da o pace 
lăuntrică adâncă. Te vei afla fără suport spiritual 
atunci când moartea îți va străpunge cercul de 
familie sau își va sufla arșița spre propria-ți ceafă. 
Vei fi fără speranţă. Ai nevoie să găsești răspunsul 
biblic la o întrebare fundamentală — „Cine sunt 
eu?“ Singura alternativă faţă de acesta este poziția 
neînduplecată și fără nădejde a necredinței. 

Biblia declară cu autoritate și cu claritate că 
Dumnezeu l-a făcut pe om după chipul și 
asemănarea Lui, distinct de regnul animal. Apoi 
Dumnezeu a zis: „Să facem om după chipul Nostru, 
după asemănarea Noastră, el să stăpânească peste 
peștii mării, peste păsările cerului, peste vite, peste 
tot pământul și peste toate târâtoarele care se mișcă 
pe pământ.“ Dumnezeu a creat pe om după chipul 
Său, l-a făcut după chipul lui Dumnezeu; parte 
bărbătească și parte femeiască i-a făcut“ (Geneza 
1.26,27). Dumnezeu ne-a înzestrat, pe tine și pe 
mine, cu elemente de personalitate — o minte 
rațională, emoţii autentice și voinţă. Într-adevăr, 
avem un cuantum de similarități fizice cu păsările 
și cu fiarele, dar aceste asemănări sunt doar super- 


ficiale. Mai mult, suntem dotați pentru a exercita 
dominaţia asupra lumii materiale în care locuim şi 
ne aflăm în posesia unei conștiințe a existenței lui 
Dumnezeu, care include un simţ lăuntric al binelui 
și răului și al realizării responsabilităţi noastre față 
de El. Astfel, natura lăuntrică a omului confirmă 
învățătură biblică, anume că noi nu reprezentăm 
produsele unui proces de evoluţie care ţine de 
hazard, ci suntem o creaţie specială a lui Dum- 
nezeu, făcută după chipul și asemănarea Lui și 
destinati pentru o eternitate, fie de cer, fie de iad. 

Dacă nu accepți această învățătură a Bibliei, că 
omul este un purtător al imaginii lui Dumnezeu, 

singura ta alternativă este să crezi că reprezinți un 
accident al naturii, aceasta implicând în mod logic 
că negi realitatea propriei personalități. După cum 
vezi, o forță impersonală operând prin procesul 
evoluţiei, nu poate produce vreodată o ființă care 
să gândească în mod real, să nutrească sentimente, 
să distingă binele de rău și să ia decizii inteligente. 

Mulţi intelectuali necreștini recunosc acest lucru şi 
de aceea răspândesc învățătura că omul se află sub 
dependența compietă a proceseior biochimice din 
corpul lui, ori a factorilor psihologici cărora le-a 
fost subiect. Acești oameni declară — spre exemplu 
— că simțâământul de dragoste al unei persoane 
pentru copiii săi poate părea a fi real şi voluntar, 

dar că de fapt nu reprezintă nimic mai mult decât 
un răspuns programat, ca acela al unui computer. 


Aceasta ar însemna că un om care este fidel soţiei 
lui și lucrează din greu pentru a-și susține familia, 
nu și-a ales să fie o persoană de acest fel și că 
individul care își ispășește pedeapsa în închisoare, 
după un lung șir de crime, nu este în nici un fel 
răspunzător pentru comportarea lui. Conform aces- 
tei teorii, toate acţiunile omului se clasifică drept 
răspunsuri automate la date care intră în creierul 
său ca într-un computer, ele nefiind rezultatul 
deciziilor autentice, luate liber și rațional. Dacă 
acest lucru ar fi adevărat, atunci cuvintele 
„dragoste“, „speranţă“, „bucurie“ și „nemurire“ 
joacă o farsă oamenilor, pentru că ele apar în minte, 
dar de fapt sunt concepte fără sens și realitate. 
Persoana care respinge Cuvântul lui Dumnezeu 
trebuie, la fel, să vadă viața ca neavând scop ori 
sens. Naturalistul prezice o eventuală amnistie de 
la aceasta, pentru că el spune că intr-o bună zi, 
universul își va înceta ființa și va deveni o masă 
haotică de întuneric și de lipsă de viaţă. Sartre, unul 
dintre cei mai elocvenţi promotori ai unei filozofii 
ateiste de viaţă, a admis că nu mulți oameni sunt 
în stare să trăiască normai, lăra prezența speranţei 
in viața lor. Dar, permite-mi să-ţi reamintesc, ai 
numai două alternative între care trebuie să alegi. 
Tu ești fie o persoană creată de Dumnezeu după 
chipul ş şi asemănarea Lui, fie ești un strop fără sens, 
un accident nesemnificativ al naturii, făra ţel sau 
ideal. Ceea ce tu înţelegi cu privire la tine însuţi va 


influența, de asemenea, viaţa ta de zi cu zi pe acest 
pământ. Dacă devii creștin, îţi vei acorda 
proprietăţile vieţii având în vedere valorile eterne, 
vei încerca să împlinești voia lui Dumnezeu 
arătându-ți dragostea față de El și față de semenii 
tăi și te vei bucura de perspectiva unei veșnicii de 
glorie. Pe de altă parte, dacă accepţi verdictul 
necredinţei, vei concepe țeluri efemere în efortul de 
a-ți umple goliciunea vieţii. Deoarece toți sunt 
egoiști din temelii și fiecare persoană se zbate 
pentru aceleași lucruri, vei fi implicat în competiția 
cu alții. Invidia și frustrarea îl cuprind întotdeauna 
pe acela care are mai puţin succes și curând apare 
dușmănia de moarte. Iacob ne spune că acesta este 
motivul pentru care oamenii se ceartă şi se luptă 
între ei, în modul în care o fac. „De unde vin luptele 
ȘI certurile între voi? Nu vin oare din poftele 
voastre, care se luptă în mădularele voastre? Voi 
poftiți și nu aveţi; ucideți, invidiaţi și nu reușiți să 
căpătați; vă certați și vă luptaţi; și nu aveţi pentru 
că nu cereți“ (Iacob 4.1,2). 

Trebuie să alegi între Hristos și necredința 
oarbă. Decizia ta va determina cât de eficace vei fi 
în stare să trăiești cu tine însuţi și cu alții. Numai 
dacă crezi Cuvântul lui Dumnezeu vei fi capabil să 
îți explici în mod logic viața, așa cum este ea şi de 
o nădejde transformatoare, care să îţi ofere un 
cântec în noaptea cea mai neagră. 


2. Tu ești un păcătos 


În completare la recunoașterea ta însăți ca per- 
soană, trebuie să mai accepţi faptul pe care îl spune 
Biblia, că ești un păcătos. Primele trei capitole din 
Geneza ne arată că omul creat în absența păcatului, 
după chipul și asemănarea lui Dumnezeu, a ales să 
nu-L asculte pe Dumnezeu, ci să meargă pe propriul 
drum. Omenirea se află acum în stare de răzvrătire 
fată de Dumnezeu și orice aspect al personalităţii 
umane este mânjit de păcat. Apostolul Paul arată: 
„În adevăr, cei ce trăiesc după îndemnurile firii 
păcătoase, umblă după lucrurile firii păcătoase; pe 
când cei ce trăiesc după îndemnurile Duhului, 
umblă după lucrurile Duhului. Și umblarea după 
lucrurile firii păcătoase este moarte, pe când 
umblarea după lucrurile Duhului este viaţă și pace. 
Fiindcă umblarea după lucrurile firii păcătoase este 
vrăjmășie împotriva lui Dumnezeu, căci ea nu se 
supune Legii lui Dumnezeu și nici nu poate să se 
supună. Deci, cei ce sunt în firea păcătoasă nu pot 
să placă lui Dumnezeu“ (Romani 8.5-8). In alte 
cuvinte, omul, prin propria lui putere, nu este 
capabil să își schimbe natura păcătoasă sau să 
trăiască în felul plăcut lui Dumnezeu. 

Învătătura biblică, anume că omul este decăzut, 
reprezintă singura explicaţie satisfăcătoare a stării 
triste de lucruri în lumea de astăzi. Cu fiecare nouă 


generaţie, tinerii afirmă cu convingere că pot 
născoci drumuri care să ducă la o lume fără război, 
nedreptate ori sărăcie, dar aceste visuri sunt mereu 
împrăștiate de lăcomia și de răutatea omului. Drept 
rezultat, cei care vorbesc despre viitor sunt realiști 
și nu mai descriu un tablou optimist, atunci când 
sunt întrebaţi cum va arăta lumea peste treizeci de 
ani. În fapt, mulți oameni de știință prezic sumbru 
dezastrul ecologic la scară globală sau războiul 
nuclear, ca fiind inevitabile. În timp ce minți 
strălucite realizează lucrări științifice și tehnologice 
uimitoare, natura umană este la fel de crudă și de 
egoistă ca dintotdeauna, iar omului nu i se poate 
lăsa în grijă puterea pe care o are. De altminteri, 
crimele fără înţeles, crimele sexuale barbare, 
dezlănţuirile de violență și brutalitățile războiului, 
care fac cap de afiș, certifică adevărul biblic că omul 
este un păcătos. Dacă el ar fi o creatură care se 
dezvoltă fără nici o tendință spre rău, nu ar con- 
tinua să facă lucruri care ameninţă să îi provoace 
propria distrugere. Simţul său de conservare l-ar 
reține de la astfel de rele. Numai dacă crezi doctrina 
biblică a păcatului, poţi înțelege de ce se poartă 
oamenii în felul în care o fac. 
Aceasta este la fel și un adevăr practic, deoarece 
o persoană frustrată nu poate îndeplini pași 
potriviți pentru a-și remedia condiția, până când nu 
cunoaște ceea ce nu este în regulă cu ea însăși. Dacă 
vrei să fii eliberat de dezordinea interioară care îţi 


ruinează viaţa, trebuie să accepți mai întâi diagnos- 
ticul biblic că ești un păcătos. Dacă îţi însușești 
faptul că eşti un accident al naturii, vei prescrie 
rețeta greșită pentru boala ta. Înţelepciunea umană 
nu este mai bine echipată astăzi pentru a-ți rezolva 
cele mai profunde probleme, decât a fost atunci 
când Paul a scris că „înțelepciunea lumii acesteia 
este o nebunie înaintea lui Dumnezeu“ a Corinteni 
3.19). Recunoaște că ești un păcătos ș şi vei avea deja 
parcurs un pas uriaș spre eliberare. Adu- ți aminte, 

Domnul Isus a spus că Fiul Omului n- a venit „să 
cheme la pocăință pe cei drepți, ci pe cei păcătoși 

(Luca 5.32). 


3. Tu eşti un obiect al dragostei lui Dumnezeu 


Ajungând să realizezi că tu și semenii tăi ați fost 
creați după chipul ș și asemănarea lui Dumnezeu, dar 
sunt căzuţi prin păcat, te afli acum gata pentru a 
crede că eşti obiect al dragostei răscumpărătoare a 
lui Dumnezeu. Da, Dumnezeu îi iubește pe 
păcătoşi! 

Domnul Şi-a arătat dragostea față de oameni. 
Mulți disperă după un Dumnezeu care îl iubește pe 
om, deoarece ei văd viața săturată de suferinţă, de 
sfâșieri de inimă și de nedreptate; dar Dumnezeu 
Și-a dovedit dragostea atunci când L-a trimis pe Fiul 
în lume, pentru ca să moară pentru păcatele 
noastre. Orice elev la școala duminicală a memorat 

versetul în care se spune: „Fiindcă atât de mult a 
iubit Dumnezeu lumea, că a dat pe singurul Lui Fiu, 
pentru ca oricine crede în El să nu piară, ci să aibă 
viaţa veșnică“ (Ioan 3.16). Apostolul Paul a scris: 
„Căci, pe când eram noi încă fără putere, Hristos, 
la vremea cuvenită a murit pentru cei nelegiuiți. 
Pentru un om drept, cu greu ar muri cineva; dar 
pentru binefăcătorul lui, poate că s-ar găsi cineva 
să moară. Dar Dumnezeu Își arată dragostea față 
de noi prin faptul că, pe când eram noi încă 
păcătoși, Hristos a murit pentru noi“ (Romani 5.6- 
8). Da, Dumnezeu te iubește. El îţi acordă o mare 
valoare, cu toate că ești păcătos și Îl mâhnești prin 
felul cum gândești, vorbeşti şi acționezi. Dacă nu 
te-ar fi iubit, Domnul Isus nu S-ar fi întrupat 
niciodată ca să moară de acea moarte oribilă pe 
cruce, pentru păcatele tale. 

Nu este ușor de înțeles cum poate să permită un 
Dumnezeu iubitor, ca în viaţă să fie atâta suferință 
şi sfâșiere de inimă. Dar trebuie să recunoști că El 
nu este numai dragoste, ci și sfințenie. Dreptatea 
inerentă Lui face necesar ca El să pretindă o purtare 
dreaptă din partea creaturilor morale ale Lui. Când 
acționăm rău, dreptatea Lui cere ca păcatele 
noastre să fie pedepsite. Starea de păcat a omului 
este, de aceea, motivul pentru toată durerea și 
lacrimile care desfigurează astăzi viața umană și 
nimeni nu trebuie să Îl blameze pe Dumnezeu 
pentru aceste lucruri. Mai mult decât atât, Domnul 

este drept la modul absolut şi, într-o zi, El e 
îndrepta orice greșeală și va pedepsi orice Lose ă 
Dar „Dumnezeu este dragoste (1 loan 4.8) „El este 
încântat de îndurare și inima Lui însetează astăzi 
după păcătoși, întocmai ca atunci când a spus: „Viu 
sunt Eu, zice Domnul Dumnezeu, că nu doresc 
moartea păcătosului, ci să se întoarcă de la calea 
lui și să trăiască. Intoarceţi-vă, întoarceți-vă de la 
calea voastră cea rea! Pentru ce vreţi să muriți, voi, 
casa lui Israel?“ (Ezechiel 33.11). — 

Dragostea Lui a imaginat planul mântuirii 

păcătoşilor. Fiul Cel veșnic, a doua persoană a 
Trinității, a luat asupra Lui firea noastră 
omenească. El a trăit o viață perfectă în locul 
nostru, apoi a mers la cruce ca să 1a pedeapsa pe 
care o merita păcatul nostru. El a murit pentru noi, 
S-a înălțat din mormânt pentru a sfărâma puterea 
mortii și astăzi oferă mântuirea tuturor acelora care 
vor crede în El. Dragostea lui Dumnezeu pentru tine 
nu este o teorie de discutat, ci un adevăr măreț pe 
care îl poţi experimenta. Spune-l Domnului Piristos 
că crezi în El și că-L primeşti astăzi. Biblia spune: 

Dar tuturor celor ce L-au primit, adică celor ce cred 
în Numele Lui, le-a dat dreptul să fie copii ai lui 
Dumnezeu“ (loan 1.12). 

Câtă diferenţă între un individ care crede ver- 
dictul evolutiei ateiste şi acela care îl acceptă pe 
Isus! Necredinciosului îi este dificil să trăiască cu 
sine însuși, pentru că nu se cunoaște pe sine cu 

adevărat, nu poate spune de ce se află aici și nu are 
nici o speranță cu privire la viitor. E] se află într-o 
îngrijorare continuă. În timp ce inima îi spune că 
este un păcătos înaintea lui Dumnezeu, el încearcă 
întruna să se convingă că acest lucru nu este 
adevărat. Tânjește plin de regret după o lume mai 
bună dincolo de mormânt, chiar atunci când 
filozofia lui naturalistă îi spune că totul se termină 
o dată cu moartea. Poate că este în stare să se 
liniștească și să arate un curaj sensibil, ca Bertrand 
Russell la scurt timp înaintea morții, când a spus: 

„Mi-am făcut veacul, mi-am trăit traiul.“ Dar o 

astfel de persoană nu va găsi niciodată o bucurie 
adevărată și nu va fi în stare să mângâie, să 
întărească sau să învioreze pe cineva îndurerat ori 
aflat în fața morţii. 

Creștinul, pe de altă parte, a găsit pacea lăun- 
trică. Știe că ar trebui să fie o persoană mai bună 
decât este și adesea dorește acest lucru, dar găsește 
desfătare în comuniunea cu Domnul și este 
mângâiat când realizează că păcatele lui au fost 
iertate. Este conștient de slăbiciunea și de limitele 
sale, dar se bucură că este un copil al lui Dumnezeu, 
destinat pentru o eternitate de glorie în ceruri. 
Aceste lucruri sigure pentru el, permit credin- 
ciosului să întâmpine gândurile care apar noaptea 
și să se poarte frumos cu cei apropiați. 

El poate fi și un exemplu pentru cei cu care vine 
în contact. O publicaţie periodică creștină a relatat 

i zi Bata ti în 
recent istoria unei A eo i pizda î ie 
i ingite care a incepi ev a sc 
ie după absolvirea liceului. Astăzi, E pie a 
o bucurie care vine din Domnul şi îndep si lie 
serviciu de slujire şi de binecuvântare iale i 
Nici o persoană fără de es Da iati 

este posibil să poată împlini ceea 
darie capabil să trăiești cu tine pa Aire 
atunci când eşti singur de tot, să apa Spn 
semnificației vieții și a faptului că vei mi a 
i i face tu dacă mâine ai orbi şi ai paraliza 
ala arta amarnic, Ori îţi 
dintr-o dată? Îţi vei blestema soarta a ego 
va fi groază să trăieşti? Sau ML 2 a 
cu credinţă, înțelegând cum chiar i EES 
este o parte a planului Său de e p tr 
ta? Drumul irma - i - a etica 
aa da A A | t 
a E acela al încrederii, al 
ro sial speranței. Dacă Íl cunoşti pe S 
e: găsi bucurie și întărire în a - cu a pis a 
eilalți şi vei exercita o influența inat 
An ai acelora care se află în jurul tău. 


20 
Sot şi soție 


. i Lă tii 
Cineva a spus că cele trei stadii ale viepi 
in le tre 
derne de familie sunt căsătoria, arțagul și p 

alimentară. Acesta este într-adevăr un comentariu 
trist asupra multor familii, astăzi. Un procent 
ridicat de căsătorii se rup prin divorţ, iar unii își 
calcă fără să roșească jurămintele maritale, în timp 
ce păstrează intactă unitatea familiei, numai pentru 
că lucrul acesta este mai puţin complicat decât o 
despărțire legală. Mai mult decât atât, vocile 
acelora care apără amorul liber își strigă chemarea 
la abandonul structurii familiale. Ei prezic fără 
înconjur, că generația următoare nu se va mai afla 
sub tirania acestui concept pe care îl consideră 
primitiv și demodat. 

Negarea naturii divin rânduite a familiei nu este 
un lucru nou. În lumea greco-romană a primului 
secol după Hristos, bărbaţii își priveau soțiile ca 
simplă proprietate, asemenea unui sclav sau unui 
animal. Ei se despărțeau de consoartele lor după 
capriciu și cereau fidelitate totală din partea soțiilor 
lor, în timp ce ei înșiși se angajau în relații imorale 
cu prostituate sau cu homosexuali. Evanghelia lui 
Isus Hristos a apărut pe această scenă cu învățătura 
revoluţionară că bărbatul și femeia sunt egali din 
punct de vedere spiritual și că mariajul este o 
uniune sacră pentru toată viața, presupunând 
fidelitate sexuală, atât din partea soțului, cât şi din 
partea soţiei. 

Tensiunea, disputa și nefericirea care marchează 
multe familii astăzi sunt un rezultat direct al unei 
îndepărtări generalizate față de Dumnezeu şi de 

Cuvântul Lui. Biblia detaliază instrucțiuni specifice, 
atât pentru soţi cât și pentru Soții; Și când avertis- 
mentele ei sunt respectate, fiecare membru al 
familiei poate găsi dragoste, confort, putere și 
bucurie în mijlocul căminului. Un soț și o soție care 
doresc să trăiască împreună în armonie, trebuie să 
pună la inimă învățătura Bibliei, care privește 1) 
Natura căsătoriei, 2) Obligaţiile mutuale între soți. 


1. Natura căsătoriei 


Biblia ne învaţă că mariajul este cea mai intimă 
dintre toate legăturile umane și că această relație 
este exclusivă și durabilă. 

Căsătoria este o relaţie exclusivă. Istoria 
Creaţiei relatată în Geneza 1 și 2 stabilește clar 
adevărul că intenţia lui Dumnezeu a fost să unească 
o femeie cu un bărbat și nici o altă persoană să nu 
mai poată împărţi această legătură. După ce Dum- 
nezeu a făcut-o pe Eva dintr-o coastă a lui Adam și 
i-a prezentat-o, omul a declarat foarte mișcat: „lată 
în sfârşit aceea care este os din oasele mele și carne 
din carnea mea! Ea se va numi femeie pentru că a 
fost luată din om“ (Geneza 2.23), iar Moise, in- 
spirat fiind, a adăugat: „De aceea va lăsa omul pe 
tatăl său și pe mama sa și se va lipi de soția sa şi se 
vor face un singur trup“ (Geneza 2.24). Soţul și 

soția trebuie să fie una din punct de vedere fizic, 
emoţional și spiritual și ori de câte ori o parte 

contractantă a căsătoriei pierde din vedere natura 
de „un singur trup“ a căsătoriei, angajându-se în 
relații sexuale cu o altă persoană, relaţia soţ-soție 
este rănită. Mai mult, când o societate se 
îndepărtează de la standardul lui Dumnezeu spre 
practica poligamiei sau a unor lucruri care 
cochetează cu infidelitatea sexuală, consecinţele 
sunt dezastruoase. Familiile serioase sunt pietrele 
de temelie îndispensabile unei națiuni moral 
sănătoase și prospere pe plan material. 

Soții şi soțiile trebuie să fie convinși de ex- 
clusivitatea relației conjugale, atunci numai 
reușind să își rezolve problemele, să își ierte unul 
altuia greșelile și să se ajute unul pe altul, pentru a 
face din căsătorie un succes. Apoi, unirea sexuală 
în interiorul hotarelor căsătoriei nu numai că 
îmbogățește viețile celor doi, dar le și împlinește 
realizarea unităţii totale pe care o formează. Pe de 
altă parte, când sfințenia căsătoriei nu este 
recunoscută, un stimulent vital pentru armonie este 
pierdut; iar aceia care se angajează în acte sexuale 
în afara mariajului, exploatând din egoism o altă 
persoană pentru o plăcere temporară și superfi- 
cială, își pierd capacitatea de a mai iubi cu altruism. 
De aceea, astăzi trebuie scoasă în relief o înțelegere 
înaltă a caracterului sacru și exclusiv al căsătoriei. 

Mariajul este pentru tot restul vieții. Faptul că 
intenția lui Dumnezeu este ca mariajul să fie pentru 
tot restul vieţii celor doi parteneri, reiese clar din 


cuvintele lui Hristos: „... Deci, ceea ce Dumnezeu a 
împreunat, omul să nu despartă“ (Matei 19.6). 

Casele sunt pline de dispute şi de discordie, atunci 
când nici una din părțile mariajului nu face un efort 
sincer de a-l înțelege pe celălalt și atunci când este 
întreținut gândul că soluția poate fi un divorț și un 
nou mariaj. Dacă fiecare soţ şi soţie ar considera 
căsătoria ca o relaţie sacră, pentru tot restul vieții, 
care poate fi dezlegată numai de moarte, 

numeroase familii ar fi cu mult diferite de ceea ce 
sunt astăzi. 


2. Obligatiile mutuale între soți 


Pentru ca să poată exista o relație a dragostei și 
a satisfacţie între soţ și soție, ambele părți trebuie, 
de asemenea, să se supună Scripturii, care face 
cunoscute responsabilităţile lor mutuale. Nici o 
instituție nu poate merge bine și eficient, dacă 
oamenii implicați nu au o înțelegere clară a 
autorităţii lor, a sarcinilor, a răspunderilor și a 
privilegiilor lor — și faptul acesta este cu cer- 
titudine adevărat în privința familiei. Deoarece atât 
Paul cât şi Petru dau instrucțiuni specifice 
cuplurilor căsătorite, adresându-se mai întâi 
soțiilor, aceeași ordine o vom urma și noi în studiul 
nostru. Biblia îndeamnă pe femeie să se plaseze pe 
locul dragostei în supunere și să trăiască o viață 
marcată de spiritualitate autentică. 

Paul a poruncit femeilor să se afle în supunere 
faţă de soții lor, atunci când a scris: „Soţiilor, fiți 
supuse bărbaților voştri, ca Domnului“ (Efeseni 
5.22). Iar Petru a exprimat aceeași necesitate când 
a scris: „lot astfel, soțiilor, fiți supuse ȘI voi 
bărbaților voștri“ (1 Petru 3.1). La prima vedere, 
această cerință poate părea contradictorie 
învățăturii Noului Testament, anume că femeile 
sunt egale spiritual bărbaţilor. Dacă este adevărat 
că „nu mai esțe nici ludeu, nici Grec; nu mai este 
nici rob, nici liber; nu mai este nici parte 
bărbătească, nici parte femeiască, fiindcă toți 
sunteți una în Hristos Isus“ (Galateni 3.28), de ce 
să se afle soţia în această poziţie de dependenţă in 
cămin? Răspunsul stă în înțelegerea faptului că 
supunerea soției nu este o reflectare a valorii și a 
demnității ei ca persoană. Niciodată Biblia nu-i 
neagă egalitatea spirituală completă cu soţul ei, nici 
nu-i diminuă în vreun fel valoarea sau noblețea 
personală. În schimb, această subordonare este în 
corelație cu funcția. Orice organizaţie are nevoie de 
un conducător, orice echipă trebuie să aibă un șef 
sau un antrenor; iar Dumnezeu a stabilit ca soțul 
să ia locul de conducător în familie. Întocmai cum 
rangul unui colonel nu arată că acesta are o valoare 
personală mai mică decât a generalului față de care 
este responsabil, tot așa poziţia de supunere a 
soției, sub nici o formă nu indică faptul că Dum- 
nezeu îi acordă mai puţină valoare decât soţului ei. 

Mai mult decât atât, ascultarea unei soții creştine 
nu izvorăște nici dintr-un simțămant de ai 
ferioritate, nici din vreun sentiment de sfială sau de 
frică. Ascultarea se naşte din dragostea ei pentru 
Dumnezeu şi pentru soțul ei și din dorința pentru 
ordine și pentru armonie în casă. 
În completarea unei atitudini de supune 
plăcută, soţia credincioasă trebuie să ga să 
spiritualitate autentică. Petru a subliniat u e 
acesta scriind: „Tot astfel, soțiilor, fiţi supuse și fă 
soților voştri; pentru că, dacă „unii nu ascultă 
Cuvântul, să fie câștigați fără cuvânt, prin fo 
soțiilor lor, când vor vedea felul vostru de trai: Sur 
şi în temere. Podoaba voastră să nu fie podoaba T 
afară, care stă în împletitura părului, în purtarea î 
podoabe de aur sau în îmbrăcarea hainelor, ci să fie 
omul ascuns al inimii, în curăția nepieritoare a unul 
duh blând și liniștit, care este de mare preț en 
lui Dumnezeu“ (1 Petru 3.1-4). Deși aposto ul se 
adresa soțiilor creștine ai căror bărbaţi erau incă 
păgâni — pentru că știa că astfel de femei plen 
nevoie de un sfat și de un ajutor cu caracter tea 
— îndemnurile sunt aplicabile oricărei soţii cre a 
cioase din ziua de astăzi. Dacă este acel gen i 
femeie pe care-l dorește Dumnezeu, ea i o a E 
o preocupare adevărată pentru binele veş 
sotului ei, modestie și frumusețe lăuntrică. Ă 
"O femeie cu adevărat spirituală se va afla în 
posesia unui interes autentic pentru sufletul soțului 

ei. Petru ne-a scris că soția unui om nemântuit se 
cuvine să se afle în supunere, pentru ca tovarășul 
ei să aibă posibilitatea de a deveni un creștin. Un 
om se poate împotrivi Cuvântului lui Dumnezeu și 
se poate ofensa dacă soția îi citează din Scriptură, 
însă un asemenea individ poate deveni un credin- 
cios dacă partenera lui de căsătorie etalează un 
spirit grațios, de bunăvoință şi respect. Dulceaţa și 
puritatea ei îl vor expune țintă săgeții condamnării, 
realizând ceea ce mărturisirea ei cu gura sau 
îndemnurile sincere nu au reușit să facă. O astfel 
de atitudine nu este întotdeauna ușoară. Unii 
bărbaţi se poartă crud cu soțiile lor, iar viața le este 
atât de demolată de păcat, încât este dificil să ai 

vreun sentiment de respect pentru ei. Dar dacă soția 

credincioasă trăieşte în părtăşie cu Domnul ei, 
Dumnezeu îi va da har și tărie. Mai mult, într-o zi 
va fi răsplătită pentru credincioșia ei. 

Soția creștină a unui soț credincios se cuvine, de 
asemenea, să năzuiască sincer, cu înflăcărare, la 
progresul lui spiritual. Ea va căuta să menţină o 
atmosferă care să fie soțului de un ajutor spiritual 
real. Nu puțini oameni cu o mărturie creștină slabă 
și cu o credinţă șovăitoare au devenit credincioși 
viguroși în urma rugăciunilor pline de putere și a 
influenței înălțătoare a soțiilor lor devotate. Ține 
minte, doi oameni care împărtășesc o dragoste 


adâncă pentru Hristos, vor merge împreună în ar- 
monie! 

De asemenea, O femeie cu adevărat irita 2 
a arian 
spus: „Podoaba vo ias ) U 
al mai în curăția nepieritoare a unui i zi 
şi liniştit, care este de mare preţ pisi ui Di 
nezeu“ (1 Petru 3.3,4). Ceea ce aposto f ara iti 
necesar aici este o sobrietate plină de pa 
simț particular cu paa p D si pi 
ărat. O soție face S ) > 
PE iri stil de coafură sau si 
— în scopul accentuării atractivității fizice rari sa 
de primă importanţă, deoarece multe a pla 
care nu s-a economisit nici un efort pentru see 
a ceea ce este mai bun în materie de a B 
şi bijuterii au sfârșit prin divorţ. pese i ul ia 
fizic al cuplului este important și orice rr 
cuvine să fie atentă la aspectul ei n 
înfățișarea personală, luându-și în da r p a 
sabilitățile conjugale. O femeie spirituală nu a 
lansa la extravaganță şi lux = ra že S 
ei pentru Dumn S ; 
ei Sora a o viață marcată de altruism, 
puritate, bunătate și seninătate. ei alia 
În completare, o femeie „creștină trel zi e 
rămână cu tovarășul ei de viață iata tei şi ai 
tot ceea ce îi stă în putere Ea aS A i 
ât timp cât el dorește aceasta ș credincios. 
peri de femeie are un bărbat A tele si 
voieşte să trăiască înainte cu ea, să nu se desp 

de bărbatul ei“ (1 Corinteni 7.13). Ea i se va 
supune, dacă acest lucru nu intră în conflict cu 
loialitatea ei primordială față de Hristos și va căuta 
să-l câștige pentru Hristos. 

Pe scurt, o soție credincioasă va căuta să facă 
ceea ce îi stă în putere pentru a imprima căminului 
ei un caracter cât mai creştin posibil. În măsura în 
care este eficace și de ajutor, îi va vorbi soțului 
despre lucrurile lui Dumnezeu, încurajându-l și 
stăruind în aceasta cu seriozitate. Dar mai presus 
de toate, ea va urmări acea dragoste adevărată care 
este rezultatul părtășiei neîntrerupte cu Domnul 
[sus. Acest lucru va promova mai mult decât orice 
altceva progresul spiritual al soțului ei și va aduce 
armonie în casă. 

Soțul creştin are și el la rândul lui o respon- 
sabilitate solemnă faţă de soție, pe care Paul a 
exprimat-o într-o frază concisă: „Soţilor, iubiți-vă 
soțiile cum a iubit și Hristos Biserica și S-a dat pe 
Sine pentru ea“ (Efeseni 5.25). Dragostea pe care 
soțul are să o arate soției sale trebuie să fie marcată 
de același devotament și sacrificiu de sine pe care 
Domnul Isus le-a arătat față de Biserică, atunci când 
Şi-a dat viața pe cruce. Este adevărat că şi soției i 

se poruncește să își iubească soțul (Tit 2.4), dar 
Dumnezeu adresează bărbatului o cerere mai 
puternică de a se da pe sine însuși complet. Rolul 
soțului de cap al familiei este un privilegiu, dar este 
şi o mare responsabilitate, implicând renunțarea la 

orice formă de egoism și să caute totdeauna cel mai 
mare bine pentru soția lui, chiar să-și dea viața 
pentru ea, dacă ar fi necesar. T 

Această obligație a bărbatului de a-și iubi soția 
cum a iubit Hristos Biserica, include de asemenea 
consideraţie, protecție și sprijin. Petru a spus: 
„Bărbaţilor, purtaţi-vă și voi la rândul vostru cu 
înţelepciune cu soțiile voastre, dând cinste femeii 
ca unui vas mai slab, ca unele care vor moșteni 
împreună cu voi harul vieții, ca să nu fie împiedicate 
rugăciunile voastre“ (1 Petru 3.7). 

Convieţuind cu soția lui, soțul va recunoaște 
faptul că feminitatea ei atrage după sine unele 
probleme speciale de ordin fizic şi psihic, pe care el 
nu le întâmpină. Numai în sensul acesta se poate 
spune că femeia este „un vas mai slab“. De aceea, 
sotul trebuie să îşi onoreze soția ca pe egalul său 
spiritual și să preia conducerea familiei, pentru a 0 
putea întări, susține și proteja mai bine. El nu 
trebuie să își folosească niciodată autoritatea intr-o 
manieră grosolană sau arogantă pentru a o domina, 
ci să o protejeze delicat și binevoitor. 

Dragostea soțului pentru soția lui, ase- 
mănătoare cu cea a lui Hristos, presupune de 
asemenea ca el să se poarte luând în considerație 
că amândoi sunt „moştenitori împreună ai harului 
vieții“ (1 Petru 3.7). Soții și soțiile credincioase se 
cuvine să se roage împreună regulat și dacă fac 
lucrul acesta, vor păstra relaţia dintre ei liberă de 

dispute și de amărăciune. Orice fel de fricțiun 
intr-un cuplu credincios va face imposibilă 3 
rugăciune eficace împreună. De aceea problemele 
trebuiesc rezolvate zilnic, înainte de ` se transfor 
ma în răni adânci sau în atitudini înverşunate. l 
_ In încheiere, dați-mi voie să vă întreb soțiilor: 
„Impliniți voi cerința Scripturii de a fi supuse și cu 
adevărat sfinte în casă? Încercaţi voi cu tot dinadin- 
sul prin rugăciunile și prin purtarea voastră să fiti 
un ajutor spiritual pentru soț?“ Și voi, soților: Vă 
iubiți soţia cum a iubit şi Hristos Biserica? Căutați 
întotdeauna să o ajutați, să fiţi buni, delicati ama- 
bili, curtenitori?“ Dacă fie unul dintre voi fie 
amândoi ați dat greș în această privinţă, luaţi Bibli 
ȘI citiți Efeseni 5.22,23 și 1 Petru 3 1:7 A oi 
aşezați-vă în genunchi alături şi mărturisiei vă 
greșelile și slăbiciunile și rugaţi-L pe Dumnezeu i 
Vă ajute. Invățați să vă iubiţi unul pe altul și să 
îmbogățiți viața partenerului vostru. Domnul este 
gata să vă acorde ajutorul necesar, dacă veti căuta 
să urmaţi îndemnurile Lui cu onestitate şi să priviti 
spre El sincer, pentru ajutor. iii 


21 
Părinți și copii 


ee APE a existat între generații o anumită 
è incredere și neințelegere reciprocă, dar ten- 
unea nu a fost vreodată atât de pronunțată ca 

astăzi. Mulți oameni preocupați de lucrul acesta au 
propus soluții la această problemă. Mulți argumen- 
tează că este necesară o comunicare mai bună între 
părinți și copii și cei mai mulți dintre noi vor 
recunoaşte că acest lucru este de ajutor; dar el nu 
pătrunde în centrul problemei, care este de natură 
spirituală. Majoritatea adulților Il ignoră complet 
pe Dumnezeu sau, dacă mărturisesc credința, ei se 
comportă într-o manieră disonantă față de credința 
în posesia căreia pretind că se află. Drept rezultat, 
copiii lor fie au crescut într-o atmosferă total lipsită 
de puterea lui Dumnezeu, fie au fost dezgustaţi de 
ipocrizia generației mai vârstnice. 

Unii tineri sinceri sunt deranjaţi de lăcomia pe 
care o văd în jurul lor, de modul în care oamenii se 
exploatează unul pe altul și în care poluează apa și 
atmosfera pământului, fără nici o considerație 
pentru bunăstarea publică. Ei nu își urăsc părinții, 
nici pe aceia care exercită autoritatea civilă, dar cu 
un idealism propriu tinereţii, ei atacă injustiția 
prezentă și propun schimbări radicale. Când acești 
tineri încearcă să vorbească cu cei mai în vârstă, 
întâmpină atitudini defensive şi se simt frustrați de 
îndărătnicia adulților de a recunoaşte greșelile din 
trecut. Astfel de tineri au nevoie de ajutor și de 
încurajare din partea familiei, care să-i înțeleagă și 
să manifeste interes pentru preocupările lor. 

Ne întristează să spunem, tinerii nu încearcă în 
mod sincer să facă ceea ce este drept și bine. Mulți 

1. Obligațiile copiilor față de părinți 

supunere care decurge din respectul față de Dom- 
nul Isus, ca și din dragostea și recunoştinţa pentru 
mamă și pentru tată. Paul spune: „Copii, ascultați 
în Domnul de părinţii voştri; căci este drept“ 
(Efeseni 6.1). Un copil care L-a primit pe Hristos își 
va asculta părinţii pentru că știe că aceasta face 
plăcere Domnului. Într-un cămin creștin, 
autoritatea părintească va fi recunoscută și exer- 
citată, pentru că aceasta este porunca lui Dum- 
nezeu. Ascultarea în cadrul familiei este o cerință 
fundamentală pentru o societate armonioasă. Când 
tinerii nu îşi respectă și nu își ascultă părinţii, ei vor 
manifesta aceeaşi atitudine și în afara căminului. 
Conducătorii guvernamentali și cei din sistemul 
educaţional au de făcut față unor grave probleme 
cu tinerii care nu au învățat semnificaţia cuvântului 
„ascultare“. Delicvenţa juvenilă, abuzul drogurilor, 
promiscuitatea sexuală și anarhia generală apar 
evidente încă din perioada când copiii ajung în a 
doua parte a școlii generale. Societatea plătește un 
preţ greu pentru îndepărtarea ei de Scripturi, sin- 
gura soluție fiind o reîntoarcere la conceptul biblic 
al familiei. Atunci când copiii iubesc pe Domnul, ei 
își ascultă părinții și sunt buni cetățeni. 

În plus, faţă de ascultare, Domnul cere ca fiii și 
fiicele creştine să îşi cinstească părinţii. „Să 
cinsteşti pe tatăl tău și pe mama ta“ — este cea 
dintâi poruncă însoțită de o făgăduință — „ca să fii 
fericit şi să trăiești multă vreme pe pământ! | 

(Efeseni 6.2,3). Cinstirea este strâns legată de as- 
cultare, dar ele nu sunt identice. Un copil se cuvine 
să dea ascultare părinţilor, chiar dacă crede că 
pretenţia lor este incorectă. Obligaţia nu este ab- 
solută oricum, pentru că un copil creștin ar putea 
găsi necesar să nu asculte pretenția unui părinte, 
dacă acesta minte, fură sau calcă legea lui Dum- 
nezeu în vreun alt fel. Mai mult, fiecare tânăr va 
ajunge la vârsta la care va trebui să înceapă să își 
formeze propriile decizii. Nu este necesar ca un fiu 
să abordeze o profesiune pe care o detestă, numai 
pentru că părinţii lui au făcut această alegere 
pentru el. Iar tatăl și mama nu au dreptul nici de 
a-și dicta alegerea pentru un partener de căsătorie. 
De aceea, datoria de a asculta nu este întotdeauna 
obligatorie, în schimb porunca de a-i cinsti nu are 
restricție. Un fiu sau o fiică trebuie să acorde 
respect și cinste părinților, chiar dacă aceștia n-ar 
avea nici un merit, iar responsabilitatea aceasta 
este pentru toată viața. 

Una dintre marile tragedii ale zilelor noastre o 
constituie faptul că mulți părinţi aleși sunt practic 
ignorați de odraslele lor. Oamenii vârstnici se 
găsesc adesea în singurătate și uitare, pentru că 
copiii pe care i-au crescut par să nu aibă timp pentru 
ei. Orice credincios are o obligaţie să își viziteze 
părinții, dacă este posibil chiar regulat; sau, dacă 
sunt separați prin mari distanţe, să le scrie ori să le 
telefoneze frecvent. O persoană mai în vârstă, fie 

că trăiește singură, fie că se află într-o casă de 
odihnă împreună cu altele, va fi fericită și mult mai 
plăcut impresionată dacă fiii și fiicele își împlinesc 
răspunderea acordată de Dumnezeu. 

Dacă un părinte este nemântuit și trăiește o 
viaţă rea, nu ne poate fi ușor să-i acordăm cinste, 
însă totuși aceasta rămâne dorința Domnului. Atât 
timp cât trăiește un astfel de părinte, fiii sau fiicele 
lui trebuie să își aducă aminte de el în rugăciuni, să 
vorbească cu respect față de el și să se poarte 
binevoitor pe cât posibil, indiferent cât de nedemn 
ar fi el pentru aceasta. 

Apostolul Paul declară că aceia care își cinstesc 
părinții au o promisiune specială din partea lui 
Dumnezeu, „ca să fii fericit și să trăieşti multă 
vreme pe pământ“ (Efeseni 6.3). Atunci când Dum- 
nezeu a dat legea poporului Israel, a asigurat pe 
copiii care își ascultau părinţii că vor trăi o viață 
lungă în ţinutul Palestinei (Deuteronom 5.16), iar 
apostolul prin inspiraţie — a aplicat esenţa 
acestei promisiuni credincioșilor din Biserică. 
Aceasta nu înseamnă că onoarea acordată 
părinţilor este o formulă magică pentru o viaţă 
lungă și fericită, ci indică un principiu general. 
Chiar în afara providenţei speciale a lui Dumnezeu, 
un copil ascultător, care îşi onorează părinţii, are o 
probabilitate mult mai mare de a trăi mult și fericit, 
decât acela care este răzvrătit. Un copil neas- 
cultător este pe cale de a deveni o persoană indis- 


ciplinată, iar acest lucru, la rândul lui, îl poate duce 
la viciu, abuz de droguri sau desfânare. 

Mai mult, fiica sau fiul care ascultă si cinsteste 
pe părinți din dragoste pentru Domnul, va ex- 
perimenta promisiunea „ca să fii fericit O 
asemenea persoană se va afla în posesia păcii lăun- 
trice, va iubi pe aproapele ei și va cunoaște bucuria 
eliberării de sub tirania lăcomiei și a senzualis- 
mului. Persoana indisciplinată, pe de altă parte, nu 
are pace, este sclavă a păcatului și a pierdut 
capacitatea de a iubi din altruism. De aceea, ori de 
câte ori copiii care [l iubesc pe Domnul își ascultă 
ȘI își cinstesc părinții, vor aduce societății un mare 
beneficiu, pentru că ei vor fi acea parte din popor 
care va promova armonia și buna înţelegere în 
fiecare domeniu al vieții. 


2. Datoria părinţilor faţă de copii 


Biblia face cunoscute, de asemenea, datoriile 
unui tată și ale unei mame față de copiii lor. Când 
părinții respectă aceste îndemnuri inspirate, foarte 
probabil ei vor găsi în copiii lor o sursă de bucurie 
și de satisfacție. Mulţi taţi și mame care observă o 
fisură majoră între ei și odraslele lor, sunt în mare 
măsură responsabili pentru această situaţie, atât 
timp cât nu și-au împlinit niciodată rolul părintesc 
acord cu aceste precepte biblice. În Efeseni 6, 

aul se adresează taților (și cu siguranță ceea ce 


spune se aplică și mamelor): „Şi voi, taţilor, nu 
întărâtaţi la mânie pe copiii voştri, ci creșteţi-i în 
mustrarea și învățătura Domnului“ (Efeseni 6.4). 
Acest verset conţine două porunci distincte, una 
negativă și cealaltă pozitivă: 1) Nu întărâtați la 
mânie pe copiii voştri și 2) Creșteţi-i în mustrarea 
și învățătura Domnului. 

Cuvintele „nu întărâtați la mânie pe copiii 
voştri“ sunt similare gândului exprimat de Paul în 
Coloseni 3.21, unde spune: „Părinților, nu 
întărâtați pe copiii voştri, ca să nu-și piardă nădej- 
dea.“ Ideea este că părinţii nu trebuie să își ex- 
aspereze copiii, astfel înrăindu-i. 

Primul lucru de care să se ferească un părinte 
este inconsecvența. A emite pretenţii severe unui 
copil în timp ce propria viață nu este ordonată 
strict, îl face pe acesta să se simtă nedreptăţit şi- 
va împinge într-o stare de frustrare. Dacă un 
părinte pedepsește un copil pentru că a mințit, 
atunci când copilul ştie că ai lui folosesc 
duplicitatea pentru a-și înlesni propriile interese, el 
stârnește răzvrătirea și neîncrederea. Chiar copiii 
mici sunt destul de receptivi pentru a vedea incon- 
secvența unor părinţi care își îngăduie fumatul, 

consumul de alcool şi îmbuibarea, în timp ce lor le 
refuză dulciurile pentru motivul că nu sunt 
sănătoase. Şi ei curând își pot exprima răzvrătirea 
și starea de frustrare lăuntrică, fumând și bând pe 
ascuns, ori mai rău, folosind droguri halucinogene. 

Fiecare părinte trebuie să își cerceteze propria viață 
și să evalueze cerințele pe care le i impune copiilor; 
apoi să evite orice inconsecvenţă şi ipocrizie. 
Adulții trebuie, de asemenea, să reziste ten- 
dinţei de a vorbi de sus tinerilor, prin care le lasă 
acestora impresia că nu au nimic vrednic de a fi de 
folos. Un părinte care atrage mereu atenția copiilor, 
care continuu joacă rolul unui expert și care nu 
recunoaște niciodată că o persoană tânără poate 
avea o idee bună, va aduce o daună greu de evaluat 
pentru viața aceea proaspătă, care tocmai 
înmugurește. Un tânăr are nevoie de prilejuri 
pentru o proprie exprimare, iar aceia care îl vor 
asculta, vor găsi că mult din ceea ce spune are o 
valoare reală. Este adevărat, unele declaraţii ale 
tinerilor pot părea oarecum șocante, dar un părinte 
creștin trebuie să fie în stare să le discute calm și 
eficace, î în lumina Cuvântului. Fiecare tată și fiecare 
mamă trebuie să țină deschisă ușa comunicării și să 
aibă bunăvoința pentru a accepta unele idei noi. 
Anumite adevăruri sunt eterne și neschimbătoare, 
dar unele răspunsuri pentru ziua de ieri nu pot 
rezolva problemele zilei de astăzi. O discuţie sin- 
ceră a principiilor biblice care străbat timpul și a 
relaţiei lor cu prezentul va fi de un ajutor însemnat, 
atât pentru tineri, cât și pentru adulți și va avea ca 
rezultat respectul și înțelegerea reciprocă. 
Mai mult, părinții trebuie să își impună restricții 
atunci când au inclinaţia de a fi excesiv de grijulii. 

Copiii se cuvine să fie protejați de unele lovituri 
puternice ale vieții; să fie avertizați împotriva 
pericolelor; dar unui copil nu trebuie să i se inter- 
zică angajarea în activitățile normale altora de 
aceeaşi vârstă cu el, simplu numai datorită riscului 
unei răniri. Un asemenea tânăr nu va câștiga 
niciodată încredere în puterile sale, se va simți 
inferior altora și în final va nutri resentimente față 
de părinții lui, când va realiza ce au făcut. Orice 
părinte trebuie să recunoască faptul că jocurile 
hazardului sunt inevitabile în viaţă și trebuie să își 
exerseze încrederea în grija providenţială a lui 
Dumnezeu față de copiii lui. 

Părinților li se mai atrage atenția să se ferească 
de asprime ș şi de brutalitate. Unii bărbaţi se înfurie 
ușor şi își folosesc superioritatea puterii pentru a 
aplica o pedeapsă severă. Un părinte trebuie să se 
abțină și de la folosirea sarcasmului și a altor 
procedee care îl strivesc pe copil și-l determină să 
se întrebe dacă este iubit cu adevărat. 

Pe scurt, fiecare părinte trebuie să se poarte cu 
atenție, pentru ca acțiunile lui să nu îl înrăiască pe 
copil și să nu-i producă acestuia frustrare sau 
umilire. Tânărul trebuie să simtă că părinţii lui îi 
poartă de grijă, că acordă atenţie conversaţiei cu el, 
pe care o consideră interesantă. Este necesar ca un 
fiu sau o fiică să fie în stare să-și discute problemele 
şi punctele de vedere cu părinții în mod liber și cu 
încrederea că ei vor asculta cu atenție şi vor 

reacționa într-un mod rațional. Taţii și mamele 
creştine vor face tot ce le stă în putere pentru a lua 
în serios porunca „nu întărâtaţi la mânie pe copiii 
voștri“ (Efeseni 6.4). Aspectul pozitiv al datoriei 
părinților faţă de copiii lor este exprimat în cuvin- 
tele „ci creșteți-i în mustrarea și învățătura Dom- 
nului.“ În iimba greacă, cuvintele traduse „ci 
creșteţi-i“ ilustrează o purtare de grijă delicată — 
în contrast direct cu tipul de tratament care 
provoacă furie copilului sau care îl adânceşte în 
descurajare. Biândețea în conduita părintească nu 
poate fi însă supralicitată. Puii de pasăre pot fi 
clociți cu miile în incubatoare și par să se descurce 
bine, fără vreo mamă sau vreun tată, dar Dumnezeu 
a dotat ființele umane cu o nevoie fundamentală 
pentru dragoste. În lumea peste măsură de ocupată 
din ziua de astăzi, mulți părinți nu își folosesc 
ocaziile de a manifesta o preocupare delicată 
pentru propășirea copiilor lor şi mulți copii cresc cu 
simțământul că nimeni nu se îngrijește de ei. Acest 
lucru — la rândul lui — îi împinge pe unii dintre ei 
spre o conduită care nu este de dorit. 

Îngrijirea presupune disciplină, pentru că 
cuvântul „creșteți-i“ din Efeseni 6.4 implică ideea 
de mustrare, corectare. Ea se referă la stabilirea de 
reguli și rânduieli, la promisiunea răsplătirilor și la 
avertizarea asupra sancţiunilor — toate fiind 
necesare în educaţia adecvată a unui copil. 
Stricteţea și pedeapsa sunt esenţiale și eficace, dar 

vor fi de ajutor numai atunci când vor fi ad- 
ministrate din dragoste și cu dragoste. 

Îngrijirea adecvată include și instrucția — sem- 
nificația cuvântului redat prin „învățătură“ la 
Efeseni 6.4. Un părinte care este prea ocupat pentru 
a sta de vorbă cu copiii lui, pentru a-i instrui în 
lucrurile lui Dumnezeu, falimentează în fața unei 
responsabilități vitale pe care Dumnezeu a așezat-o 
asupra lui. Tinerii educați să-L iubească pe Hristos 
atât cu cuvântul cât și cu fapta și care sunt conduși 
la o înțelegere aprofundată a Scripturilor, vor fi 
bine pregătiți pentru a face faţă ispitelor și 
încercărilor vieţii. Ei își vor iubi părinții, vor fi buni 
cu semenii lor şi vor trăi în ascultare de legile lui 
Dumnezeu (vezi Proverbe 22.6). 

În concluzie, relaţia dintre tineri și adulți nu 
trebuie să fie deteriorată de neînţelegeri și de 
neîncredere reciprocă. Cele două generaţii au a se 
bucura una în prezenţa celeilalte, iar atât tinerii cât 
şi vârstnicii lor se cuvine să fie în stare să 
împărtășească o viață bogată, de răsplătiri, care 
să-L glorifice pe Domnul. Copiii trebuie să dea 
atenție Scripturilor, să-L iubească pe Domnul Isus 
Hristos și să arate ascultare și cinste faţă de părinții 
lor. Din partea adulților se așteaptă o viaţă de 
sfințenie, educarea copiilor î în teama de Domnul, 
evitarea inconsecvenţelor, păstrarea unei uși des- 
chise pentru comunicare, manifestarea unei 
preocupări simţitoare față de tineri. Aceasta este 


calea prin care se va aduce armonia în cămin și prin 
Li . pea . ? 

care se va da naștere acelui tip de cetățeni care vor 

intrumuseța și vor îmbogăți comunitatea. 


22 
Viata în societate 


i Discutând subiectul „cum să trăieşti cu tine 
însuți și cu alții“, am atras atenţia mai întâi că orice 
om trebuie să aibă o privire adecvată asupra lui 
însuși, înainte de a putea experimenta o relaţie 
încântătoare, prietenească, cu alţii. Trebuie să res- 
pingă ideea că reprezintă un biet animal, un produs 
accidental al evoluției oarbe și să creadă imaginea 
biblică despre el însuși ca persoană creată după 
chipul și asemănarea lui Dumnezeu, căzută prin 
păcat, dar obiect al dragostei răscumpărătoare a 
Domnului. Ne-am oprit apoi asupra elementului de 
bază al societății — familia — și am prezentat 
învățătura biblică privitoare la datoriile soțului și 
ale soției unul față de celălalt și de asemenea 
responsabilitățile reciproce ale părinților și ale 
copiilor lor. Când căminele unei țări sunt guvernate 
de Hristos și sunt marcate de ascultare, respect 
dragoste și delicateţe, întreaga societate va recolta 
mari beneficii. 

In acest capitol vom lua în consideraţie pe 
creştin trăind în societate. El întâlneşte în fiecare zi 
oameni care îl dezamăgesc. Este nevoit să se 

asocieze cu oameni răi, care mint, fură, înșală, 
trăiesc imoral și care folosesc un limbaj josnic. Intră 
în contact, de asemenea, cu unii care îl urăsc pentru 
că este credincios şi fac tot ce pot ca să-l rănească. 
Cum să trăiască un copil al lui Dumnezeu într-o 
lume de oameni falși, păcătoşi și plini de ură? Biblia 
răspunde la această întrebare, expunând standarde 
prin care un om care crede in Hristos își va ordona 
viața în societate; și tocmai asupra acestor principii 
ne vom concentra atenția. 


1. Trăind în mijlocul unor oameni decăzuți 


Prima problemă este aceea a relațiilor cu rudele, 
prietenii şi cunoștințele. Acești oameni pot fi 
cetățeni cu vază și membri loiali ai adunării locale, 
dar unii dintre ei au trăsături de caracter pe care nu 
le poţi suporta, alţii te-au decepționat sau ti-au 
făcut clar faptul că nu te agrează. Acum, dă-mi voie 
să-ți spun fără reținere că, dacă ești creştin, nu ai 
absolut nici un drept să desconsideri pe aceia care 
te enervează și nici să-ți azvârli mâinile în sus a 
descurajare atunci când ești deziluzionat de cineva 
față de care aveai o părere foarte bună. Nici nu 
trebuie să ajungi să urăști pe cineva care te-a 
nedreptăţit, sau căruia nu-i place de tine. Dacă L-ai 
primit pe Domnul Isus ca Mântuitor al tău, te afli 
sub o obligaţie solemnă de a-l asculta porunca: „Vă 
dau o poruncă nouă: Să vă iubiți unii pe alții; cum 

v-am iubit Eu, așa să vă iubiți și voi unii pe alții“ 
(loan 13.34). 

Reflectează asupra a ceea ce a spus Domnul; „Să 
vă iubiți... cum v-am iubit Eu!“ Aplică aceste 
cuvinte la atitudinea ta răutăcioasă faţă de anumite 
persoane și asupra felului cum tratezi pe unii care 
îți calcă pe nervi. Ce ai de spus despre felul cum îi 
eviţi pe unii fiindcă te simți superior faţă de ei? Nu 
crezi că Domnul vede unele lucruri nu tocmai bune 
la tine? Și totuși, El continuă să te iubească! Nu 
te-ai ruşina dacă cei iubiţi ai tăi și prietenii cei mai 
dragi ar cunoaşte ceva din gândurile tale ascunse, 
așa cum face Hristos? Și totuși El nu Se 
îndepărtează de tine și nu refuză să te însoțească! 
Adu-ţi aminte că suntem toți membri ai aceleiași 
familii umane și că suntem o rasă decăzută. Dum- 
nezeu ne iartă prin îndurare și continuă să Se ocupe 
de noi ca de copiii Lui, în ciuda tuturor căderilor 
noastre. El știe că suntem slabi și înclinați spre 
greşeală și păcat, chiar și după ce am primit 
mântuirea Lui. Psalmistul spunea: „Cum se îndură 
un tată de copiii lui, așa se îndură Domnul de cei 
ce se tem de E]. Căci EI știe din ce suntem făcuţi; 
Își aduce aminte că suntem ţărână“ (Psalmul 
103.13- 14). 

Unul dintre cele mai serioase neajunsuri ale 
oamenilor din adunările noastre de astăzi îl con- 
stituie reținerea lor de a se arăta prietenoși faţă de 
aceia care nu sunt atractivi și plăcuţi în mod 


natural. Noi manifestăm tendința de a forma 
anumite grupuri, anturaje, astfel încât unii pentru 
care Hristos a murit și cu care E] Se află în părtășie, 
sunt îndepărtați din viețile noastre. Ce s-ar fi 
întâmplat dacă Domnul Isus S-ar fi purtat cu noi în 
felul în care și noi îi tratăm pe alții? Realizând 
faptul că noi înșine suntem departe de a fi perfecţi, 
să trecem cu vederea minusurile altora. Să ne 
învingem aversiunea naturală față de anumite per- 
soane și să le iubim cum ne iubeşte și Hristos pe 
noi. Să nu uităm că suntem deopotrivă membri ai 
rasei umane decăzute, fiecare având nevoie de 
iertare și de ajutor. 

Apostolul Paul ne dă un îndemn pe care se 
cuvine să-l lăsăm să ne pătrundă în inimă: „Dim- 
potrivă, fiţi buni unii cu alţii, miloşi și iertați-vă 
unul pe altul, cum v-a iertat și Dumnezeu pe voi în 
Hristos“ (Efeseni 4.32). Acest sfat inspirat trebuie 
aplicat în casă, în adunare, la școală, în comunitate, 
la serviciu, ori la joacă. Vei găsi că greșelile altora 
nu sunt mai serioase decât ale tale. De fapt, unii 
dintre aceia despre care credeai că nu-i vei agrea 
niciodată, îţi vor deveni prieteni buni și îţi va plăcea 
compania lor. Cei mai mulți dintre ei îți vor 
răspunde la dragoste, atunci când o exprimi con- 
stant și când ei sunt convinși de sinceritatea ta. 


2. Descurcându-ne cu oamenii răi 


Credincioșii trebuie în continuare să înveţe să 
facă față unor oameni cârtitori, imorali, cruzi sau 
fără nici un scrupul. Poate că suntem nevoiţi să 
trăim ușă în ușă cu astfel de oameni sau să petrecem 
zilnic ceasuri întregi cu ei la locurile noastre de 
activitate. Pe străzi sau în locurile de muncă te poţi 
afla cu aceia care folosec un limbaj de scursoare a 
societății, sau care nu manifestă nici un respect 
pentru Numele lui Dumnezeu, iar tinerii din 
colegiile necreștine întâlnesc pe mulți care sunt 
încântați să proclame absenţa oricărui dumnezeu și 
să demonstreze ticăloșia de care sunt în stare. | 

Ce trebuie să facă credinciosul atunci când este 
confruntat cu blasfemia, cu limbajul degradant sau 
cu alte probe ale unei atitudini lipsite de pietate? O 
mustrare sau o avertizare fermă poate invita buzele 
la zeflemea și la o nouă izbucnire de profanări sau 
de murdării verbale. De aceea, creștinul este tentat 
să nu facă nimic, însă trebuie să realizeze că Hristos 
a murit pentru păcătoși și că acești oameni nemer- 
nici sunt candidaţi la mântuire. Pentru acest motiv 
el nu trebuie să-i ignore, sau să-i evite si nici să-i 
desconsidere, privindu-i cu mânie ' fariseică. 
Capitolul al patrulea din Ioan ne arată cu câtă 
simțire S-a purtat Isus cu femeia păcătoasă pe care 
a întâlnit-o la fântână, iar în capitolul al optulea al 


aceleași evanghelii, citim cuvintele Lui de iertare și 
de siguranță faţă de o femeie prinsă pe când 
săvârșea adulterul. El Și-a oferit mântuirea unui 
criminal care atârna pe cruce alături, atunci când 
acesta a privit spre El cu pocăință și cu credinţă. 
Mai apoi, a vorbit din ceruri lui Saul din Tars — un 
dușman aprig al primilor creștini — i-a iertat 
păcatul și l-a transformat în cel mai mare apostol 
al Bisericii primare. Domnul Isus i-a iubit pe 
păcătoşi, i-a căutat și i-a găsit şi i-a răscumpărat pe 
toţi aceia care și-au pus încrederea în El. 

Prietene creştin, atitudinea ta de inimă față de 
persoana aceea dezagreabilă îti va determina în 
mare măsură gradul de eficacitate în a o ajuta. Dacă 
o disprețuiești și nu ai nici un sentiment de 
compătimire pentru ea, nu vei fi în stare niciodată 
să exerciţi o influenţă asupra ei. Dacă te consideri 
mai bun decât ea, uitând că te afli în posesia 
aceleiaşi naturi păcătoase ca și ea, o vei determina 
să se afunde mai mult în păcatul ei. Tu îţi poți 
controla cuvintele și poţi încerca în orice fel posibil 
să îţi ascunzi gândurile, darea îţi va simți atitudinea 
și se va depărta de tine și de credinţa pe care o 
mărturisești. 

Dacă tu şi eu nu simţim o povară de compasiune 
pentru aceia care sunt pierduţi, se cuvine să cădem 
în genunchi înaintea Domnului și să ne mărturisim 
răceala spirituală. Hristos ne-a poruncit: „Săiubești 
pe aproapele tău ca pe tine însuţi“ (Matei 19.19). 

Dacă nu ne îndurerează priveliștea oamenilor răi 
care se deplasează zi de zi mai aproape de o veşnicie 
lipsită de Hristos, înseamnă că trăim în neascultare 
față de Domnul Isus. Va trebui, de aceea, să ne 
mărturisim păcatul și să cerem Domnului să 
aprindă focul dragostei și al compasiunii înăuntrul 
nostru. Apoi, motivaţi de dragostea lui Hristos, vom 
dărui celei mai rele persoane un zâmbet adevărat, 
care-i va spune că o iubim. Vom rosti cuvinte calde 
şi de ajutor. Vom acţiona prin fapte care-i vor 
confirma interesul nostru sincer pentru binele ei 
veșnic. 

Când un creștin este interesat în mod autentic 
și manifestă o dragoste sinceră pentru oamenii răi, 
se va întâmpla unul din două lucruri. Fie vor fi 
atrași de noi și vor răspunde mesajului Evangheliei, 
fie vor deveni și mai ostili. Mulţi vor crede vestea 
cea bună și-L vor primi pe Domnul Isus ca 
Mântuitor. Unii poate că nu vor deveni creștini, dar 
cu toate acestea își vor exprima aprecierea pentru 
felul nostru de viață și vor recunoaște că credința 
noastră are o influență înălțătoare în cadrul co- 
munităţii. Este adevărat, după cum am menţionat 
mai înainte, puțini — care confirmă că se află în 
păcat — ne vor uri mai mult ca niciodată. Poate că 
ne vor persecuta. Domnul Isus Și-a avertizat 
ucenicii despre acest lucru, atunci când a spus: 
„Dacă aţi fi din lume, lumea ar iubi ce este al ei; dar 
pentru că nu sunteţi din lume și pentru că Eu v-am 


ales din mijlocul lumii, de aceea lumea vă urăște. 
Aduceţi-vă aminte de vorba pe care v-am spus-o: 
Robul nu este mai mare decât stăpânul său. Dacă 
M-au prigonit pe Mine, și pe voi vă vor prigoni; dacă 
au păzit Cuvântul Meu, și pe al vostru îl vor păzi“ 
(loan 15.19,20). Nu trebuie să permitem ca o astfel 
de animozitate să ne îndepărteze de pe calea com- 
pasiunii, a rugăciunii și a dragostei. Să fim siguri 
că cei care vor fi ajutați de mărturia și de viața 
noastră consecventă, vor fi cu mult mai numeroși 
decât aceia în care se trezesc resentimente adânci 
sau o ostilitate profundă. Chiar unii dintre aceia 


care ne urăsc, pot să se întoarcă mai apoi la Domnul 
Hristos. 


3. Descurcându-ne cu aceia care ne urăsc 


Când un creştin trăiește o viaţă de sfințenie și 
caută cu adevărat binele spiritual şi material al 
celor din jurul lui, iar apoi este urât şi persecutat 
dragostea lui este pusă la încercare. Tendinţa 
noastră naturală este să ne extindem dragostea 
către aceia care ne arată reciprocitate și să fim buni 
cu aceia care apreciază ceea ce facem. Nu ne este 
ușor să găsim o preocupare autentică și lipsită de 
egoism pentru oamenii răi cu care avem prea puţin 
în comun, chiar dacă știm că acesta este lucrul pe 
care Dumnezeu îl așteaptă de la noi. Ci ne găsim în 
situația de a ne răzvrăti împotriva ideii de a-i iubi 


pe cei care ne urăsc, sau de a ne ruga pentru 
'oamenii care abuzează de noi. Totuși, acesta este 
lucrul pe care ni l-a cerut în mod precis Domnul Isus 
Hristos, atunci când a spus: „Aţi auzit că s-a zis: „Să 
iubeşti pe aproapele tău și să urăști pe vrăjmașul 
tău.“ Dar Eu vă spun: Iubiți pe vrăjmașii voştri, 
binecuvântaţi pe cei ce vă blestemă, faceţi bine 
celor ce vă urăsc și rugaţi-vă pentru cei ce vă 
asupresc și vă prigonesc, ca să fiți fii ai Tatălui 
vostru care este în ceruri; căci El face să răsară 
soarele Său peste cei răi și peste cei buni și dă ploaie 
peste cei drepți și peste cei nedrepți“ (Matei 5.43- 
45). Isus adresează această poruncă acelora care 
cred în El, pentru că o persoană care nu a primit 
Duhul Sfânt, nu se poate afla în posesia acestei 
bunăvoinţe de necucerit. Un astfel de har se află 
numai în posesia acelora care prin credință au 
primit o viaţă nouă, prin unirea cu Domnul Hristos. 
Fiindcă Dumnezeu ne-a mântuit prin îndurare, sun- 
tem responsabili să arătăm și noi față de alții 
această bunăvoință invincibilă, indiferent de ceea 
ce ne adresează sau ne fac ei. 

Dacă te rogi sincer pentru dușmanii tăi, îţi va fi 
imposibil să-i urăști. Îi vei privi ca semeni apropiați 
ai aceleiași familii umane; îți vei da seama că tu 
însuţi ai aceleași tendințe naturale; și vei 
recunoaște că fără harul lui Dumnezeu ai fi fost și 
tu dușman al adevărului. Vei mai crede, de 
asemenea, că Hristos a murit și pentru aceia care 


te urăsc și vei avea încredere în bunăvoința și în 
puterea lui Dumnezeu de a-i ierta și de a le schimba 
vieţile. De aceea, nu vei deveni mai aspru și nici nu 
vei înceta să te rogi pentru binele lor. 

Da, chiar atunci când aceia care Îl urăsc pe 
Hristos se află într-o poziţie de putere și când 
folosesc această autoritate pentru a-i întemnița sau 
pentru a-i executa pe urmașii Lui, copilul lui Dum- 
nezeu trebuie să-L urmeze pe Domnul în 
rugăciunea Lui pentru cei care-L crucificau: „Iată, 
iartă-i, căci nu știu ce fac“ (Luca 23.34). Întocmai 
acest lucru l-a făcut Ștefan, când un grup de bărbaţi 
cu ochii scăpărând și cu ura aprinsă pe feţele lor, 
l-au scos din cetate și au început să arunce cu pietre 
în el. Acest tânăr credincios aflat în genunchi în 
timp ce pietrele începuseră să-i izbească trupul, și-a 
ridicat ochii spre cer într-o ultimă chemare, nu 
rugându-se pentru scăpare, ci pentru îndurarea față 
de cei care tocmai îl executau: „Doamne, nu le ţine 
în seamă păcatul acesta!“ (Faptele Apostolilor 
7.60). 

Prietene creștin, acesta este drumul pe care l-a 
ales Dumnezeu ca să trăieşti alături de aceia care 
te urăsc. Trebuie să-i iubeşti și să te rogi pentru ei, 
indiferent de ceea ce gândesc sau fac ei. Și poți fi 
sigur că dacă urmezi îndemnul și exemplul Dom- 
nului nostru, cauza Lui va prospera. Mii de oameni 
vor fi impresionați de ceea ce văd în noi, se vor 
convinge de păcatul lor prin Duhul Sfânt și vor 

crede în Hristos. Istoria Bisericii apostolice 
probează faptul că atunci când creștinii îi iubesc pe 
cei care le stau împotrivă, puterea Evangheliei se 
răspândește. O mână de credincioși au fost în stare 
să răstoarne sensul lumii timpului lor, într-o scurtă 
perioadă de câţiva ani. Acelaşi har și aceeași putere 
pe care au arătat-o ei se află și la dispoziţia noastră. 
Să ne decidem deci, ca prin harul lui Dumnezeu să 
iubim într-adevăr pe aceia care ne stau împotrivă, 
să ne rugăm pentru ei și să urmărim binele lor. 


